
הכנסת העשרים
מושב שלישי
<פרוטוקול מס' 104>
מישיבת הוועדה המיוחדת לדיון בהצ"ח הרשות הממשלתית להתחדשות עירונית, הצ"ח התכנון והבנייה (הוראת שעה) ובהצ"ח שירותים פיננסיים חוץ מוסדיים
יום שני, י' בשבט התשע"ז (6 בפברואר 2017), שעה 11:00
<סדר היום:>
<הצעת חוק ההתייעלות הכלכלית (תיקוני חקיקה להשגת יעדי התקציב לשנים 2017 ו-2018), התשע"ז-2016 – פרק י"א: שוק ההימורים.>
נכחו:

<חברי הוועדה:> 
רועי פולקמן – מ"מ היו"ר
דוד ביטן 
יוסף ג'בארין 

איציק שמולי 
חברי הכנסת:

יגאל גואטה
מרב מיכאלי

עודד פורר

יואל רזבוזוב
<מוזמנים:>
	מנכ"ל משרד האוצר
	–
	שי באב"ד

	יועצת למנכ"ל, משרד האוצר 
	–
	נירית איבי 

	רכז מאקרו באגף תקציבים, משרד האוצר 
	–
	טמקין איתי 

	עו"ד בלשכה המשפטית, משרד האוצר 
	–
	אסתי פלדמן

	מנכ"ל משרד התרבות והספורט 
	–
	יוסי שרעבי 

	מנהל אגף בכיר תקציבים, משרד התרבות והספורט
	–
	גיא אטיאס

	היועצת המשפטית, משרד התרבות והספורט 
	–
	הדס פרבר 

	מחלקת ייעוץ וחקיקה, משרד המשפטים 
	–
	עדנה הראל 

	הלשכה המשפטית, הרשות לאיסור הלבנת הון ומימון טרור
	–
	ניצן וולקן

	כלכלן, משרד המדע 
	–
	חביב קטן

	מחטיבת הדוברות, המשרד לביטחון פנים 
	–
	שבתי גרברצ'יק

	מנכ"ל הטוטו
	–
	איציק לארי

	יו"ר מפעל הפיס 
	–
	עוזי דיין

	מרכז המועצה הלאומית לספורט, משרד התרבות והספורט 
	–
	ניצן בן נתן

	עו"ד, המועצה להסדר ההימורים בספורט 
	–
	יאיר  שילה 

	זכיין, המועצה להסדר ההימורים בספורט 
	–
	יניב לוי

	סמנכ"ל תפעול, המועצה להסדר ההימורים בספורט 
	–
	אהרון יונה 

	דירקטור, המועצה להסדר ההימורים בספורט 
	–
	מעוז  טל

	זכיין, המועצה להסדר ההימורים בספורט 
	–
	יעקב גנם

	רמ"ט יו"ר, מפעל הפיס 
	–
	דוד אושר

	יו"ר נציגי הזכיינים 
	–
	חיים טל 

	זכיין, מפעל הפיס 
	–
	אביעד בן שטרית

	זכיין, מטה מאבק זכייני פיס 
	–
	יהונתן ברקאי

	זכיין, מטה מאבק זכייני פיס 
	–
	שרון מגירה

	זכיין פיס
	–
	שלומי ברזני

	נשיא איל"ת  
	–
	אריק קפלן

	ידיעות אחרונות
	–
	ינון אנגל

	חבר הנהלה, תנועת אומ"ץ 
	–
	יעקב מאור

	שדלן/ית (פוליסי בע"מ), מייצג/ת את מפעל הפיס (לקוחות קבועים נוספים שנושא הישיבה נוגע אליהם באופן ישיר: קשת) 
	–
	טל אלוביץ

	שדלן/ית (גורן עמיר יועצים בע"מ), מייצג/ת את המועצה להסדר ההימורים בספורט (לקוחות קבועים נוספים שנושא הישיבה נוגע אליהם באופן ישיר: העיתונים ידיעות אחרונות,גלובס והארץ) 
	–
	משה ביבי

	שדלן/ית (גורן עמיר יועצים בע"מ), מייצג/ת את העיתונים ידיעות אחרונות, גלובס והארץ (לקוחות קבועים נוספים שנושא הישיבה נוגע אליהם באופן ישיר: המועצה להסדר ההימורים בספורט) 
	–
	ליאור שובכר פרי


<ייעוץ משפטי: >
ורד קירו-זילברמן
<מנהלת הוועדה:>
אריאלה מלכה
<רישום פרלמנטרי:>
אור שושני
<הצעת חוק ההתייעלות הכלכלית (תיקוני חקיקה להשגת יעדי התקציב לשנים 2017 ו-2018), התשע"ז-2016 – פרק י"א: שוק ההימורים>
<היו"ר רועי פולקמן:>
חברים, בוקר טוב, אני אגיד איך אנחנו רוצים לנהל את הדיון הזה הבוקר. אנחנו נעבור סעיפים ואנחנו נצביע לפיהם. אני מזכיר שעברנו על כל החוק, אבל יש לחלק מחברי הכנסת הסתייגויות. סעיפים שיש עליהם הסתייגויות, נצביע עליהן לפני. אם יש הערות של חברי הכנסת – ואני אומר שוב, רק של חברי הכנסת, כי מבחינת המשרדים הממשלתיים תהליך ניסוח החוק הושלם – הם יכולים להעלות נקודות שעוד פתוחות מבחינתם. נתייחס אליהן אם צריך, נעשה את התיקון ונמשיך. 

<עודד פורר (ישראל ביתנו):>
מתי אתה מתחיל את ההצבעה?

<היו"ר רועי פולקמן:>
מבחינתי עכשיו. על סעיפים שהסכמנו עליהם אנחנו נצביע. הסעיף שלגביו יש איזה דיון, שקשור גם לזכיינים וכולי, הוא סעיף התחולה. עליו נעצור שנייה, נקבל עדכון ונדבר על המתווה עם הזכיינים. מבחינתי הוא הסעיף המהותי. 
<עודד פורר (ישראל ביתנו):>
יש לי הערות שאני רוצה לומר לגבי סעיף 5, ועדת הביקורת. 

<היו"ר רועי פולקמן:>
לכן אני אומר שלפני הצבעה על סעיף אני אשאל, וגם אשאל את היועצת המשפטית אם יש הסתייגויות שהוגשו לאותם סעיפים, ואם כן, נצביע עליהן. אבל עודד, גם אם לא הגשת הסתייגויות, עדיין תוכל להגיד את התיקונים שאתה דורש. מבחינתי בסעיפים שאין בהם הצבעה אנחנו לא עושים כרגע גיוס, כי לדעתי על רוב הסעיפים יש הסכמות ולכן אני לא רואה צורך בגיוס. 

אנחנו בסעיף 1, סעיף ההגדרות. מופיע לפניכם הנוסח לאחר כל התיקונים. אני רק אציין שבשבוע שעבר נשלח לחברי הכנסת הנוסח הזה פלוס מסמך מלווה שכתבה היועצת המשפטית, שדיבר על ארבעה נושאים... כי בגדול גמרנו את החוק ואת ניסוחו, אבל יש ארבעה סעיפים שלגביהם תצטרך להיות התייחסות מדויקת יותר היום: סעיף קצובת כהונת מנכ"ל המועצה; החרגת תכניות ספורט מהוראות הגבלת הפרסום, כאשר הבנתי שיש עוד איזו הערה לגבי השעות; אחוז השיעור לזוכים; והוספת הוראות המעבר, מה שקשור גם לזכיינים. אלה ארבעת הנושאים שנדייק היום. 

<עודד פורר (ישראל ביתנו):>
אולי לפני שנכנסים לסעיפים תציגו את העניין של הזכיינים? 

<היו"ר רועי פולקמן:>
אני מציע שנדון בזה בהוראות המעבר. אני רק אגיד משפט מקדים לבקשתך, עודד. התקיימו עם הזכיינים דיונים מרובים בשבוע האחרון, כולל שתי פגישות איתי. האחרונה התקיימה במשרד האוצר אתמול עד מאוחר בלילה. הוצג סל שלם של חלופות והצעות, וכשנגיע לפרק הוראות המעבר הזכיינים יגידו... גם פריסה של יישום החוק, שזאת הייתה בקשה אחת, וגם לגבי מתווה פיצויים... ולכן הם יגידו אם הם רוצים להתקדם לגבי המתווה הזה, ואז נציג אותו, כדי שהוא יהיה רשום בפרוטוקול. אם הזכיינים אומרים שלא מקובל, אז נתכנס, חברי הכנסת, לקראת פרק הוראות המעבר, נציג את המתווה המסתמן, שעליו שוחחתי עם חבר הכנסת ביטן ואחרים, ונקבל החלטה כחברי הכנסת האם המתווה הוא מספק, גם ללא הסכמת הזכיינים. אבל אני כמובן מקווה שחיים יספר לנו שאחרי הדיון אתמול בערב יש הבנה עקרונית. אני מציע שנתייחס לזה גם בסעיף של העמלות וגם בסעיף של הוראות המעבר, שאלה שני הפרקים שבעיקר נוגעים אליכם, חיים. 

חיים, יש מבחינתך בסיס להבנות? אנחנו יכולים להתקדם באווירה קואופרטיבית? 

<חיים טל:>
אנחנו קרובים, אנחנו לא רחוקים, אבל אני מציע שנעשה עוד איזה סיבוב נוסף כדי ליישר פינות. 

<היו"ר רועי פולקמן:>
הדובר הוא חיים טל, נציג הזכיינים. בסדר, חיים, אז נראה אם צריך לשבת על זה, וגם נעשה הפוגה אם צריך, ונראה אם אנחנו יכולים לסגור עכשיו את המתווה. בשביל זה אנחנו פה, כולל בשביל לשבת איתכם כדי לראות אם צריך לעשות fine tuning להסכמים. אנחנו לא נסגור את הדברים עד שיהיה ברור על מה אנחנו מצביעים. אבל קודם ננקה את הסעיפים שעליהם אין מחלוקת ואין בעיה. 
הסעיף הראשון הוא סעיף ההגדרות. יש הערות? 

חברת הכנסת מיכאלי, בוקר טוב. דיברתי לגבי הפרוצדורה של הדיון ואני מבקש גם את הסכמתך לעניין הזה - - -

<עודד פורר (ישראל ביתנו):>
אתה מצביע סעיף-סעיף?

<היו"ר רועי פולקמן:>
כן, סעיף-סעיף לדעתי. סעיפים שאין לנו לגביהם הסתייגויות או הערות, אנחנו נצביע עליהם בלי קואליציה-אופוזיציה. סעיפים שיש לגביהם הסתייגויות או הערות – נראה איפה אנחנו עומדים. 

אנחנו נצביע עכשיו על סעיף ההגדרות כפי שמופיע בנוסח שלפניכם, הנוסח שהופץ בשבוע שעבר. מי בעד סעיף ההגדרות?

הצבעה

בעד אישור הסעיף – פה אחד

סעיף 1 אושר.

<היו"ר רועי פולקמן:>
סעיף ההגדרות אושר פה אחד. 

נעבור לסעיף 2. ורד, תסבירי לנו מה זה סעיף 2. 

<אסתי פלדמן:>
זה תיקון טכני של הגדרה שעלתה לסעיף 1.

<ורד קירו-זילברמן:>
איפה ההערה של הייעוץ המשפטי? אנחנו ביקשנו תיקון טכני לחלוטין לגבי ההגדרה - - -

<היו"ר רועי פולקמן:>
עודד, תכף נגיע לוועדת הביקורת. מי בעד סעיף 2 כפי שהוא מופיע?

הצבעה

בעד אישור הסעיף – פה אחד

סעיף 2 אושר.

<היו"ר רועי פולקמן:>
אושר פה אחד. 

אנחנו עוברים לסעיף ועדת הביקורת, סעיף 3. עודד, הייתה לך הערה. 

<עודד פורר (ישראל ביתנו):>
כן. אני שוחחתי איתך ועם משרד המשפטים אתמול. התיקון שנכנס שאומר שוועדת הביקורת תמנה שלושה חברים אבל לא יוכלו להיות בה חברי המועצה שמונו לפי סעיף 4(א)(4) עד (7), הוא תיקון  שלדעתי הוא לא נדרש. אני מבקש לחזור לנוסח הקודם שהיה, הנוסח הראשוני, שאמר שיושב-ראש המועצה לא יהיה חבר ועדת הביקורת אבל כל שאר חברי המועצה כן יכולים להיות חברי ועדת הביקורת. נראה לי לא הגיוני שאנחנו פוסלים אותם מלשבת בוועדת הביקורת. הרי זה לא שהם מחליטים או לא מחליטים מה יהיה בוועדת הביקורת. הם חלק מהעניין ולכן אני לא רואה סיבה לתיקון הזה. 

<יואל רזבוזוב (יש עתיד):>
אני מצטרף לחבר הכנסת פורר, מכיוון שאנחנו מחלקים כאן חברי דירקטוריון לסוג א' וסוג ב' – אלה שיכולים להיות שם ואלה שלא יכולים. אני לא רואה סיבה לזה. הם נבחרו והם יכולים להיות חלק מזה. 

<עודד פורר (ישראל ביתנו):>
אין לי בעיה שתגדילו את ועדת הביקורת לחמישה חברים, כדי שיהיה - - -

<היו"ר רועי פולקמן:>
מכיוון שלהבנתי זה היה בעיקר דרישה של משרד התרבות והספורט ו - - -

<אסתי פלדמן:>
ושל האוצר. האוצר תומך בעמדה הזאת. 

<היו"ר רועי פולקמן:>
אני יודע שהוא תומך, הרי ברור שהממשלה הציעה את זה, אני רק אומר ש - - -

<עודד פורר (ישראל ביתנו):>
משרד המשפטים - - -

<היו"ר רועי פולקמן:>
משרד התרבות, תסבירו את עמדתכם בסוגיה. 

<הדס פרבר:>
קודם כול, מדובר בהוראת רוחב בכל חוקי התאגידים הציבוריים. נציגי גופים הנקובים בחוק אינם חברים בוועדת הביקורת. הטענה הבסיסית היא שלאלה יש ניגוד עניינים מובנה, מכיוון שיש להם גם חבות לגופים שמטעמם הם יושבים במועצה. לא מדובר בסוג א' וסוג ב', אלא בסוג של ניגוד עניינים מובנה. 

מעבר לכך, לגבי המועצה להסדר הימורים יש שיקול נוסף, שנוגע לכך שהגופים האלה גם מקבלים את כספי המועצה ולכן ניגוד העניינים שם הוא הרבה יותר מורכב ובעייתי. 

<דוד ביטן (הליכוד):>
יש לי הערה בעניין.

<היו"ר רועי פולקמן:>
אני יודע. רגע. נאמר עכשיו על נציגי אגודות הספורט... חברי הכנסת פורר ורזבוזוב - - -

<דוד ביטן (הליכוד):>
גם אני מעלה את זה. 

<היו"ר רועי פולקמן:>
אז גם חבר הכנסת ביטן. ביקשנו את עמדת המשרדים בשאלה האם אפשר להכניס את התיקון הזה. עדנה, בוקר טוב. הייתה כאן שאלה של שלושה חברי כנסת... יוסי, אתה רוצה להתייחס להערות של חברי הכנסת?

<יוסי שרעבי:>
אני רוצה לשמוע את העמדה של משרד המשפטים. 

<היו"ר רועי פולקמן:>
עדנה, שלושה חברי כנסת העלו כאן בקשה לאפשר גם לנציגי אגודות הספורט להיות חברים בוועדת הביקורת. מה עמדת משרד המשפטים בנושא? אני מבין שזו עמדת הממשלה, אבל אני רוצה לדעת אם יש עוד מניעה מלבד הסוגיה של ניגוד העניינים. 

<עדנה הראל:>
החשש הוא חשש לאפשרות של ניגוד עניינים, מכיוון שהגופים האלה מקבלים תקציבים מהמועצה להסדר ההימורים בספורט – גם בתור גופים שמקבלים מיתרת ההכנסות לפי אמות המידה ויש עליהם בקרה, וגם לפעמים הסכמים קונקרטיים נחתמים איתם. ככלל, ועדת הביקורת אמורה להיות בלתי תלויה ולבקר את פעולת התאגיד, ולכן רצוי שההרכב שלה יהיה ככל האפשר בלתי תלוי. 

זה לא עולה כדי זה שיש מניעה מוחלטת. ברור שאם ישבו בגוף הזה נציגים זה יחייב שהם יימנעו מדיון בחלק מהנושאים - - 

<עודד פורר (ישראל ביתנו):>
יהיה הסדר ניגוד עניינים, כמו בכל דבר. 

<עדנה הראל:>
רק רגע. - - אולי אפילו חלק מאוד משמעותי מהנושאים. ולכן בהחלט-בהחלט חשבנו שההסדר הזה הוא הסדר ראוי. 

<היו"ר רועי פולקמן:>
אז אני שואל רגע את מנכ"ל משרד הספורט האם אפשר להגיע למתווה שבו יש אופציה לעשות זאת, אבל עם האמירה שבמקרה של ניגודי עניינים הם לא ישתתפו, כאשר גם נגדיר את זה.

<עדנה הראל:>
כמו שאמרה הדס, גם בתזכיר חוק תאגידים ציבוריים כתוב על הגופים שהינם בעלי זיקה לפעולות התאגיד. ברור שלגופים האלה יש זיקה שהיא זיקה כפול: הם לא רק מבינים היטב בנושאים, הם גם זוכים לתקציבים. כך שההסדר הזה יפגע בפעולה של ועדת הביקורת, כי הוא ייצור הרבה מאוד מגבלות על הפעולה שלה. אני מציעה לשקול את עמדת הממשלה בעניין הזה כמשהו שהוא לטובת התאגיד ולטובת ועדת הביקורת. 

<יואל רזבוזוב (יש עתיד):>
מצד שני הם חברי דירקטוריון, הם מצביעים על התקציב והכול. אז אם כבר, אז הם גם לא צריכים להיות בתוך הדירקטוריון. 

<עדנה הראל:>
אבל ועדת הביקורת, כל המטרה שלה זה להיות גוף בלתי תלוי - - -

<היו"ר רועי פולקמן:>
תנו לגיא ממשרד התרבות להגיד מילה. 

<גיא אטיאס:>
אני אסביר את ההבדל. מה שהעלה רזבוזוב זו טענה נכונה; יש הבדל בין המועצה, שמאשרת מדיניות ותקציב, לבין ועדת הביקורת. המועצה שמאשרת, יש בה גופים שכאילו מצביעים בנושאים שיש בהם לכאורה ניגוד עניינים. אבל הסוגיה היא לא זו, הסוגיה היא ועדת הביקורת, שמבקרת את הפעולה אחרי פעולת הדירקטוריון. כלומר, הדירקטוריון משדר מדיניות שבעצם מיושמת, ואחרי זה מבקרים את הגופים שניתן כסף לטובת הפעולה שלשמה ניתן הכסף. ולכן יש הבדל מאוד גדול בין ועדת הביקורת לבין המועצה, ולכן הפרדנו. במועצה ברור שישבו אנשים בעלי ניגודי עניינים כאלה ואחרים, בעוד שוועדת הביקורת חייבת להיות עצמאית בפעולה שלה. 

<היו"ר רועי פולקמן:>
האם עד היום בוועדת הביקורת ישבו חברים - - -

<גיא אטיאס:>
ישבו. 

<היו"ר רועי פולקמן:>
האם מההיסטוריה של הטוטו אתם מכירים מקרים שבגלל חברותם של איגודי הספורט היו בעיות מהותיות בוועדת הביקורת?

<גיא אטיאס:>
אני חושב שאנחנו העלינו את הסוגיה הזאת בפגישה הממשלתית, אני לא רוצה להעלות את זה בפורום הזה. הסברנו את הבעייתיות ואנחנו מבקשים שהסעיף יישאר על כנו. 

<היו"ר רועי פולקמן:>
אריק, משפט. שרעבי, אני רוצה שאתה תגיד... אם זה עקרוני אז אנחנו נצטרך להחליט האם עושים הסתייגות ומחליטים שלא מקדמים את זה... אבל אם זה לא עקרוני ואפשר להגיע להסדרה, אז בואו נראה מה עושים. אריק, משפט. 

<אריק קפלן:>
בהרבה גופים יש איסור על ניגוד עניינים כפי שמוצג פה. אנשי הספורט בהרבה מקרים מבינים הרבה יותר טוב מיתר חברי הדירקטוריון על מה מדובר ולכן יש חשיבות רבה שהם ישבו בוועדת הביקורת. כמי שהיה יושב-ראש ועדת הביקורת של הטוטו הרבה שנים, אני לא חושב שפעלתי באיזושהי צורה לא ראויה בדירקטוריון ובוועדת הביקורת, אלא רק לטובת התאגיד עצמו. מעבר לזה, לא דנים אך ורק בנושאי ספורט בוועדת הביקורת, אלא דנים גם בנושאים של עבודת המועצה עצמה, ואז קל וחומר שאין שום קשר לכך שאתה יושב כנציג ספורט או כנציג של משהו אחר. 
<היו"ר רועי פולקמן:>
יוסי, האם אפשר, במודל כזה או אחר ותוך אמירה ברורה שבמקומות של ניגוד עניינים חברי האגודות לא ישבו, לייצר סעיף כזה? או שמבחינתך זה קזוס בלי?

<עודד פורר (ישראל ביתנו):>
אני חושב שזה קיים היום, אגב - - -

<היו"ר רועי פולקמן:>
כן, בוודאי שאפשר, בוודאי. אבל השאלה היא אם אפשר להגדיר את זה - - -

<יוסי שרעבי:>
ככל שמרב הדיונים שם עוסקים בגופים עצמם, אני חושב שזה הגיוני שנציג של האיגודים יהיה בתוך ועדת הביקורת, כי זה עיקר עיסוקה. במידה שזה רק חלק קטן או לא חלק משמעותי ודומיננטי מעבודת הוועדה, אני חושב שאז היה מקום להכניס חברים מתוך האיגוד, אבל כשדנים באיגודים עצמם הם צריכים להימנע. 

אני רק רוצה להבין; מתוך השיח שלי עם יושבת-ראש ועדת הביקורת, שהיא עובדת המשרד, אני מבין שחלק ניכר מהדיונים כן עוסקים בנושאי האיגודים, ואני רוצה לשאול אם מישהו כאן, איציק או מישהו אחר מהטוטו, יכול לומר לי כמה מתוך היקף הביקורת של הוועדה עוסק באיגודים עצמם וכמה בדברים השוטפים של המועצה. 

<איציק לארי:>
הערכה גסה היא 50/50.

<היו"ר רועי פולקמן:>
האם מקובל על חברי הכנסת שנאשר את הסעיף עם ההוספה שנציגי האיגודים ישבו באותם דיונים שבהם לא דנים באגודות הספורט? לאור מה שנאמר כאן, מדובר על 50%.

<עדנה הראל:>
אגב, לעניין דברים שקשורים אליהם, יכול עובד משרד או נושא משרה להשתתף בדיונים הקשורים לתחום עיסוקו. יש הוראה כזאת. 

<היו"ר רועי פולקמן:>
אני שוב אומר: יש פה בקשה מחברי הכנסת... אם 50% מהדיונים לא עוסקים באגודות, אז בואו נשים סעיף כזה. 

<עודד פורר (ישראל ביתנו):>
אני מציע שכל אחד מחברי ועדת הביקורת – ואגב, זה נכון גם לגבי עובדי המדינה, כי הטוטו מתקצב לפעמים גם גופים של המדינה – יהיה חייב בהסדר ניגוד עניינים כפי שיקבע יועץ משפטי כזה או אחר, ובזה מסדירים את העניין. הרי אין סוף לניגודי העניינים, בטח בגוף כל כך גדול - - -

<גיא אטיאס:>
לא בוועדת ביקורת, חבר הכנסת פורר. ועדת הביקורת צריכה להיות הרבה יותר נקייה. אני גם לא מבין למה יש חשש שוועדת הביקורת לא תהיה עם... מה החשש? אין שום חשש. 

<היו"ר רועי פולקמן:>
עודד, ברשותך נעשה את זה יותר פשוט. בנושאים שעוסקים באגודות הספורט, לא ישבו חברי ה - - -

<גיא אטיאס:>
לא אגודות אלא גופי ספורט, כולל גופי הרוחב. 

<היו"ר רועי פולקמן:>
אוקיי. 

<עודד פורר (ישראל ביתנו):>
מה זה אומר "גופי הרוחב"?

<גיא אטיאס:>
ועד אולימפי, "אילת" ופראולימפי. 

<היו"ר רועי פולקמן:>
בסדר. גופי הספורט - - -

<גיא אטיאס:>
ומרכזים. 

<עודד פורר (ישראל ביתנו):>
אז נבקש גם שעובדי מדינה לא ישבו כשמתקצבים נושאים שקשורים למדינה. 

<עדנה הראל:>
שנייה, אני בכל זאת רוצה שנעשה רגע סדר בין שני הגופים. מועצה בתאגיד סטטוטורי מורכבת ממכלול של גורמים שמאזנים אחד את השני וברור שהם מביאים זוויות שונות, ולכן כשיש ניגוד עניינים קונקרטי יש הסדר, וכשלא, אז בעצם כל המכלול שלהם הוא מה שיוצר את העבודה המשותפת. לעומת זאת, לוועדת ביקורת יש תפקיד אחר; היא לא שיקוף של הדירקטוריון, אלא יש לה תפקיד לבקר - - -

<היו"ר רועי פולקמן:>
הנושא הזה ברור - - -

<עדנה הראל:>
רגע, עוד מילה. ולכן בהסדר הרוחבי בהצעת חוק תאגידים ציבוריים אנחנו אמרנו בפירוש שלא ישב בוועדת ביקורת מי שיש לו עניין. פה, בחלק ממה שהמועצה עושה – ארגון הימורים וכל זה – בהקשר הזה בוועדת ביקורת יכולים לשבת נציגי כל הגופים. אבל ועדת הביקורת בהקשר הספציפי – ועל זה הדיון פה – של המועצה, גם מבקרת את הגופים שמקבלים כספים, האם הם מקבלים לעניין, ולכן בחלק הזה של העבודה של ועדת הביקורת אף אחד לא יכול לשבת. זה לא שאחד ישב ויהיה לו ניגוד עניינים רק לעניין שלו, אלא בחלקים האלה של עבודת ועדת הביקורת נכון שהם לא יהיו. ואז זה בעצם כמו לעשות שני הרכבים של ועדת ביקורת. 

<היו"ר רועי פולקמן:>
בסדר. זה אומר שיהיה עוד נציג, נציג של ארגוני הספורט, שלא ישתתף בדיונים שעוסקים בגופי הספורט. 
<גיא אטיאס:>
אז בוא נגדיר מה זה "ארגוני הספורט". אמרנו שזה מרכזים, גופי רוחב, איגודים ואגודות.

<איציק לארי:>
כתוב בהגדרה פה "גורמים המקבלים סכומים מיתרת ההכנסות המיועדות לחלוקה לפי סעיף 9".

<עדנה הראל:>
לא, לא, זה גם אלה שעושים איתם הסכמים, זה לא רק אלה - - -

<קריאה:>
אם הם עושים הסכם עם המינהלת זה לא יורד משורת ההכנסות - - -

<קריאה:>
אבל אין לך נציג במינהלת של הטוטו - - -

<עדנה הראל:>
אז מישהו של ההתאחדות לא צריך לשבת שם. 

<גיא אטיאס:>
נכון. 

<היו"ר רועי פולקמן:>
חבר הכנסת עודד, האם מקובלת עליך ההצעה שנציגי גופי הספורט השונים שמתוקצבים על ידי המועצה לא ישבו בדיונים העוסקים בענייניהם?

<עודד פורר (ישראל ביתנו):>
כן - - -

<גיא אטיאס:>
לא רק בענייניהם. 

<עדנה הראל:>
בביקורת עליהם, בביקורת על גופים. 

<היו"ר רועי פולקמן:>
לא בעניין האישי, ברור. הרי יש להם אינטרסים צולבים, זה ברור. 

<עדנה הראל:>
לכן מדובר פה ביותר מאשר הסדר ניגוד עניינים. 

<גיא אטיאס:>
חבר הכנסת פולקמן, זאת בדיוק הבעיה, ולכן - - -

<היו"ר רועי פולקמן:>
ולכן זה התנאי. האמירה הייתה ש-50% מהדיונים עוסקים בגופים ו-50% לא. 

<גיא אטיאס:>
אבל השאלה מה זה גופים. 

<דוד ביטן (הליכוד):>
רגע, אם הביקורת קשורה למכבי ולא להפועל אז מה הבעיה עם זה?

<עודד פורר (ישראל ביתנו):>
רועי, ככה תגיע עם זה כבר לצדדים שלישיים ורביעיים. אני חושב שזאת הרחבה לא - - -

<עדנה הראל:>
זה לא צד שלישי. כשדנים - - -

<דוד ביטן (הליכוד):>
שלא יהיה על כל הגופים. אם זה קשור לגוף שלו - - -

<עדנה הראל:>
לא, לא, לגוף שלו זה הסדר ניגוד עניינים רגיל. אבל מה שאני ניסיתי להסביר - - -

<גיא אטיאס:>
מה שיקרה זה שהפועל ישמור על מכבי ומכבי ישמור על הפועל. 

<עדנה הראל:>
מה שניסיתי להסביר זה שבגלל שמדובר בוועדת ביקורת אז זה לא רק הסדר ניגוד עניינים רגיל, שמתייחס לעניינים שנוגעים לך. בגלל שוועדת ביקורת עוסקת בהתנהלות התקינה - - -

<דוד ביטן (הליכוד):>
מי יושב בוועדת ביקורת בפיס?

<עדנה הראל:>
אני אבדוק ואני אענה לך.

<דוד ביטן (הליכוד):>
אני אגיד לך: ראשי רשויות יושבים בוועדת ביקורת, כאשר כל התקציבים הולכים אליהם. אז למה שם זה בסדר - - -

<עדנה הראל:>
אני אבדוק ואני אגיד לך. אולי אתה יודע בוודאות, אני לא יודעת - - -

<דוד ביטן (הליכוד):>
אני בטוח שזה המצב, אני לא יודע. 

<עדנה הראל:>
אני חושבת ששווה לבדוק את זה. 

<היו"ר רועי פולקמן:>
ביטן, בוא נתקדם. אם הם יושבים אז צריך שהם לא ישבו בדיונים שקשורים בגופי הספורט. 

<עודד פורר (ישראל ביתנו):>
אבל גם אם זה לא הגופים שלהם? אני לא בטוח. 

<עדנה הראל:>
לא, הגופים שלהם זה הסדר ניגוד עניינים רגיל; פה אנחנו מדברים על יותר מזה. בגלל שזו ועדת ביקורת - - -

<קריאה:>
הם יכולים לבוא ולתת חוות דעת מקצועית בתוך דיוני הוועדה, זה גם המצב החדש. כל גוף בעל ידע מקצועי יכול לבוא ולתת חוות דעת בפני ועדת הביקורת - - -

<היו"ר רועי פולקמן:>
טוב, אנחנו לא נתקדם אם אנחנו לא נסגור את זה. 

<דוד ביטן (הליכוד):>
בוא היום נחתוך את הכול, נגמור את זה. 

<היו"ר רועי פולקמן:>
בסדר. גיא, אנחנו מתקדמים רגע. אני רוצה שתציעו את התיקון הזה - - -

<דוד ביטן (הליכוד):>
תתייחסו לפיס, אני רוצה לדעת מה קורה בפיס. 

<היו"ר רועי פולקמן:>
גיא, אני רוצה שתציעו את התוספת שאומרת באיזה פורמט הם יכולים לשבת, ואנחנו נעביר את זה לאישור ונצביע על הסעיף. הלאה.

<עודד פורר (ישראל ביתנו):>
צריך למצוא את הפתרון שבאמת ימנע את ניגוד העניינים. 

<היו"ר רועי פולקמן:>
כן, שיהיה עוד חבר ועדה שהוא נציג איגודי הספורט, ואתם תגדירו באיזה תנאים הוא ישב בוועדת הביקורת.

אנחנו עוברים לסעיף 4, עמוד 4, סוגיית המנכ"ל. איציק, ראשית אני מבקש ממך למשוך את הבקשה לנושא חדש, אחרת אנחנו לא יכולים להתקדם עם הסעיף הזה.

<איציק שמולי (המחנה הציוני):>
אם הנוסח אומר שהגבלת הכהונה היא רק מהפעם הבאה אז זה בסדר, אני מושך את הבקשה. 

<היו"ר רועי פולקמן:>
זה מקובל על - - - ?

<דוד ביטן (הליכוד):>
זה מה שסיכמנו. 

<היו"ר רועי פולקמן:>
אוקיי, אז אני מדייק על מה אנחנו מצביעים. סעיף 4 אומר שהמועצה תמנה, באישור השרים, מנהל למועצה. דיברנו גם על תקופת כהונתו, ואנחנו מוסיפים בנוסח שזה יוחל רק ממנכ"ל המועצה הבא. זאת אומרת, תהיה הוראת מעבר... יוסי, מקובל? 

<יוסי שרעבי:>
אני מתנהל תחת ההנחה שכל הדברים כבר נסגרו מול האוצר. הניסוח כמו שהוא מוצג ברגע זה - - -

<דוד ביטן (הליכוד):>
זה נסגר מול האוצר - - -

<היו"ר רועי פולקמן:>
הוא מדבר על כל עסקת החבילה. 

<יוסי שרעבי:>
זה אולי נסגר מול האוצר, אבל יש לי כמה דברים אחרים - - -

<דוד ביטן (הליכוד):>
אותנו לא מעניינת עסקת חבילה, אותנו מעניין בסעיף הזה - - -

<יוסי שרעבי:>
אותי מעניין להגיד מה אני חושב. 

<דוד ביטן (הליכוד):>
אבל אותנו לא מעניינת עסקת חבילה. 

<היו"ר רועי פולקמן:>
יוסי, אנחנו נשמור על הסיכומים שלך בכל הסעיפים. 

<יוסי שרעבי:>
הוא שאל אותי מה אני חושב, אז אני אומר שאנחנו עשינו הסדר כולל עם האוצר. זה שזה יחול רק מהמנכ"ל הבא ולא מהנוכחי זה מקובל עלינו , אבל כחלק מהראייה הכוללת של ההסדר - - -

<דוד ביטן (הליכוד):>
מה זה שייך להסדר הכולל, לא הבנתי. 

<יוסי שרעבי:>
משום שאנחנו רצינו שתהיה חקיקה נפרדת על הסיפור הזה, אבל האוצר בא עם איזשהו רעיון, אנחנו אמרנו שאנחנו לא מוכנים - - -

<דוד ביטן (הליכוד):>
מה הבעיה?

<יוסי שרעבי:>
בסוף הוצעה כאן הצעת פשרה, כמו שהוצגו פשרות אחרות, ואנחנו עם הצעת הפשרה הזאת - - -

<היו"ר רועי פולקמן:>
אז בתיקון, כפי שנאמר, יהיה הסעיף כפי שהוא כתוב כאן, עם התוספת בהוראות המעבר שאומרת שזה שיוחל רק ממנכ"ל המועצה הבא. בסדר, לארי?

<גיא אטיאס:>
שנייה, זה מה שכתוב כרגע בנוסח, אסתי? בנוסח כרגע זה לא חל על המנכ"ל הנוכחי אלא רק על מהמנכ"ל הבא?

<אסתי פלדמן:>
כן. 

<גיא אטיאס:>
אוקיי. 

<היו"ר רועי פולקמן:>
בהוראת מעבר. 

<עדנה הראל:>
כן, צריך לעשות הוראת מעבר. 

<היו"ר רועי פולקמן:>
אוקיי, מי בעד הסעיף עם התיקון שנאמר כרגע... חבר הכנסת שמולי מושך את בקשת הנושא החדש מהסעיף הזה, ואנחנו מצביעים על הסעיף עם התיקון. מי בעד? 

<עדנה הראל:>
רגע, אני לא יכולה להשאיר את זה בלי התייחסות. צריך או סעיף תחולה או סעיף הוראת מעבר. סעיף התחולה אומר שזה ייכנס לתוקף עם מינוי המנכ"ל הבא. 

<היו"ר רועי פולקמן:>
בסדר, איך שתנסחו את זה זה - - -

<דוד ביטן (הליכוד):>
תחולה יותר טוב. 

<ורד קירו-זילברמן:>
רגע, אני רוצה להסביר פה משהו טכני לחלוטין. ככל שהעיקרון ברור, הוועדה תסמיך אותנו ואנחנו נמצא את הניסוח המשפטי.

<עדנה הראל:>
זה צריך להיות סעיף תחולה לדעתי. 

<היו"ר רועי פולקמן:>
בסדר, חברים. מי בעד הסעיף, עם התיקון? מי נגד?

הצבעה

בעד אישור הסעיף – פה אחד

סעיף 4 אושר, בכפוף לשינויים שנאמרו לפרוטוקול.

<היו"ר רועי פולקמן:>
סעיף 4 אושר פה אחד. 

עוברים לסעיף 5, סעיף רואה חשבון מבקר. 

<איציק לארי:>
רגע, לגבי (ה), סמנכ"לית הכספים – הוראת המעבר חלה גם לגביה, נכון?

<היו"ר רועי פולקמן:>
כן, כן, זה כבר דובר קודם. 

<דוד ביטן (הליכוד):>
כל מי שהיום בתפקיד, זה לא יחול עליו. 

<היו"ר רועי פולקמן:>
הלאה, סעיף 5, רואה חשבון מבקר. זה הסעיף לאחר התיקונים. 

<קריאה:>
רגע, לגבי רואי חשבון - - - 

<היו"ר רועי פולקמן:>
זה אותו דבר, גם בסעיף (ה) זה אותו, הוראת המעבר. אנחנו בעמוד 5, סעיף 5, רואה חשבון מבקר.

<קריאות:>
- - -

<דוד ביטן (הליכוד):>
אנחנו מבקשים לבטל אותו לגמרי. ממתי החוק מתערב באיך ממנים? זה תפקיד הדירקטוריון, הוא קובע את הנהלים ועושים את זה, זה הכול. 

<עדנה הראל:>
על מה אנחנו מדברים?

<היו"ר רועי פולקמן:>
על סעיף רואה החשבון. 

<עדנה הראל:>
אז אני רוצה להסביר - - -

<עודד פורר (ישראל ביתנו):>
אני גם אגיד יותר מזה - - -

<קריאות:>
- - -

<היו"ר רועי פולקמן:>
חברים, אנחנו עוברים על הסעיפים, אם יש הסתייגויות והערות אנחנו מקשיבים ומתקנים וזה מתקדם. 

<עודד פורר (ישראל ביתנו):>
על הסעיף הזה היו לי כמה הערות.

<דוד ביטן (הליכוד):>
לא צריך, אנחנו מבקשים לבטל אותו לגמרי. 

<עודד פורר (ישראל ביתנו):>
דבר ראשון, אני לא חושב שהמקום של הסעיף הזה הוא בחקיקה. דבר שני, אם יש איזשהו רצון של הממשלה כן להביא אותו בחקיקה, אז בטח שלא בחוק הזה. הוא לא ממן העניין - - -

<דוד ביטן (הליכוד):>
אם הם רוצים, שיעשו את זה לגבי כל רואי החשבון שמתמנים. תביאו חוק כללי שיחול על כולם, אין לנו בעיה. 

<עדנה הראל:>
אני אסביר - - -

<היו"ר רועי פולקמן:>
שנייה, חברים, אני רוצה להפריד בין - - -

<דוד ביטן (הליכוד):>
תביאו כללים שיחולו על כולם. 

<היו"ר רועי פולקמן:>
שנייה, דוד, בוא נפריד בין השאלה איך עובד רואה החשבון... יש פה כל מיני הוראות על אופן הגשת הדוחות, שזה דבר מאוד חשוב - - -

<דוד ביטן (הליכוד):>
אבל יש הוראות בעניין הזה - - -

<היו"ר רועי פולקמן:>
רגע, רגע. איך עובד רואה החשבון - - -

<עודד פורר (ישראל ביתנו):>
אין לי בעיה שתקבע באיזה סטנדרט הוא צריך להגיש דוח. 

<היו"ר רועי פולקמן:>
בדיוק. 

<עודד פורר (ישראל ביתנו):>
אבל זה משהו אחר, זה לא קשור - - -

<היו"ר רועי פולקמן:>
לבין מי ממנה.

<עודד פורר (ישראל ביתנו):>
לא מי ממנה, לא איך ממנה, לא מתי ממנה, אלא - - -

<עדנה הראל:>
אני מבקשת לומר - - -

<עודד פורר (ישראל ביתנו):>
כי אז אני רוצה גם לכתוב איך ממנים את היועץ המשפטי, איך ממנים את סמנכ"ל הכספים ואיך ממנים את ממונה כוח האדם בארגון, בדיוק איזה מכרז יהיה להם, איזה תנאים, כל כמה שנים וכולי. 

<עדנה הראל:>
אני מבקשת להסביר את זה. מכיוון שהסעיפים האלה, בשונה מאחרים, הם - - -
<קריאות:>
- - -

<היו"ר רועי פולקמן:>
חברים, לא להפריע עכשיו - - -

<דוד ביטן (הליכוד):>
היה בחוק המקורי - - -

<עודד פורר (ישראל ביתנו):>
לא היה, לא היה. 

<היו"ר רועי פולקמן:>
זה לא היה בכחול. 

<עדנה הראל:>
ברשותכם, אם אפשר, אני רוצה להסביר. בשונה מסעיפים אחרים, מדובר על סעיפים שמשרד המשפטים ביקש את הכללתם לאור העובדה שהתווסף סעיף אחרי הכחול שלפיו מתבקש שהמועצה תעשה דוחות מבוקרים בסטנדרט שהולם גוף מסוגה. 

<דוד ביטן (הליכוד):>
תעשו את זה, אין בעיה, אבל לא על המינויים.

<עדנה הראל:>
ברשותכם, תרשו לי ארבעה משפטים. לעשות דוחות בסטנדרט שהולם גופים מסוגה זה דבר שכולל בתוכו דברים שאם אנחנו לא נסדיר אז הסעיף יהיה סעיף ריק מתוכן. למה? התאגיד הזה הוא תאגיד סטטוטורי שכל ההסדרים שלו הם רק בחוק הזה, אין לו הסדרים בחוקים אחרים, זה לא כמו חברה, שלה יש דיני חברות, רשות ניירות ערך, חוק רואי חשבון וכל הדברים האלה. ולכן, כאשר - - -

<דוד ביטן (הליכוד):>
אולי נדחה את זה לאחר כך - - -

<היו"ר רועי פולקמן:>
ביטן, תקשיב שנייה. ההסבר של עורכת הדין הראל מתייחס לייחוד של הגוף הזה, שבגינו יש בו הסדרים. 

<עדנה הראל:>
לכן, אם אנחנו רוצים - - -

<דוד ביטן (הליכוד):>
למה לא הכנסתם את זה בהתחלה, בחוק המקורי?

<עדנה הראל:>
כי לא ביקשו להכניס דוחות מבוקרים. 

<דוד ביטן (הליכוד):>
מי ביקש?

<עדנה הראל:>
הממשלה, תוך כדי - - -

<דוד ביטן (הליכוד):>
אין לכם דוחות מבוקרים?

<איציק לארי:>
כמובן שיש. 

<עדנה הראל:>
כן, אבל הדוחות המבוקרים הם לא לפי הוראות שמחייבות; מחר הם יכולים לעשות דוחות מבוקרים אחרים והם יכולים מחר לקחת רואה חשבון שהוא לא בסטנדרט מתאים והם יכולים מחר שלרואה החשבון לא תהיה גישה לכל המידע הנדרש. אם יש חשיבות ציבורית – ואני חושבת שאכן יש – שגוף בסדר גודל כזה, שמנהל כספים בסדר גודל כזה ומייצר כספים בסדר גודל כזה, יהיו לו דוחות בסטנדרט מתאים, אז זה אומר שצריך לייבא את ההסדרים מחוק החברות. אנחנו לא המצאנו כאן שום דבר, אלא ייבאנו את ההסדרים העיקריים שנוגעים רק לדוחות. לכן לא מסדירים יועץ משפטי או כל מיני דברים אחרים, אלא מסדירים את מה שנוגע לדוחות, כדי שהם יהיו בסטנדרט של חברה ציבורית. אם אתם רוצים את זה, אז בסדר, גם בחברה ממשלתית יש סטנדרטים כאלה. 
<דוד ביטן (הליכוד):>
אני לא מבין, הרי הכללים לדוח מבוקר הם קיימים. 

<עדנה הראל:>
לא, לא, לא, בגלל שזה לא חברה ציבורית. היא לא חברה לפי חוק החברות. לכן כל ההסדרים שלהם הם בחוק הזה. 

<היו"ר רועי פולקמן:>
מה הבעיה שתהיה הגדרה כללית לגבי תנאי הסף של רואה חשבון? הרי זה תקף כבר היום. 

<עודד פורר (ישראל ביתנו):>
אני אגיד לך. אני חושב שזה לא נכון בחקיקה. אני חושב שאם אנחנו קובעים את תנאי הסף לרואי חשבון, אני מבקש לקבוע בחקיקה את תנאי הסף גם למשפטים ואיזה משרדי עורכי דין יכולים להיות יועצים של המועצה, ואני מבקש לקבוע בתנאי הסף מי יכול להיות סמנכ"ל כוח האדם של המועצה ואיך שוכרים כוח אדם במועצה - - -

<עדנה הראל:>
זה לא קשור לדוחות מבוקרים. 

<עודד פורר (ישראל ביתנו):>
אבל זה קשור לאיך שהמועצה מתנהלת. 

<עדנה הראל:>
אז בוא נוותר על דוחות מבוקרים; שהגוף הזה בכלל לא יהיה מבוקר. 

<עודד פורר (ישראל ביתנו):>
אני אומר לכם, בחקיקה קובעים איזה סטנדרט של דוח רוצים, ומפה חזקה עליו שהוא יודע איזה סטנדרט הוא אמור לייצר ומי אמור לייצר לו את הסטנדרט הזה. אנחנו לא יכולים להיכנס בחקיקה לכל פינה כזאת. 

<דוד ביטן (הליכוד):>
אני ידעתי שיש כללים ברורים איך דוח צריך להיות. הם אומרים שלא? בסדר. 

<מרב מיכאלי (המחנה הציוני):>
עדנה, את יכולה להסביר את זה שוב בבקשה?

<דוד ביטן (הליכוד):>
תגידי לי, בדברי ימי הטוטו מינו רואה חשבון לא מתאים פעם? מישהו שהוא לא ברמה מסוימת? הרי ברור שהם צריכים למנות. 

<עדנה הראל:>
תראו, יש תאגידים - - -

<קריאה:>
האחרון הפך למנכ"ל, אז כנראה שהוא התאים. 

<עדנה הראל:>
קודם כול, על מפעל הפיס, שכל הזמן משווים אליו, הדברים האלה חלים, בגלל שהוא - - -

<קריאות:>
- - -

<היו"ר רועי פולקמן:>
חברים, אריק, אני לא אאפשר לאנשים לשבת כאן אם יהיו שיחות ביניים. מה שקורה פה עכשיו זה מענה לתשובות הח"כים, אין יותר דיונים, רק מענה לתשובות הח"כים לכל ההסתייגויות וההערות שלהם, כדי להניח את דעתם וכדי להצביע ביחד. זה מה שקורה פה עכשיו. אין שיחות נוספות, אין דיונים, אין זכויות דיבור. די. עדנה, בואי תסבירי שוב למה אנחנו צריכים לעשות את הסעיפים של תנאי הסף לחברות ראיית החשבון בחקיקה. האם אפשר לקבוע את זה בסעיף כללי שאומר שהמועצה תקבע ובאיזה סטנדרטים ידווחו.

<דוד ביטן (הליכוד):>
קודם כול, היום רואה החשבון ממונה על ידי הדירקטוריון ולא על ידי המועצה.

<היו"ר רועי פולקמן:>
אבל השאלה היא אם אפשר להנחות את המועצה לקבוע סטנדרטים בהתאם לכללי - - -

<דוד ביטן (הליכוד):>
סטנדרטים כן, אבל לא שהיא תמנה. מי שממנה רואה חשבון זה דירקטוריון, זה לא המועצה. 

<היו"ר רועי פולקמן:>
זה כן, זה מה שכתוב בנוסח, ביטן. 

<עדנה הראל:>
אז אני רוצה ברשותכם בכל זאת להסביר - - -

<עודד פורר (ישראל ביתנו):>
אגב, הדיון שמתקיים פה עכשיו מראה למה הסעיף הזה הוא לא סעיף שצריך לבוא בחקיקה הזאת. אם יש צורך לתקן אותו, צריך להביא אותו בנפרד. 

<עדנה הראל:>
אז אני רוצה בכל זאת להסביר - - -

<עודד פורר (ישראל ביתנו):>
צריך לקיים עליו דיון ראוי; אני רוצה לשמוע פה את לשכת רואי החשבון, אני רוצה לשמוע עוד גופים. יכול להיות שאנחנו טועים, אבל יכול להיות גם שאנחנו צודקים, ולכן זה לא צריך לבוא כסעיף נוסף בחקיקה. 

<עדנה הראל:>
אבל אולי בכל זאת אני אסביר. שוב, בשונה מדברים אחרים, בעניין הזה משרד המשפטים הוא הגורם המקצועי, גם לעניין הסדרה של פעולה של חברות, גם של חברות ציבוריות, גם של הפיקוח עליהן. לכן, הגוף הזה, שהוא גוף שהיקף הפעילות הפיננסית שלו הוא בסדר גודל יותר מתאגידים ציבוריים בדרך כלל – אם אנחנו רוצים שהוא ידווח בדומה לחברה ציבורית, נגזר מזה צורך לעשות הסדר בחוק הזה, כי החוקים הכלליים של חברות ציבוריות לא חלים עליו. עכשיו, כאשר יש תאגידים ציבוריים מיוחדים אחרים, כמו למשל תאגיד הציבורי, גם בהם יש פירוט מאוד מפורט של ועדת הביקורת למשל. זאת אומרת שלכל תאגיד ציבורי תופרים לו את החליפה שלו. 

פה ברור שמדובר על גוף שיש לו היקף פעילות פיננסית מאוד גדול, ואם אנחנו רוצים בקרה - - -

<דוד ביטן (הליכוד):>
- - -

<עדנה הראל:>
ברשות חבר הכנסת ביטן, שביקש הסבר, אני רוצה לומר שבמפעל הפיס, שאדוני שואל עליו כל הזמן אבל לא רוצה לשמוע, ובכל חברה ציבורית אחרת, רואה חשבון מתמנה על ידי אסיפה כללית, לא על ידי הדירקטוריון. למה? כי רואה החשבון המבקר הוא כלי בידי הבעלים שהדוחות יהיו מבוקרים כמו שצריך וישקפו. ומי האסיפה הכללית של תאגיד ציבורי? המחוקק, המדינה. לכן כדי שרואה החשבון יהיה בלתי תלוי, הוא לא יכול להתמנות על ידי המועצה שאותה הוא מבקר ואת הדוחות שלה הוא מאשר. לכן יש חשיבות בגוף מהסוג הזה לקבוע בצורה מפורשת איך הוא מתמנה. כמו שבחברה ציבורית כתוב במפורש בחוק החברות שאסיפה כללית ממנה אותו וכתוב איזה עקרונות של אי-תלות חלים עליו וכתוב איזו גישה יש לו לחומרים. כך שאם אנחנו רוצים באמת להבטיח את זה, זה ההסדר שצריך. אם לא רוצים שיהיו באמת דוחות מבוקרים, אז אל תקבלו את העצה המקצועית שלנו. 

<מרב מיכאלי (המחנה הציוני):>
אני לא מבינה מה אכפת לכם שיהיה כתוב בחוק מה הקריטריונים לזה, אני ממש לא מבינה  מה ההתנגדות שלכם. לא צריכה להיות לכם התנגדות. 

<עודד פורר (ישראל ביתנו):>
אין בעיה, אבל אני רוצה שיהיו קריטריונים לכולם. 

<מרב מיכאלי (המחנה הציוני):>
אז תגיש הסתייגות עם קריטריונים לכולם. 

<עדנה הראל:>
אז בוא תתקן את חוק "יד ושם" ותעשה גם בו, תתקן כל חוק של תאגיד ציבורי שאתה רוצה.
<מרב מיכאלי (המחנה הציוני):>
אני לא מבינה מה הסיפור; זה תאגיד ציבורי מפוקח וצריכים להיות בו סטנדרטים של תאגיד ציבורי מפוקח. למה זה בכלל כזה ויכוח, אני לא מצליחה להבין. 

<דוד ביטן (הליכוד):>
אני אגיד לך למה: מכיוון שעד היום לא הייתה שום בעיה במינוי של רואה החשבון בטוטו. לא הייתה בעיה. 

<עדנה הראל:>
אבל זה לא נכון, בגלל שאם הוא... זה סותר את העקרונות של הביקורת. דוד, הייתה בעיה, כי זה סותר את העקרונות של הביקורת. זה שהוא מתמנה על ידי המועצה שאותה הוא מבקר זה סותר את העקרונות של ביקורת בחברות ציבוריות. עכשיו, אם אתה רוצה את אותו הסטנדרט, אז כאן יש לך את הדרך להשיג אותו. 

<היו"ר רועי פולקמן:>
עדנה, תודה, התשובות ברורות. עודד, בבקשה. 

<עודד פורר (ישראל ביתנו):>
מאחר שהעניין הוא עניין מורכב ולרוב חברי הכנסת יש עד שכבה מסוימת של ידע בעניין הזה, זה דבר שמחייב דיון. אני חושב שזה מחייב דיון גם כי יש פה עניין של סטנדרט חקיקתי שאנחנו קובעים, סטנדרט שאני רוצה ללמוד יותר לעומק. אני חושב שבעניין הזה הייתי רוצה לשמוע גם את לשכת רואי החשבון ולראות את כל התמונה כולה. יכול להיות שבסוף אני אשתכנע, אבל כשמביאים את הסעיף הזה בשבוע שעבר - - -

<היו"ר רועי פולקמן:>
לפני שבועיים, זה הוכנס לנוסח לפני שבועיים. 

<עודד פורר (ישראל ביתנו):>
אני בדקתי בנוסח שנשלח ב-31 בינואר. 

<היו"ר רועי פולקמן:>
לא, הנוסח של סעיף רואי החשבון כבר נמצא לפחות שבועיים בוועדה. 

<עדנה הראל:>
זה נמצא למשל גם בתאגיד השידור הציבורי - - -

<היו"ר רועי פולקמן:>
עדנה, די. מה שאני מבקש - - -

<עודד פורר (ישראל ביתנו):>
אני לא רוצה להגיע לטענה הזאת, אבל בתכלס מדובר בנושא חדש. 

<דוד ביטן (הליכוד):>
זה לא היה בכחול. 

<היו"ר רועי פולקמן:>
ברור שזה לא היה בכחול, אבל זה הוכנס אחר כך. עכשיו, תראו, עצם הסעיף הזה, כמו שאמרה חברת הכנסת מיכאלי, הוא מתבקש, בטח בגוף שמנהל כאלה סכומים של כספים. אני לא מצביע עליו כרגע, אבל אם יש לכם סעיף ספציפי... כי הסעיף של רואי החשבון הכולל, סעיף 6, שעליו כן נצביע, שמגדיר את הנוהל של הדיווח – אפשר לאשר אותו. אם יש משהו שאתם חושבים שצריך לתקן בסעיף הזה או משהו שהוא מיותר – בואו נדבר על זה. אבל עצם זה שמגדירים סטנדרטים בסיסיים לרואי חשבון ובאיזה אופן מגישים את הדוחות בתאגיד שמגלגל סכומים בסדרי הגודל האלה, זה דבר שהוא מידתי, הוא מקובל. אני שוב אומר, התקיימו על זה לא מעט שיחות ודיונים בשבועיים האחרונים - - - 

<דוד ביטן (הליכוד):>
בוא נקיים ישיבה פנימית בעניין הזה. 

<היו"ר רועי פולקמן:>
קדימה, בוא נסגור את זה עכשיו. לגבי סעיף 6, שמדבר על נוהלי הדיווח, אין מחלוקת אני חושב. 

<דוד ביטן (הליכוד):>
איפה זה?

<היו"ר רועי פולקמן:>
סעיף 6 עמוד 6. איך מגישים את הדוח. היה כאן דיון על בקשה שהדיון יהיה באיזשהו סטנדרט מסוים, היו הערות שהדוחות לא בסטנדרט - - -

<דוד ביטן (הליכוד):>
זה מה שמעניין אותי, שזה לא בסטנדרט היום - - -

<היו"ר רועי פולקמן:>
אז היו ויכוחים על זה. 

<איציק לארי:>
ככה אנחנו עובדים היום, החוק משקף את צורת העבודה שלנו היום. 

<היו"ר רועי פולקמן:>
אין התנגדות שלכם לנוסח הזה, נכון? בסדר, אז אני - - -

<אסתי פלדמן:>
ברישה של סעיף קטן (ד) חסרים דיווחים, שהכנסנו: "המועצה תגיש לשרים הודעות, דיווחים ודוחות כמפורט". 

<עדנה הראל:>
כן, זה חשוב. 

<דוד ביטן (הליכוד):>
השרים יקראו את הדוחות האלה?

<היו"ר רועי פולקמן:>
יש עוד הערות על סעיף 6? אז בואו נאשר אותו. סעיף 6, נוהלי הדיווח, מי בעד?

<דוד ביטן (הליכוד):>
רגע, מה זה כל ה - - - ?

<היו"ר רועי פולקמן:>
נוהלי הדיווח. מי בעד? מי נגד? 

הצבעה
בעד אישור הסעיף – פה אחד

סעיף 6 אושר, בכפוף לשינויים שנאמרו לפרוטוקול.

<היו"ר רועי פולקמן:>
הסעיף אושר פה אחד.

סעיף 7. אני אקרא לו פה "סעיף רזבוזוב", כי מתחילת הדיונים הנקודה המהותית שהייתה חשובה כאן למשרד הספורט היא שלא ייפגעו תקציבי הספורט. יוסי, אני מבקש שלאחר כל הדיונים על החוק, כולל הסעיף הזה, שהגדיר - - -

<דוד ביטן (הליכוד):>
זה בהתאם להסכם?

<היו"ר רועי פולקמן:>
סליחה, סליחה, זה סעיף העמלות. על סעיף העמלות אנחנו נצביע בסוף, יחד עם הדיון על הזכיינים, כי גם לחברת הכנסת מיכאלי יש הערות וגם לאיציק שמולי יש על זה הסתייגות. אז אני מדלג על סעיף 7.

<דוד ביטן (הליכוד):>
אין פה תיקון ל - - -

<היו"ר רועי פולקמן:>
נכון, יש פה דיון על סעיף העמלות. תכף נדבר על זה. 

אנחנו עוברים לסעיף 8, סעיף הפרסום. אני שואל - - -

<דוד ביטן (הליכוד):>
הנוסח דומה למה שדיברנו. 

<היו"ר רועי פולקמן:>
דומה. אני רק אזכיר נקודה אחת שדובר עליה. הייתה הערה של משרד הספורט על נושא משדרי ספורט; שכן יהיה פרסום במשדרי ספורט - - -

<איתי טמקין:>
אנחנו עוד מחכים ל... נשב בישיבה בסוף - - -

<היו"ר רועי פולקמן:>
לא, מה זה ישיבה בסוף? עכשיו זה הסוף. בעניין הזה סוכם על הכנסת משדרי הספורט, ואני הבנתי שהיה עוד דיון על השעות, שהגיע מהמשרדים. 

<איתי טמקין:>
אני לא מכיר דיון על השעות. 

<היו"ר רועי פולקמן:>
היו שתי בקשות שאני מכיר. בסעיף 8 יש הגבלות על פרסום, אבל דובר על זה שמעבר לדיון על השעות, במשדרי ספורט ההגבלה הזאת לא תהיה תקפה. זאת הערה אחת. הדבר השני - - -

<קריאה:>
שידורי ספורט. 

<היו"ר רועי פולקמן:>
שידורי ספורט, סליחה. 

<מרב מיכאלי (המחנה הציוני):>
תסביר שוב, אדוני, אני פספסתי. 

<היו"ר רועי פולקמן:>
אני אחזור. דובר על זה - - -

<קריאות:>
- - -

<היו"ר רועי פולקמן:>
חברת הכנסת מיכאלי - - -

<מרב מיכאלי (המחנה הציוני):>
יש הסתייגות - - -

<היו"ר רועי פולקמן:>
בוודאי. 

<קריאה:>
שידורי ספורט.

<קריאה:>
שידורים בנושא ספורט, זה מה שהתכוונו. 

<קריאה:>
מה זה הפלפולים האלה? שנינו מתכוונים לאותו דבר: שידורים בנושא ספורט.

<קריאות:>
- - -

<היו"ר רועי פולקמן:>
חברים, שקט. מרב, רצית להגיד הסתייגות לסעיף הזה. בבקשה. 

<מרב מיכאלי (המחנה הציוני):>
אדוני, אי אפשר ככה, זה טירוף. 

<היו"ר רועי פולקמן:>
חברים. 

<דוד ביטן (הליכוד):>
- - - לא, לא, לא, "לא יפחתו".

<מרב מיכאלי (המחנה הציוני):>
אדוני יו"ר הקואליציה - - -

<היו"ר רועי פולקמן:>
ביטן, שנייה, אנחנו נגיע לזה. כרגע אני בסעיף 8: "המועצה לא תעשה בשעות האסורות לפרסום כאמור בתוספת השנייה פרסומות... למעט במהלך שידור של תחרות ספורט". וכאן אנחנו מוסיפים: "ובשידורי ספורט - - -

<מרב מיכאלי (המחנה הציוני):>
"במהלך שידור של תחרות ספורט או משחק ספורט בלבד - - -

<היו"ר רועי פולקמן:>
"ובמהלך שידורי ספורט".

<מרב מיכאלי (המחנה הציוני):>
מה זה "שידורי ספורט"? 

<היו"ר רועי פולקמן:>
איך אתם מנסחים את זה?

<מרב מיכאלי (המחנה הציוני):>
עדנה, מה זה "שידורי ספורט"?

<איתי טמקין:>
אין פה הסכמה של האוצר. 

<קריאה:>
תכניות, לא שידורים. 

<איתי טמקין:>
כל יום לדוגמה יש שתי רשתות שעושות תכנית ספורט של שעתיים, בין שש לשמונה. עלתה הערה מהטוטו ששם נמצא קהל היעד שלהם ולמנוע מהם לפרסם שם יהפוך את הפרסום שלהם ללא יעיל. את ההערה הזאת הסכמנו לקבל, שבשידורים כאלה, למרות שהם בשעות שהוגדרו כאסורות, מכיוון שאלה משדרים שעיסוקם העיקרי הוא ספורט, אנחנו נתיר לטוטו לפרסם, כי שם קהל היעד שלו. איפה לא נתיר לפרסם? לא נתיר - - -
<מרב מיכאלי (המחנה הציוני):>
מאה אחוז. אז צריך להוסיף בהגדרות מהו שידור ספורט, כמה אחוז מהזמן... אדוני, צריך להוסיף בהגדרות - - -

<קריאה:>
לא, אנחנו אמרנו כל שידור ספורט. 

<עדנה הראל:>
לא, שעיקר עיסוקן הוא ספורט. 

<מרב מיכאלי (המחנה הציוני):>
שעיקר עיסוקן בספורט, כמה אחוז מהן. אנחנו מכירות את הרשות השנייה וכל אלה... בכל משדר חדשות יש פינת ספורט וזה יכול להיחשב. אז אם אי אפשר להגדיר אז אי אפשר להוסיף את הסעיף הזה. 

<דוד ביטן (הליכוד):>
תכנית ספורט זה - - -

<מרב מיכאלי (המחנה הציוני):>
אדוני, התוכן בכלל לא מעניין, מה שמעניין זה אחוז הזמן שהשידור עוסק בספורט. זה מה שצריך להיות כתוב, כי להגיד "שידור ספורט" זה לא מספיק. 

<יוסי שרעבי:>
אם יש במהדורת החדשות של הבוקר פינת ספורט - -

<מרב מיכאלי (המחנה הציוני):>
בדיוק. 

<יוסי שרעבי:>
- - והוא אומר שאי אפשר - - -

<עדנה הראל:>
ואתה התכוונת להכניס את זה?

<מרב מיכאלי (המחנה הציוני):>
בוודאי. בצדק מבחינתו. 

<היו"ר רועי פולקמן:>
חברת הכנסת מיכאלי, בואי ננסה לדייק מה כן נכנס בהגדרה "משדרי ספורט". גיא או הטוטו, אתם רוצים להגדיר את זה מבחינתכם?

<גיא אטיאס:>
יש חילוקי דעות בינינו לבין האוצר.

<מרב מיכאלי (המחנה הציוני):>
האוצר לא מעניין, אתה בוועדה. עם כל הכבוד לאוצר.

<היו"ר רועי פולקמן:>
עכשיו אנחנו בדיון בוועדה. מה ההגדרה של משדרי ספורט מבחינתכם?

<איציק לארי:>
שרובו עוסק בספורט. 

<מרב מיכאלי (המחנה הציוני):>
אז זה רובו.

<עדנה הראל:>
יותר מ-50%. 

<איציק לארי:>
חברת הכנסת, צריך להבין שאלה שידורים שנושאם העיקרי הוא ספורט - - -

<מרב מיכאלי (המחנה הציוני):>
לא צריך להבין, צריך להגדיר. 

<איציק לארי:>
אז אמרנו. "רובו עוסק בספורט".

<גיא אטיאס:>
ל"רובו" אנחנו לא מסכימים. 

<יוסי שרעבי:>
אני חושב שניסוח שאומר שהמהות היא ספורט – לדעתי זה ניסוח ראוי. 

<מרב מיכאלי (המחנה הציוני):>
אני חושבת ש"רובו" זה יותר נכון. 

<יוסי שרעבי:>
אבל אז תתחילי לספור כמה שעות זה ספורט וכמה לא. 

<עדנה הראל:>
אנחנו אומרים "עיקרה", שזה אותו דבר כמו "מהותה".

<דוד ביטן (הליכוד):>
רוב הזמן ספורט, לא מהות ולא שום דבר. 

<איציק לארי:>
אנחנו לא מתחכמים, אנחנו מדברים על דברים שהם שחור-לבן, אתם מכירים את הטוטו. 

<מרב מיכאלי (המחנה הציוני):>
עכשיו אתם לא מתחכמים, אבל אחרי שהחוק יעבור אתם תתחילו, ובצדק מבחינתכם.

<היו"ר רועי פולקמן:>
חברת הכנסת מיכאלי, האם הנוסח שאומר "רובו" מקובל עלייך?

<מרב מיכאלי (המחנה הציוני):>
"רובו" מקובל עליי. 

<היו"ר רועי פולקמן:>
אז בעניין הזה אנחנו בסדר. אנחנו נצביע על הסעיפים האלה ביחד עם סעיף הוצאות השיווק והפרסום - - -

<מרב מיכאלי (המחנה הציוני):>
רגע, יש לי בעיה. אני מבקשת למחוק את (ב), את "השרים רשאים לשנות את התוספת השנייה". אני לא רוצה לתת לשרים סמכות לשנות את התוספת השנייה. 

<דוד ביטן (הליכוד):>
מה זה התוספת השנייה?

<מרב מיכאלי (המחנה הציוני):>
ההגדרה מתי אסור לפרסם.

<היו"ר רועי פולקמן:>
אבל זה באישור ועדת החינוך של הכנסת. הרי צריך לתת איזושהי גמישות. ויותר מזה, הוספנו – זה לא היה – שזה יהיה באישור ועדת החינוך, לבקשת היועצת המשפטית, דבר שנותן עוד איזה שלייקעס לכנסת. אבל עדיין צריך איזושהי מידה של נשימה. לפי ההצעה גם שני שרים צריכים להחליט וגם הם עוד צריכים לבוא לוועדת החינוך - - -

<מרב מיכאלי (המחנה הציוני):>
לא, זה לא שניים. 

<אסתי פלדמן:>
זה שר האוצר ושר התרבות הספורט. 

<היו"ר רועי פולקמן:>
שני שרים וועדת החינוך. זה נשמע לי שלייקעס - - -

<מרב מיכאלי (המחנה הציוני):>
שניהם ביחד?

<אסתי פלדמן:>
שניהם ביחד, ובוועדה שהיא חינוכית במהותה, כך שלא צריכה להיות לך בעיה. 

<מרב מיכאלי (המחנה הציוני):>
טוב, אני מסכימה. 

<היו"ר רועי פולקמן:>
אז בואו נדבר על זה ביחד עם סעיף הוצאות השיווק והפרסום. איתי, העירו לי הערה לגבי השעות - - -
<איתי טמקין:>
איזו הערה לגבי השעות?

<היו"ר רועי פולקמן:>
לשנות את זה משמונה לשש. 

<איתי טמקין:>
כרגע זה מתשע, משלוש עד תשע. מה הבקשה?

<היו"ר רועי פולקמן:>
אמרו לי שבפיס זה אחרת. 

<איתי טמקין:>
לא. 

<עוזי דיין:>
לא, בפיס זה לפי ההיתר, וכל ההוראות על הפיס הן יותר חמורות בהיתר - - -

<איתי טמקין:>
גם בפיס זה שלוש עד תשע. 

<קריאה:>
השעות האסורות לפרסום הן אותן שעות. 

<קריאות:>
- - -

<היו"ר רועי פולקמן:>
חברים, לגבי סעיף 8, הבנו - - -

<דוד ביטן (הליכוד):>
יש לי הערה ל-8(ד).

<היו"ר רועי פולקמן:>
בבקשה. עמוד 11, סעיף 8(ד).

<דוד ביטן (הליכוד):>
אנחנו סיכמנו שזה לא יפחת מ-52, לא "לא יעלה". 

<איתי טמקין:>
נכון, זה יכול לעלות על 52, זה בסדר. 

<דוד ביטן (הליכוד):>
אני אומר "לא יפחת". כאן כתוב "לא יעלה".

<קריאות:>
- - -

<קריאה:>
אם זה אותו דבר אז תרשום "לא יפחת", מה הבעיה?

<איתי טמקין:>
לא, לא, לא, אני אסביר.

<היו"ר רועי פולקמן:>
איתי בבקשה.

<דוד ביטן (הליכוד):>
אם האחוז לא יהיה מספיק, אם זה לא יגיע ל-52, אז זה יהיה 52.

<איתי טמקין:>
נכון, זאת המשמעות של הסעיף. אני מסביר, חבר הכנסת ביטן. 

<דוד ביטן (הליכוד):>
כתוב "רוב" - - -

<איתי טמקין:>
כתוב "רוב" וכתוב "הגבוה מביניהם". כתוב "ייבחר לפי הגבוה מביניהם". ולכן בהגדרה יש אפשרות ל-52, זה מה שנקרא רצפה. מוגדרת פה רצפה שממנה אי אפשר לרדת. כמובן שזה לשיקולם, כי אם הם רוצים לפרסם פחות אז יפרסמו פחות - - -

<מרב מיכאלי (המחנה הציוני):>
זה תקרה, זה לא רצפה. 

<איתי טמקין:>
לא, יש להם רצפה של 52. אנחנו מגדירים שתי מגבלות: או 52 או 1.75, לפי הנמוך מביניהם. ואז לכל הפחות יש להם אפשרות להיות ב-52 אם הם רוצים. 

<דוד ביטן (הליכוד):>
מה זה "הסכום הקבוע"?

<אסתי פלדמן:>
(ב), מה שיש להם בהסכמי שיווק עם גופי הספורט, 46 מיליון ש"ח. 

<דוד ביטן (הליכוד):>
מנכים את זה מהמחזור?

<אסתי פלדמן:>
כן, מנכים את זה מהאחוז, 1.75 פחות. 

<דוד ביטן (הליכוד):>
הבנתי.

<איתי טמקין:>
תודה רבה, ביטן. 

<מרב מיכאלי (המחנה הציוני):>
רגע, אני רוצה לבקש הבהרה. 

<היו"ר רועי פולקמן:>
עוד שאלה של חברת הכנסת מיכאלי - - -

<ינון אנגל:>
אדוני, יש לי הערה קטנה - - -

<היו"ר רועי פולקמן:>

 אני מתנצל, אבל היום אין הערות, רק דיונים עם חברי הכנסת להבהרות. 

<ינון אנגל:>
חצי דקה. 

<היו"ר רועי פולקמן:>
משפט אחד. 

<ינון אנגל:>
הגבילו אותנו ב-52 ותקרה שנייה-שלישית - - -

<היו"ר רועי פולקמן:>
זה רצפה. 

<ינון אנגל:>
אנחנו מבקשים שאם המחזור יגדל מ-52, אפשר יהיה להגדיל את תקציב הפרסום עד לתקרה של 60.

<היו"ר רועי פולקמן:>
אפשר. 

<ינון אנגל:>
לא לפי מה שכתוב. 

<עדנה הראל:>
זה בדיוק מה שכתוב. 

<היו"ר רועי פולקמן:>
זה כרגע הובהר כאן. עוד שאלה, חברת הכנסת מיכאלי?

<מרב מיכאלי (המחנה הציוני):>
לא שאלה. אדוני, אני - - -

<דוד ביטן (הליכוד):>
- - - אם זה יהיה מעל 52, גם תקבל אותו.

<ינון אנגל:>
לא, 52 כרגע זה תקרה - - -

<קריאות:>
לא, לא, לא. 

<קריאה:>
52 או 1.75, לפי הגבוה מביניהם. 

<היו"ר רועי פולקמן:>
חברים, אנחנו מתקדמים.

<ינון אנגל:>
אבל הגבוה מביניהם - - -

<היו"ר רועי פולקמן:>
לא, ינון, די. יש פה משפטנים, כולל יו"ר הקואליציה. 

<מרב מיכאלי (המחנה הציוני):>
אדוני, אני מבקשת לבטל את סעיף (ה). אין שום סיבה להחריג מתקרת ההוצאה על פרסום תכניות חדשות. יהיו עכשיו תכניות חדשות חדשות לבקרים. זה חתיכת מעקף מהגיהינום. אין שום סיבה שתכניות חדשות - - -

<איתי טמקין:>
אבל זה מוגבל ל-18 חודשים. 

<מרב מיכאלי (המחנה הציוני):>
"רק" ל-18 חודשים.

<איתי טמקין:>
ושלושה מיליוני שקלים. כל תקציב הפרסום של הדבר הזה יכול להיות עד שלושה מיליוני שקלים, זה הכול. 

<מרב מיכאלי (המחנה הציוני):>
צריך להגביל את מספר התכניות החדשות. 

<שי באב"ד:>
חברת הכנסת, אני אסביר לך. קודם כול, את יודעת הרי שבגדול אני לא רק מסכים אלא גם מזדהה. אבל במקרה הספציפי הזה יש בעיה אחרת שבגללה הלכנו לכיוון הזה. בעצם היום אנחנו מוציאים לפיס את תחנות המזל, ולטוטו את מרוצי הסוסים. הם אומרים: אנחנו רוצים להחדיר עכשיו משחקים חדשים שיפצו על אובדן ההכנסות הזה, כי אם לא יהיו לנו את המשחקים החדשים ולא יפצו אותנו על אובדן ההכנסות האלה, הספורט בישראל ייפגע. וכבר אמרנו כמה פעמים שאנחנו לא מתכוונים לפגוע בספורט. ולכן, כאקט של פשרה, הסכמנו להתפשר על זה. הרי אם לא יקדמו את המשחקים החדשים ולא יעשו להם פרסום, אף אחד לא ישחק בהם. ואז ייווצר מצב שבו הוציאו את מרוצי הסוסים ואת מכונות המזל, ובפועל אין משחקים חדשים, כי לא פרסמו אותם ולכן לא משחקים בהם ולכן הם לא מביאים את ההכנסה הנוספת שיועדה לספורט. ורק מהטעם הזה בלבד הסכמנו לעשות איזושהי תוספת - - -

<מרב מיכאלי (המחנה הציוני):>
שלושה מיליון שקלים במצטבר לכל התכניות?

<איתי טמקין:>
לכל תכנית. 

<שי באב"ד:>
אבל כמה תכניות את חושבת שנאשר להם?

<מרב מיכאלי (המחנה הציוני):>
זאת השאלה.

<היו"ר רועי פולקמן:>
שנייה, שי, מרב, ההערה לאורך כל הדרך הייתה שכן מאפשרים הימורים אם הם מוצהרים שהם פחות מזיקים. כל הדיון לאורך כל הדרך היה על זה שכן יהיו הימורים, ולכן הדיון היה – כולל הדיון על רגולטור שאנחנו מדברים עליו – שצריכים להכניס מוצרים לא מזיקים.

<מרב מיכאלי (המחנה הציוני):>
יחסית. 

<היו"ר רועי פולקמן:>
ברור, באופן יחסי. 

<שי באב"ד:>
ולהם זמן החדירה והפרסום עולים יותר.

<מרב מיכאלי (המחנה הציוני):>
אבל אני שוב אומרת, לא מוגבלות פה מספר התכניות. עכשיו, תקשיב - - -

<דוד ביטן (הליכוד):>
אבל זה באישור. 

<מרב מיכאלי (המחנה הציוני):>
רגע. היום יש שר אוצר שלא תומך בהימורים ומבין את הסכנה בהימורים, אבל זה חוק שהוא לא רק לשר האוצר הזה, ועלול לקרות יום אחד שיהיה שר אוצר אחר שאולי יראה את זה אחרת. ולכן זה בלתי סביר שלא תהיה הגבלה - - -

<שי באב"ד:>
אבל זה מוגבל ל-18 חודש. 

<מרב מיכאלי (המחנה הציוני):>
אבל אין הגבלה על מספר התכניות. 

<שי באב"ד:>
לא, אבל זה מוגבל ל-18 חודש. 

<מרב מיכאלי (המחנה הציוני):>
אבל אין הגבלה על מספר... זה 18 חודש לכל תכנית, זה לא 18 חודש מתחולת החוק, נכון?

<איתי טמקין:>
מפתיחת כל תכנית. 

<שי באב"ד:>
אז יכול להיות שמה שצריך לעשות - - -

<מרב מיכאלי (המחנה הציוני):>
אבל חייבים מגבלה על מספר התכניות או על הסכום המקסימלי.

<שי באב"ד:>
רגע, את צודקת, אבל יש לי הצעה. אמרת קודם שאת סומכת על שר האוצר הנוכחי שהוא לא בעד להרחיב את ההימורים אלא להפך - - -

<מרב מיכאלי (המחנה הציוני):>
אז תדאגי שהממשלה לא תיפול. 

<היו"ר רועי פולקמן:>
טוב, חברים, אנחנו לא יכולים לעשות - - -

<שי באב"ד:>
לא, רגע, יש לי הצעה. אני מציע ש-18 החודש האלה יהיו מ - - -

<דוד ביטן (הליכוד):>
זה לא 18. אם אתה עושה את זה - - -

<מרב מיכאלי (המחנה הציוני):>
18. 18 זה ממש מספיק, זה מאוד יפה. 

<שי באב"ד:>
אפשר לעשות 18 חודש ממועד החקיקה ולא ממועד התכנית, ואז כל התכניות החדשות שייכנסו ייכנסו עכשיו. הרי בכל מקרה הם רוצים להכניס את התכניות החדשות עכשיו. 

<עדנה הראל:>
והאם תהיה בקרה שלהם על הרמה שלהן - - -

<קריאות:>
- - -

<היו"ר רועי פולקמן:>
לא, אתה לא יכול לא לאפשר בכלל הכנסת מוצרים. טוב, חברים - - -

<מרב מיכאלי (המחנה הציוני):>
רגע, שנייה, עדנה אומרת דבר חשוב. צריך לתת זמן לבקרה - - -

<עדנה הראל:>
אני לא מבינה, הרי גם הוועדה וגם האוצר אמרו ש - - -

<שי באב"ד:>
אין בעיה, הוא מציע הצעה שגם אני חי איתה בשלום. הוא שם תקרה לסכום, הוא אומר שהסכום לא יעלה על שש. 

<מרב מיכאלי (המחנה הציוני):>
במצטבר לכל התכניות? 

<שי באב"ד:>
כן. 

<עדנה הראל:>
בשנה. 

<יוסי שרעבי:>
זה אומר שלא יהיו יותר משתי תכניות. 

<היו"ר רועי פולקמן:>
יוסי, אבל בשנה. 

<יוסי שרעבי:>
לא, אבל אם הוא בא ואומר שהוא ישים - - -

<שי באב"ד:>
לא, אתה יכול לעשות גם תכנית של מיליון. 

<מרב מיכאלי (המחנה הציוני):>
נורא מעניין אותי כמה תכניות - - -

<יוסי שרעבי:>
תקשיב, זה התכנון של מה שהוא אומר - - -

<שי באב"ד:>
אבל יוסי, אתה יכול לעשות תכנית גם במיליון או במיליון וחצי, אתה לא חייב לעשות תכנית בשלושה מיליון פרסום. 

<מרב מיכאלי (המחנה הציוני):>
איתי, זה מה-זה לא לעניין שאתה מסביר לו את זה באוזן, בוא תגיד לפרוטוקול את מה שאמרת. 

<היו"ר רועי פולקמן:>
ההגבלה על שש לשנה היא לא כל כך דרמטית. 

<מרב מיכאלי (המחנה הציוני):>
זה מעלה מ-52 ל-58. 

<היו"ר רועי פולקמן:>
אתה רוצה להסביר את ההצעה ונראה אם אפשר להתקדם?

<איתי טמקין:>
אני אומר דבר כזה - - -

<יוסי שרעבי:>
בסדר, הבנתי מה שהוא אומר, אני חי עם זה בשלום. 

<היו"ר רועי פולקמן:>
איתי תסביר את ההצעה ובוא נתקדם. 

<איתי טמקין:>
אנחנו באמצע פה: מצד אחד משרד התרבות והספורט עם הצרכים שלהם, ומצד שני חברי הכנסת שמעלים תהיות. ולכן אנחנו נסביר למה ההצעה שהצענו כרגע היא מאוזנת. בהצעה האוצרית המקורית שהונחה בפני חברי הוועדה, הצעת החוק הממשלתית, הייתה הפחתה בתקציבי הפרסום. לבקשת חברי הכנסת, בסוף לא פגענו בתקציבי הפרסום. גם היום, צריך להגיד את האמת, לעומת הצעת החוק הממשלתית שהייתה בהתחלה, לטוטו יש היום יותר גמישות בנושא הפרסום באופן כללי, בין אם זה להפנות את זה  למוצרים חדשים ובין אם זה להפנות את זה למוצרים קיימים. זה דבר אחד. 

בנוסף על הדבר הזה, אמרנו שהדבר הזה ייתן עוד גמישות לשני משחקים חדשים כביכול בשנה, שלא יחרוג משישה מיליון שקל. גם צריך להגיד שבכל ההתדיינות עם משרד התרבות והספורט אנחנו לא מדברים אפילו על שני משחקים בשנה, זה לא הכיוון שלנו, אלא אנחנו מדברים על להוסיף משחק או שניים בשנים הקרובות. זה הכיוון, זה מה שדיברנו עם משרד התרבות והספורט, ואלה קווי המשחק. אם זה יניח את דעתם של חברי הכנסת, נוסיף היקף של שישה מיליון שקלים. 

<היו"ר רועי פולקמן:>
מרב, אפשר להתקדם עם ההצעה הזאת מבחינתך?

<מרב מיכאלי (המחנה הציוני):>
שזה יהיה שישה לכל התכניות החדשות? פשוט זה ברור שיהיה שימוש בכל השישה האלה, זה מה שמטריד. 

<היו"ר רועי פולקמן:>
יוסי, אפשר להתקדם בזה?

<יוסי שרעבי:>
כן. 

<היו"ר רועי פולקמן:>
טוב, חברים, בואו נתקדם - - -

<מרב מיכאלי (המחנה הציוני):>
רגע, צריך להגיד לפרוטוקול שההגבלה היא עד שישה מיליון חריגה מסכום הפרסום המותר לתכנית... כאילו, יש כל שנה בעצם - - -

<אסתי פלדמן:>
בסעיף זה הגג יהיה שש לכל תכנית - - -

<מרב מיכאלי (המחנה הציוני):>
לכל התכניות החדשות ביחד?

<שי באב"ד:>
כן. 

<דוד ביטן (הליכוד):>
הנוספות. 

<מרב מיכאלי (המחנה הציוני):>
הנוספות. 

<שי באב"ד:>
אני מציע להוסיף עוד  דבר: מכיוון שאנחנו לא רוצים שהדבר הזה יהיה פרוץ, אז שזה יהיה בהוראת שעה לשנתיים, וככל שירצו להאריך את זה, השרים יצטרכו להסכים ביחד, שר האוצר ושר התרבות. 

<היו"ר רועי פולקמן:>
לא, זה סידור קבוע, גם עוד חמש שנים אם ירצו להכניס - - -

<מרב מיכאלי (המחנה הציוני):>
אבל למה? הרי היום אנחנו מדברות על מצב של פיצוי, אבל בעוד שנתיים אנחנו לא נהיה במצב של פיצוי כבר.

<שי באב"ד:>
למה? זה מפריע לכם?

<מרב מיכאלי (המחנה הציוני):>
בטח שזה מפריע, הרי הם רוצים שיהיה להם כמה שיותר כסף לפרסום, ברור שזה יפריע להם. 

<היו"ר רועי פולקמן:>
זה לפתוח - - -

<שי באב"ד:>
לא, רועי, זה לא לפתוח, זה לפצות - - -

<דוד ביטן (הליכוד):>
- - -

<מרב מיכאלי (המחנה הציוני):>
דוד, זה לא קשור אליי, תפסיק, זה לא מה שאני ביקשתי. 

<שי באב"ד:>
ההיגיון של זה זה לפצות על האובדן של מכונות מזל וסוסים. עוד שנתיים זה כבר לא יהיה קיים. 

<מרב מיכאלי (המחנה הציוני):>
את הסעיף הזה בהוראת שעה לשנתיים? סביר מאוד. זה נותן להם עוד 12 מיליון שקל - - -

<היו"ר רועי פולקמן:>
ייקח להם שנה וחצי לחשוב על תכניות. 

<שי באב"ד:>
לא ייקח להם שנה וחצי, כי - - -

<קריאות:>
- - -

<עדנה הראל:>
אבל אז יש לחץ לאשר - - -

<קריאות:>
- - -

<עדנה הראל:>
אני רוצה להגיד לוועדה שלחץ לאשר מהר תכניות עובד נגד האיכות של התכניות. אז אולי שנתיים זה פחות מדי. 

<מרב מיכאלי (המחנה הציוני):>
תגידי את זה מהתחלה, לא שמעו אותך. 

<היו"ר רועי פולקמן:>
ממש בקצרה. 

<עדנה הראל:>
אני אומרת שלחץ לאשר מהר תכניות חדשות עובד גם נגד הבחינה שלהן אם הן ממכרות או לא ונגד שיקול דעת זהיר. יכול להיות ששנתיים זה פחות מדי זמן וכדאי להגיע לאיזון חדש.

<היו"ר רועי פולקמן:>
לא, זה בלי הגבלת זמנים.

<קריאות:>
- - -

<היו"ר רועי פולקמן:>
חברים, הדיון בעניין הזה הסתיים. הערה של היועצת המשפטית לסעיף הזה. 

<ורד קירו-זילברמן:>
שאלה ניסוחית: בהגדרה "תכנית הימורים חדשה" כתבתם "תכנית הימורים שלא הייתה קיימת קודם לכן". מה זה "קודם לכן"?

<אסתי פלדמן:>
לפני פרסום החוק. 

<ורד קירו-זילברמן:>
אז אנחנו נציין ש"קודם לכן" זה לא - - -

<אסתי פלדמן:>
או "לפני תחילתה" - - -

<מרב מיכאלי (המחנה הציוני):>

"...וכל חידוש" – וזה מה שמטריד אותי. 

<ורד קירו-זילברמן:>
מה זה אומר "קיימת קודם לכן"?

<הדס פרבר:>
בכל נקודת זמן. 

<עדנה הראל:>
כל שינוי בתכנית?

<מרב מיכאלי (המחנה הציוני):>
או חידוש. ההגדרה הזאת היא מה-זה רחבה. 

<היו"ר רועי פולקמן:>
זה קודם לחוק. 

<מרב מיכאלי (המחנה הציוני):>
לא, זה לא "קודם לכן", זה מה שאמרה עכשיו גברתי - - -

<היו"ר רועי פולקמן:>
אנחנו נדייק את זה, מרב. 

<מרב מיכאלי (המחנה הציוני):>
אבל יש גם "או כל חידוש של תכנית הימורים קיימת או סוג נוסף של תכנית הימורים קיימת". זה - - -

<קריאה:>
צריך לדייק את זה. 

<מרב מיכאלי (המחנה הציוני):>
אתה מבין, מר באב"ד? כל חידוש של תכנית הימורים קיימת? אז נארוז אותה מחדש, נעשה לה מיתוג מחדש, והנה היא נכנסת בהגדרות. 

<היו"ר רועי פולקמן:>
אבל עדיין יש להם מגבלה. טוב, חברים, אנחנו מדברים על סעיף 8 ועל סעיף 8(ד) - - -

<גיא אטיאס:>
מה נסגר עם שידורי הספורט?

<ורד קירו-זילברמן:>
רגע, אנחנו דיברנו על סעיף 8 לנוסח, שזה הגבלת פרסומות, וסעיף 11 לנוסח זה הנושא של - - -

<עדנה הראל:>
ורד, זה בכל זמן נתון. 

<גיא אטיאס:>
רועי, מה נסגר עם שידורי הספורט?

<היו"ר רועי פולקמן:>
חברים, אנחנו מתקדמים להצבעה, אז בואו תהיו רגע איתי. בסעיף 8 לנוסח, עמוד 7, אנחנו מוסיפים "שידורי ספורט", ודייקנו את הנוסח, שעכשיו אומר ש"רובו של השידור עוסק בספורט" - - -

<אסתי פלדמן:>
קראנו לזה "תכנית שרובה עוסקת בספורט".

<גיא אטיאס:>
או פינת ספורט. 

<אסתי פלדמן:>
לא, לא. 

<היו"ר רועי פולקמן:>
לא פינת ספורט. גיא, בלי מחטפים עכשיו, אף אחד לא עושה מחטפים, לא האוצר ולא משרד התרבות. 

<דוד ביטן (הליכוד):>
או אירוע ספורט. 

<היו"ר רועי פולקמן:>
אירוע ספורט כבר כתוב בנוסח. חברים, בסעיף 8 עמוד 7, ההערה היחידה בקשר לנוסח שלפניכם היא שאנחנו מוסיפים גם תכנית שרובה עוסקת בספורט, חוץ ממה שכתוב - - -

<גיא אטיאס:>
זה או שידור או תכנית. 

<היו"ר רועי פולקמן:>
כן, אבל שידור כבר כתוב. ובסעיף 8(ד), עמוד 11, סעיף 11 לנוסח, עשינו את ההגבלה שעליה היה הדיון עכשיו - - -

<אסתי פלדמן:>
"הוצאות פרסום של המועצה לפי סעיף קטן זה לא יעלו על שישה מיליון ש"ח בשנה". 

<היו"ר רועי פולקמן:>
נכון. בהתאם להערות של חברת הכנסת מיכאלי. אוקיי, מי בעד סעיפים 8 ו-11 לנוסח כפי שהוקראו, עם התיקונים? מי נגד?

הצבעה
בעד אישור הסעיפים – פה אחד

סעיפים 8 ו-11 אושרו, בכפוף לשינויים שנאמרו לפרוטוקול.

<היו"ר רועי פולקמן:>
הסעיפים אושרו. 

אנחנו מתקדמים לסעיפים 9 ו-10. סעיף 9 אמנם מופיע כשורה קטנה, אבל הוא חשוב. סעיף 8(ב) בטל. זה אומר ביטול מרוצי הסוסים.

<מרב מיכאלי (המחנה הציוני):>
איך הגעת אליו? הלכת אחורנית. 

<היו"ר רועי פולקמן:>
כי הצבענו על סעיף 8 ו-11 ביחד, כי הם היו קשורים. אנחנו עכשיו - - -

<דוד ביטן (הליכוד):>
עמוד 12.

<היו"ר רועי פולקמן:>
אנחנו בעמוד 8, סעיפים 9 ו-10. סעיף 9 זה מרוצי הסוסים. אני רוצה לציין מה עלה כאן בדיוני הוועדה - - -

<דוד ביטן (הליכוד):>
זה עמוד 12, על מה אתה מדבר?

<איציק לארי:>
הוא מדבר על סעיף 9 בהצעה. 

<קריאה:>
- - -

<מרב מיכאלי (המחנה הציוני):>
צריך לעשות סדר. 

<היו"ר רועי פולקמן:>
אוקיי, הוא בא יחד עם... היועצת המשפטית תגיד לי איפה הסעיף על הנושא של ועדת הכספים. איפה זה?

<ורד קירו-זילברמן:>
ב-16.

<היו"ר רועי פולקמן:>
הסעיף של ועדת הכספים, כי זו הדרישה של הוועדה, אני רוצה לציין את זה ביחד. 

<אסתי פלדמן:>
זה ב-16(ב).

<דוד ביטן (הליכוד):>
איזה עמוד?

<אסתי פלדמן:>
עמוד 19, סעיף 16(ב). זאת הוראת מעבר. 

<היו"ר רועי פולקמן:>
אני אסביר. סעיף 9 בעמוד 8 הוא סעיף ביטול מרוצי הסוסים. מה שאמרה הוועדה, ובגלל זה הוכנס סעיף 16(ב) בתחולה, בעמוד 19, זה שכל הסכם בין האוצר לבין חברת מרוצי הסוסים יוגדר כתכנית תקציבית ולכן יובא לאישור ועדת הכספים. ככל שיהיו עלויות להסכם בין האוצר - - -
<אסתי פלדמן:>
לביטול התכנית. שר האוצר רשאי לבטל תכנית - - -

<היו"ר רועי פולקמן:>
לא לביטול, רגע, זה ייאמר בצורה ברורה. 

<דוד ביטן (הליכוד):>
צריך שיהיה כתוב שזה לא על חשבון הטוטו. 

<היו"ר רועי פולקמן:>
זה ייאמר במפורש שזה לא על חשבון הטוטו. זה לא צריך להיות בחוק. 

<שי באב"ד:>
זה תקציב נפרד. 

<דוד ביטן (הליכוד):>
אז מה? אז - - -

<שי באב"ד:>
הנה, אני נותן לך הצהרה פה לפרוטוקול שהוועדה לא - - -

<היו"ר רועי פולקמן:>
- - - מאושר תכנית לפי חוק התקציב - - -

<שי באב"ד:>
- - - כי לא צריך את זה בחוק, אני לא עושה את זה מתקציב הטוטו. 

<היו"ר רועי פולקמן:>
על כל סכום - - -

<שי באב"ד:>
אני נותן הצהרה - - -

<היו"ר רועי פולקמן:>
צריך לבוא לאישור ועדת הכספים. כל סכום. 

<איתי טמקין:>
מספיק לו הצהרה. הוא נותן הצהרה שזה לא על חשבון הטוטו. 

<היו"ר רועי פולקמן:>
מה זאת אומרת? ועדת כספים יכולה לא לאשר - - -

<שי באב"ד:>
אדוני היו"ר, אני נותן הצהרה שכל מה שייסגר עם החברה האנגלית שמספקת את מרוצי הסוסים – אם ייסגר, ככל שייסגר, כל סכום – הסכום הזה לא יהיה על חשבון הטוטו והסכומים שסוכמו עם הטוטו, אלא זה יהיה בסכום תקציבי נפרד והוא יאושר בוועדת הכספים. 

<דוד ביטן (הליכוד):>
טוב. 

<היו"ר רועי פולקמן:>
חבר הכנסת שמולי, בבקשה. 

<איציק שמולי (המחנה הציוני):>
אני רוצה להגיש הסתייגות לסעיף הזה. זה סעיף שאני הכי חושש ממנו, מהדיון הראשון בוועדה. 

<דוד ביטן (הליכוד):>
איזה נושא?

<איציק שמולי (המחנה הציוני):>
הזה. של הוראת המעבר. כמו שאמר פה בין השורות חבר הכנסת גואטה, השאלה המרכזית היא מה קורה אם אין הסכמה. אם אין הסכמה אני חושש ממצב שבו מה שאנחנו כרגע מדמיינים כעשרה מיליון יהיה בסופו של דבר - - -

<שי באב"ד:>
אבל זה חוזר לוועדת הכספים, איציק. 

<איציק שמולי (המחנה הציוני):>
לא, זה חוזר לוועדת הכספים אם יש הסכמה, לא אם אין הסכמה. אם אין הסכמה מה שהולך לקרות זה ששר האוצר יחתום על הצו, לדעתי, ואז זה ייפול אולי על שר האוצר הבא או הממשלה הבאה. ואני חושב שיש פה כשל: זה לא יכול להיות - - -

<היו"ר רועי פולקמן:>
אני מבין מאוד את מה שאתה אומר, אבל איך אתה חושב שאפשר לטפל בזה?

<איציק שמולי (המחנה הציוני):>
אני חושב שהממשלה צריכה לבוא ולהגיד מה נראה לה סביר שהולכים לגמור עם ה - - -

<שי באב"ד:>
אי אפשר, זה במשא ומתן. אם תשים תקרה אז באותו רגע החברה לסוסים תגיד: זאת התקרה? זה המינימום שלנו. ואז אתה לא יוצא מזה. 

<היו"ר רועי פולקמן:>
כאיש עסקים היית נכנס למשא ומתן שהיו אומרים לך שהתקרה היא 100 שקל?

<איציק שמולי (המחנה הציוני):>
אבל לא אני הבאתי את החוק לפני ש - - -

<יגאל גואטה (ש"ס):>
- - - אנחנו לא יכולים - - -

<שי באב"ד:>
אבל בשביל זה הוא שר האוצר. הוא לא בא ושם את ישראל ב - - - הוא מחליט מאות החלטות בסכומים הרבה יותר גדולים וחותם על חוזים הרבה יותר משמעותיים. חברים, הוא שר האוצר של מדינת ישראל, הוא לא חסר אחריות. 

<יואל רזבוזוב (יש עתיד):>
- - - הוסכם או לא - - -

<היו"ר רועי פולקמן:>
לא, אני אגיד לך מה האירוע, ועליו אין שלייקעס, כי אם יש תביעה משפטית - - -

<דוד ביטן (הליכוד):>
אם אתה מבטל זה עולה לך חצי מיליארד שקל. 

<שי באב"ד:>
אין סרט כזה. אבל שר האוצר לא יבטל. 

<היו"ר רועי פולקמן:>
שי, אם תהיה תביעה משפטית, יהיה צו בית משפט - - -

<שי באב"ד:>
שר האוצר יבטל? די, מה קרה לכם?

<היו"ר רועי פולקמן:>
שי, אי אפשר ככה. מה שאנחנו יכולים להבטיח בחוק זה הדבר הבא: שכל הסכמה תבוא לאישור ועדת הכספים והכנסת תיתן את דעתה אם זה סביר או לא סביר ויצטרכו לתת דין וחשבון לעניין הזה. 

<יגאל גואטה (ש"ס):>
ואם הכנסת לא תיתן את הסכמתה?

<היו"ר רועי פולקמן:>
אז האוצר יצטרך להגיע להבנות אחרות.  

<איתי טמקין:>
אני אסביר את הפרוצדורה. עד שאין כסף בתכנית - - -

<יגאל גואטה (ש"ס):>
זה ילך ל - - -

<שי באב"ד:>
נו, עשינו כבר דברים יותר מורכבים מזה, בחייאת, חברים, תנו לשר האוצר טיפה קרדיט, עשינו דברים הרבה-הרבה יותר מורכבים מזה. 

<איתי טמקין:>
אני יכול להסביר את הפרוצדורה?

<יואל רזבוזוב (יש עתיד):>
אני רק לא מבין; הרי זה עניין של שנה, אז תחליטו עכשיו, ועוד שנה - - -

<שי באב"ד:>
לא - - -

<יואל רזבוזוב (יש עתיד):>
ואז הציבור לא ישלם - - -

<דוד ביטן (הליכוד):>
רגע, אתה חותם על ההצעה עוד לפני שאתה גומר איתם?

<שי באב"ד:>
בוודאי. אתה יודע כמה - - -

<קריאות:>
- - -

<היו"ר רועי פולקמן:>
איציק, אתה רוצה להגיש על זה הסתייגות?

<איציק שמולי (המחנה הציוני):>
נשמע את איתי קודם. 

<היו"ר רועי פולקמן:>
יאללה, חברים, מיצינו את הדיון הזה. איתי, משפט, ואז איציק יחליט אם הוא רוצה הסתייגות. 

<איתי טמקין:>
כמו שיושב-ראש הוועדה הסביר קודם, במסלול של הסכמה אין אפשרות לחתום על החוזה מבחינת חשבותית עד שאין כסף בתכנית. בגלל שזה הוגדר בתכנית תקציב נפרדת זה אומר שלפני החתימה על הסיכום זה יהיה חייב לבוא לוועדת הכספים. 

<איציק שמולי (המחנה הציוני):>
אבל ביטן, אם אין הסכמה אז מה שיש פה זה צ'ק פתוח. אם זה בסוף יעלה 150 מיליון שקל על הממשלה, זה דבר אחראי?

<היו"ר רועי פולקמן:>
בתביעה בבית משפט. 

<איציק שמולי (המחנה הציוני):>
כן. 

<דוד ביטן (הליכוד):>
איזה ממשלה הבאה? זה יבוא עכשיו. 

<איציק שמולי (המחנה הציוני):>
לא, זה לא יבוא עכשיו. 

<היו"ר רועי פולקמן:>
אבל אתה לא יכול לגדר תביעה. 

<איציק שמולי (המחנה הציוני):>
בסדר, אבל אתם לא יכולים להאשים את הוועדה. אתם הבאתם את החוק לפני שיש הסכמות עם הבריטים, אז אל תפילו עלינו את זה שאנחנו לא - - -

<שי באב"ד:>
אנחנו לא מפילים, אבל זאת התנהלות רגילה של משרד האוצר במסגרת עשרות משאים ומתנים שמשרד האוצר מקיים. זה לא משא ומתן חריג. בכל משא ומתן שהמשרד מקיים יכולים להיות סיכונים כאלה ואחרים, ואנחנו מבקשים מהוועדה לסמוך על שר האוצר של מדינת ישראל, בהסכם לא מסובך, במשא ומתן לא מסובך, בלי לגדר אותנו, בלי לגדר את שר האוצר, תחת זה ששר האוצר אחראי לא לחשק את הממשלה הבאה לסכומים אסטרונומיים. 

<היו"ר רועי פולקמן:>
טוב, חברים - - -

<יגאל גואטה (ש"ס):>
אולי נעשה בדיוק הפוך, נסכם שזה עד תקרה של 50 מיליון וככה הם יבינו גם שהם לא יכולים ל - - -

<שי באב"ד:>
לא, אבל אז באותו רגע הם אומרים לך: זה הסכום, ואנחנו הולכים לבית משפט. 

<יגאל גואטה (ש"ס):>
אז נגיד עשר. 

<היו"ר רועי פולקמן:>
איציק, בוא נעשה ככה: נצביע רגע על סעיף 9, ולגבי סעיף 16(ב), התחולה, כשנגיע אליו, אם תרצה תגיש הסתייגות ונצביע עליה. אוקיי, אני מצביע על סעיף 9, ועל סעיף 16 איציק יגיש הסתייגות ונצביע עליה. אנחנו חייבים להתקדם. 
בסעיף 9, סעיף 8(ב), נושא מרוצי הסוסים, בטל - - -

<קריאה:>
מה עם בעלי תחנות הסוסים?

<היו"ר רועי פולקמן:>
מה איתם?

<קריאה:>
- - - יישארו עד סוף - - -

<היו"ר רועי פולקמן:>
אנחנו לא נקבע כאן את הזמנים. 

<קריאה:>
אנחנו נגיש בג"ץ.

<קריאות:>
- - -

<היו"ר רועי פולקמן:>
טוב, חברים, מי בעד?

<קריאה:>
סליחה, חברים, לוקחים מאיתנו כסף - - -

<היו"ר רועי פולקמן:>
לא, יש הצבעה. אנחנו מצביעים על סעיף 9. הסעיף התקבל... סליחה, מי נגד? 

<איציק שמולי (המחנה הציוני):>
אני נמנע. 

<היו"ר רועי פולקמן:>
איציק שמולי נמנע. 

הצבעה
בעד אישור הסעיף – 4

נגד – אין

נמנעים – 2 
סעיף 9 אושר.

<היו"ר רועי פולקמן:>
שניים נמנעים, ארבעה בעד. 

<קריאה:>
חברים, מה עם בעלי התחנות של הסוסים? הולכים לסגור לנו - - -

<היו"ר רועי פולקמן:>
הסעיף התקבל. אנחנו מתקדמים. 

<אסתי פלדמן:>
הצבענו גם על הוראת המעבר?

<היו"ר רועי פולקמן:>
לא הצבענו על הוראות המעבר, כי לחבר הכנסת שמולי תהיה הסתייגות. אנחנו נצביע לפני סעיף הוראת המעבר על הסתייגות.

הלאה, הסעיף הבא הוא הסעיף שעליו דיברנו, מה שקראתי לו קודם "סעיף רזבוזוב". הוא זה שמבטיח שרצפות ההוצאה... סעיף 8(ג) מדבר על הסכומים שיגיעו לספורט בישראל. זאת אומרת, להבטיח... אנחנו בעמוד 8, סעיף 10, שמדבר על אותן תקרות... אני רוצה שיוסי יגיד, מכיוון שזה היה חשוב לחבר הכנסת רזבוזוב, שההסכמות כפי שהגיעו אליהן וכפי שהן באות לידי ביטוי בסעיף הזה, מבטיחות שלא תהיה פגיעה בתקציבי הספורט. 

<איציק לארי:>
אין פה את כל ההסכמות.

<היו"ר רועי פולקמן:>
אז מיד תגיד את כל מה שצריך. יוסי, הבמה שלך, זה סעיף מהותי.  

<יוסי שרעבי:>
אנחנו הסכמנו לעשות איזושהי בדיקה לגבי שורות הרווח. יש לנו מחלוקת לגבי הרצועה של 2.6 מיליון. אנחנו מבקשים שתקרת ההכנסות לא תפחת מ-20.4%, בעוד שכאן מופיע 20.9% - - -

<היו"ר רועי פולקמן:>
מ-20.9 להוריד חצי אחוז?

<דוד ביטן (הליכוד):>
מה, אתם לא ישבתם על זה?

<היו"ר רועי פולקמן:>
הם ישבו, אבל יש פער של חצי אחוז שהם ביקשו לתקן. 

<יוסי שרעבי:>
יש פער שצריך לתקן אותו ואני מצפה שהאוצר יגיד שהוא מקבל את זה. לזה אני מצפה. 

<איתי טמקין:>
אנחנו עכשיו בהתדיינות על התיקון הזה. 

<היו"ר רועי פולקמן:>
יוסי, בהנחה שהחצי אחוז הזה - - -

<יוסי שרעבי:>
זאת הסוגיה בסעיף הזה. 

<היו"ר רועי פולקמן:>
ומה חוץ מזה? אני רוצה שייאמר כאן בצורה ברורה, כפי שעלה מחברי הכנסת, שלא תהיה פגיעה בתקציבי הספורט. 

<יוסי שרעבי:>
בהינתן ש-20.9% יורד ל-20.4% ובהינתן שאנחנו עכשיו עושים הסכם מסגרת מחוץ לחוק שמבטיח את הפיצוי בגין ביטול מרוצי הסוסים ב-43 מיליון שקל, ועם התיקונים שנעשו כאן עכשיו גם לגבי הפרסום – אז בהחלט נחה דעתנו. 

<יואל רזבוזוב (יש עתיד):>
ההסכם הזה שנעשה מחוץ לחוק, עד כמה הוא תקף? נגיד במצב שמתחלפת הממשלה, האם ההסכם הזה הוא מחייב?

<היו"ר רועי פולקמן:>
ההסכם בחוק. 

<יואל רזבוזוב (יש עתיד):>
לא, הוא אומר שההסכם הוא מחוץ לחוק. 

<דוד ביטן (הליכוד):>
הממשלה לא תיפול בקרוב, אתה יכול להיות רגוע. חוץ מזה, אם הממשלה תהיה שונה, מי יהיה שר הספורט? אז מה אתה דואג.

<שלומי ברזני:>
אתה קודם תבטל את הסוסים ורק אז תחשוב עלינו?

<היו"ר רועי פולקמן:>
בוטל כבר. 

<שלומי ברזני:>
ואתה לא חושב על בעלי התחנות? אתה מבין מה יקרה כאן?

<היו"ר רועי פולקמן:>
אין דיבורים עכשיו, צר לי. 

<שלומי ברזני:>
בעל תחנה של סוסים השקיע כסף - - -

<היו"ר רועי פולקמן:>
אם יהיו דיבורים אתה תצא החוצה. 

<יואל רזבוזוב (יש עתיד):>
ההסכם בין האוצר למשרד הספורט לא רשום בחוק, אז איך אנחנו יודעים שזה באמת יתממש ויהיה לו תוקף?

<שלומי ברזני:>
בעלי תחנות הסוסים - - -

<היו"ר רועי פולקמן:>
אני מבקש ממך לצאת. 

<שי באב"ד:>
איזה הסכם?

<יואל רזבוזוב (יש עתיד):>
של 43 מיליון ש"ח של הפיצוי. יש שם 43 מיליון ש"ח פיצוי על הסוסים. 

<שי באב"ד:>
יהיה לזה תוקף כמו לכל סיכום תקציבי אחר. 

<יואל רזבוזוב (יש עתיד):>

אין בעיה. אני אוסיף עוד משפט עד שמביאים ומסכמים עד הסוף: חשוב להבין שבכל החוק הזה אנחנו עושים מגבלות על שוק ההימורים בישראל, דבר שאנחנו כולנו פה מסכימים שצריך להגביל, אבל מצד שני אנחנו מגבילים כאן את תקציבי הספורט. אם חשבנו שב-2019-2018 היינו יכולים לקבל עוד תוספות, עוד 50 מיליון, עוד 100 מיליון ש"ח – זה לא יהיה לנו. 

<היו"ר רועי פולקמן:>
לא, יש פוטנציאל לגידול, הוא רק קטן יותר. 

<יואל רזבוזוב (יש עתיד):>
לפי כל המגבלות שאני רואה, הפוטנציאל מאוד-מאוד קטן. זה לא באותם האחוזים כמו שהיה לפני כן. 

<שי באב"ד:>
לא, זה לא נכון. תשמע, חבר הכנסת רזבוזוב, אנחנו היינו מאוד שמרנים פה. ברגע שאתה מבטל את מרוצי הסוסים וביטלת את מכונות המזל, חלק מהמהמרים יעברו להמר במשחקים הרגילים. הרי מי שהיה רגיל להמר לא יפסיק להמר. 

<יואל רזבוזוב (יש עתיד):>
אבל יש טענה שזה ילך להימורים הלא חוקיים. 

<שי באב"ד:>
בגלל זה אמרתי שחלק, לא כולם. חלק כנראה ילכו להימורים הבלתי חוקיים, חלק בעזרת השם יפסיקו להמר, וחלק ילכו להימורים הרגילים. 

<יואל רזבוזוב (יש עתיד):>
אבל חשוב לי לציין כאן נקודה שהיא גם לממשלות הבאות: האוצר חייב להבין שבסוף צריך להכניס יד לכיס בשביל לקדם את הספורט בישראל, הוא לא יכול להסתמך רק על ה - - -

<דוד ביטן (הליכוד):>
האוצר לא מכניס את היד לכיס אף פעם, זה כל העניין. 

<שי באב"ד:>
בגלל זה נתנו פה את כל רשתות הביטחון - - -

<יואל רזבוזוב (יש עתיד):>
הרי בסוף כמות הילדים שנכנסת למסגרות ספורטיביות, למסגרת הישגית - - -

<שי באב"ד:>
אבל נתנו פה את כל רשת הביטחון - - -
<היו"ר רועי פולקמן:>
איתי, אפשר להצביע על הסעיף הזה?

<איתי טמקין:>
איזה סעיף? 

<היו"ר רועי פולקמן:>
הסעיף של - - -

<איתי טמקין:>
יש תיקון אחד, של 0.4. 

<היו"ר רועי פולקמן:>
הגעתם להסכמות? יוסי, יש הסכמות?

<יוסי שרעבי:>
כן - - -

<קריאות:>
- - -

<היו"ר רועי פולקמן:>
אז אני מתקדם, ותחזרו אלינו תכף. כרגע אני מדלג על סעיף 10. 

אנחנו עוברים לעמוד 12, סעיף 12.

<איתי טמקין:>
ה-85.4 יורד ל-85, זה התיקון היחיד. 

<ורד קירו-זילברמן:>
איתי, תסביר את 12.

<היו"ר רועי פולקמן:>
עמוד 12 סעיף 12, דילגנו על סעיף אחד. איתי, תסביר שנייה לוועדה על סעיף 12, אנחנו רוצים להתקדם. 

<איתי טמקין:>
9(ב1)? זה אתם תסבירו. 

<הדס פרבר:>
לפי החוק היום, חוק המועצה להסדר הימורים, תמיכות לאיגודי ספורט, להתאחדויות, לקבוצות הספורט מחולקות באמצעות אמות מידה שנקבעות על ידי ועדה ציבורית, באישור המועצה הלאומית לספורט. החריג היחיד לסעיף הזה הוא סעיף 9(ב1), שמדבר על חלוקת תמיכה למטרות אחרות בספורט. אנחנו מבקשים שהסמכות לקבוע אמות מידה בנושאים האלה תעבור מהמועצה להסדר הימורים למועצה הלאומית לספורט, בהתייעצות עם הוועדה הציבורית לפקודת הספורט. 

<היו"ר רועי פולקמן:>
יש הערות? אני רוצה להצביע על זה.

<יגאל גואטה (ש"ס):>
יש לי הערה אחת: לא הבנתי מה היא אמרה. כולם הבינו? אם אני אשאל עכשיו, 90% לא הבינו. 

<היו"ר רועי פולקמן:>
ניתן למנכ"ל הטוטו להסביר. אתה יכול להסביר את זה בשתי מילים? גואטה, זו שאלה מצוינת, אין לי מילים אלא להגיד שזו שאלה מצוינת. 

<איציק לארי:>
מאז הקמתה של המועצה הלאומית היא אחראית על כל חלוקת כספי הרווחים של הטוטו, מה שבעבר היה בטוטו. היום היא אחראית על אופן החלוקה. למעט דבר אחד: יש גופי ספורט שהם לא איגודים ולא אגודות, כדוגמת הוועד האולימפי, "אילת" וכולי, שמשום מה, את אמות המידה לחלוקה הזו השאירו בידי הטוטו. עכשיו החוק הזה אומר שגם את החלוקה הזאת, כלומר את אופן החלוקה ואמות המידה לחלוקה, יעבירו למועצה הלאומית. 
<היו"ר רועי פולקמן:>
חבר הכנסת גואטה, היה כאן איזה עניין טכני שרוב הנושאים היו מטופלים על ידי המועצה, אבל היו כמה...

<יגאל גואטה (ש"ס):>
שנפלו בין הכיסאות. 

<היו"ר רועי פולקמן:>
בדיוק. ועכשיו רוצים שהכול יהיה מסודר במועצה. מי בעד סעיף 12 כפי שהוקרא? מי נגד?

הצבעה
בעד אישור הסעיף – פה אחד

סעיף 12 אושר.

<היו"ר רועי פולקמן:>
הסעיף אושר פה אחד. 

אני חוזר לסעיף הקודם. יוסי, הגעתם להבנות?

<יוסי שרעבי:>
כן. 

<היו"ר רועי פולקמן:>
אנחנו בסעיף 10, שמתחיל בעמוד 8, שמדבר על - - -

<דוד ביטן (הליכוד):>
עוד פעם עמוד 8?

<היו"ר רועי פולקמן:>
כן, כי היה כאן תיקון... זה מדבר על אותן תקרות לחלוקת הכספים. 

<דוד ביטן (הליכוד):>
הגעתם על זה להסכם?

<היו"ר רועי פולקמן:>
תגידו לנו את התיקון. 

<יוסי שרעבי:>
אני אקריא אותו. בסעיף 8ג(א)(2) כתוב "עמד מחזור המועצה לפחות על שני מיליון שקלים חדשים אך לא יותר מ-2.6 מיליון, סך הכספים לא יפחת" – במקום מ-85.4% – "מ-85%". ויש תיקון דומה בסעיף (א) בעמוד 9, שגם שם 85.4 הופך ל-85.

<דוד ביטן (הליכוד):>
זהו, סגור?

<יוסי שרעבי:>
כן. 

<היו"ר רועי פולקמן:>
תענוג. 

<אסתי פלדמן:>
וגם בסעיף (ד) הייתה מחיקה של "כהגדרתה בסעיף 8ד". חשוב להפנות לתכנית הימורים חדשה כהגדרת בסעיף 8ד, כדי שתהיו קוהרנטיות. 

<היו"ר רועי פולקמן:>
בסדר, זה עניין ניסוחי. 

<איציק לארי:>
גם דיברנו על הוראת מעבר שלפיה ככל שיחולו הוצאות חד-פעמיות בעקבות סגירת הסוסים, המודל הזה לא יחול לגביהן. 

<יגאל גואטה (ש"ס):>
דוד, זה לא המקום לדבר על - - - ?

<דוד ביטן (הליכוד):>
בוא נדבר על הבקשה של גואטה. אנחנו רוצים להעביר עשרה מיליון שקל לנושא של תמיכה במהמרים. 

<היו"ר רועי פולקמן:>
רציתי להגיע לזה בתחולה. אתה רוצה לדבר על זה כאן?

<יגאל גואטה (ש"ס):>
אני חשבתי שזה מתאים פה. 

<היו"ר רועי פולקמן:>
מיד נגיד על זה מילה. 

אכן הייתה הערה בדיונים על נושא הוראת המעבר, ואנחנו נתייחס לזה בפרק הוראות המעבר. 

איתי, יש לכם עוד חוב בסעיף הזה, שמדבר על חלוקת הכספים לציבור. דובר על הוראות המעבר שככל שייגרמו עלויות בגלל השינויים... אתם זוכרים? סעיף הפחת. 

<איתי טמקין:>
החרגה מספר 3 נותנת לזה מענה, וגם אמרנו את זה בדיון הקודם. 

<קריאה:>
ירד בחצי אחוז. 

<איתי טמקין:>
לא, יש את ההחרגה הנוספת - - -

<היו"ר רועי פולקמן:>
זה יידון בסעיף המעבר. לפני שאנחנו מצביעים על הסעיף הזה, סעיף 10, סעיף מרכזי שמדבר על חלוקת הכספים לציבור, חבר הכנסת גואטה העלה את נושא הטיפול במכורים. זה עלה כאן בדיונים כמה פעמים, ואנחנו אמרנו שאנחנו רוצים איזושהי התחייבות לנושא המכורים - - -

<שי באב"ד:>
נכון, אז אני אמרתי לך מה אני אמרתי לנירית - - -

<דוד ביטן (הליכוד):>
נותנים לספורט, נותנים לפרסום, אבל למכורים לא נותנים כלום. 

<יגאל גואטה (ש"ס):>
כל החוק הזה, עם כל הכבוד - - -

<היו"ר רועי פולקמן:>
גואטה, תגיד משפט על העניין הזה ונשמע תשובה. 

<יגאל גואטה (ש"ס):>
כל הסיפור הזה של להוריד את המכונות, להוריד את ה - - -

<איתי טמקין:>
שי, שי - - -

<יגאל גואטה (ש"ס):>
בוא'נה, זה ממש כיתה טיפולית פה. קודם כול הייתי מקצה מיליון שקל לבעיות קשב וריכוז למשתתפים בישיבה הזאת...

אם אנחנו לא רוצים לחטוא לאמת - - -

<קריאות:>
- - -

<יגאל גואטה (ש"ס):>
בוא'נה, זה לא נורמלי. 

<דוד ביטן (הליכוד):>
תנו לו לדבר. 

<יגאל גואטה (ש"ס):>
פורר, פורר - - -

<היו"ר רועי פולקמן:>
זכות הדיבור אצל גואטה, בעניין הטיפול במכורים. בבקשה. 

<יגאל גואטה (ש"ס):>
חשבתי שזה נכון שאחרי שאנחנו מדברים כל כך על העזרה למכורים האלה שבאים ב-28 לחודש עם הכסף של ביטוח לאומי - - -

<קריאות:>
- - -

<יגאל גואטה (ש"ס):>
שי באב"ד, אתה רוצה שאני גם אדבר ככה בעמידה כשאתה מדבר? זה לא לעניין. 

<שי באב"ד:>
אני מנסה לפתור את זה. 

<יגאל גואטה (ש"ס):>
תנסה, אבל אחרי שאני אסיים. אני רק רוצה להגיד חצי משפט - - - 

<שי באב"ד:>
אני מכוון לדעת גדולים, אז אני כבר יודע מה אתה רוצה. 

<יגאל גואטה (ש"ס):>
מה אתה עושה פה בכלל? אתה צריך להיות בפוליטיקה. 

<שי באב"ד:>
חס וחלילה, אדוני. 

<דוד ביטן (הליכוד):>
הוא היה, הוא היה מקום 11 בכולנו. 

<יגאל גואטה (ש"ס):>
אני חושב שזה נכון וראוי שאחרי שדיברנו כל כך הרבה - - -

<שי באב"ד:>
חס וחלילה. אבל אם אתה יודע - - -

<היו"ר רועי פולקמן:>
חברים, שי, אתה רוצה שנתקדם עם החוק הזה?

<שי באב"ד:>
כן, אדוני היו"ר.

<היו"ר רועי פולקמן:>
אז בוא... בבקשה. 

<דוד ביטן (הליכוד):>
אני מבלבל לו את המוח במטרה להעביר דברים - - -

<היו"ר רועי פולקמן:>
אני שם לב שאתה מסיח את דעתו. חבר הכנסת גואטה, בבקשה. 

<יגאל גואטה (ש"ס):>
אחרי שדיברנו כל כך הרבה על נושא טובת המהמרים, זה לא ראוי ולא נכון שבכל החוק הזה לא יהיו אפילו עשר אגורות לטיפול במהמרים. לכן ביקשנו, בהסכמה, בהבנה, שיקצו לפחות עשרה מיליון שקל לטובת הטיפול במהמרים, כדי שבסופו של יום לא נמצא אותם בהימורים הלא חוקיים ובכל התחליפים. 

<היו"ר רועי פולקמן:>
מר דיין, כמה היום הפיס שם על נושא הטיפול במכורים?

<עוזי דיין:>
כל מה שהאוצר יקבע, כל מה שיקבע משרד הרווחה, איגוד העובדים הסוציאליים, ולפחות עשרה מיליון – אני בעד. 

<יגאל גואטה (ש"ס):>
במחילה מכבודו, אני חושב - - -
<היו"ר רועי פולקמן:>
זה ביחד, פיס וטוטו ביחד - - -

<עוזי דיין:>
זה לא טוטו ופיס - - -

<עדנה הראל:>
זה לא ביחד, זה מה שהם שמים. 

<היו"ר רועי פולקמן:>
האמירה הייתה שהסכומים על נושא המכורים, אין בזה הפרדה בין פיס לטוטו, זה צריך להיות סכום כולל. 

<יגאל גואטה (ש"ס):>
כן, אבל לפי דעתי יש קצת ניגוד עניינים בזה שנותנים לפיס לטפל בזה. 

<היו"ר רועי פולקמן:>
ברור, ברור, הם נותנים לעמותות, אבל - - -

<קריאות:>
- - -

<היו"ר רועי פולקמן:>
מר דיין, בבקשה. 

<עוזי דיין:>

צריך לתת לזה את כל מה שנדרש, ולכן אני חושב שעשרה מיליון ביחד זה לא מספיק. אנחנו לבד נותנים כרגע שישה מיליון - - -

<יגאל גואטה (ש"ס):>
בנוסף לשישה מיליון שלכם, לא ביחד. 

<איתי טמקין:>
אני יכול לעשות סדר בדברים? אני רוצה לעשות סדר בדברים ולומר מה אפשר לעשות במגבלות החוק מבחינת האפשרות להתחייב ולהגדיל התחייבויות קדימה. אני אגיד מה אנחנו יכולים לעשות, ולפי דעתי אפשר לעשות הרבה. 

<דוד ביטן (הליכוד):>
איזה מגבלות חוק? הרי אנחנו עכשיו מתקנים את החוק - - -

<היו"ר רועי פולקמן:>
ביטן, תן לו. 

<איתי טמקין:>
אפשר לעשות הרבה דברים, ונציג את כל המכלול שאפשר. 

<דוד ביטן (הליכוד):>
אל תגיד "מגבלות", אנחנו יכולים לתקן את זה עכשיו. 

<איתי טמקין:>
דבר ראשון, במשרד הרווחה יש כסף לטיפול במכורים שגדל מ-28 מיליון שקל ב-2016 ב-15 מיליון שקל על פני שנתיים, עד 43 מיליון שקל. 

<דוד ביטן (הליכוד):>
איזה מכורים - - -

<יגאל גואטה (ש"ס):>
לא, לא, זה לא קשור אלינו. אנחנו עוד עשר. 

<עוזי דיין:>
זה כל המכורים, זה לא רק - - -

<איתי טמקין:>
נכון, אני מסביר. בעבודה עם משרד הרווחה אנחנו נפעל לכך שנוכח הרפורמה שיש פה עכשיו, בניגוד לשנים קודמות חלק נכבד מהתוספת התקציבית שמוקדשת לטיפול במכורים, תוקצה בשנה הזאת לסיפור הזה - - -

<דוד ביטן (הליכוד):>
השנה הזאת? זה לא מקובל. 

<יגאל גואטה (ש"ס):>
איתי, לא, לא.

<דוד ביטן (הליכוד):>
אל תסובב אותנו.

<איתי טמקין:>
אני מבקש לסיים - - -

<דוד ביטן (הליכוד):>
אמרנו שאנחנו רוצים מהתקציב של הטוטו והפיס, אז אל תעשה לנו טובות - - -

<שי באב"ד:>
איתי, תן לי לעזור לך. 

<איתי טמקין:>
שנייה, המנכ"ל - - -

<דוד ביטן (הליכוד):>
נכון אמרת שאי אפשר לסובב אותנו? אני לא מבין את העניין. 

<שי באב"ד:>
תנו לי רגע - - -

<דוד ביטן (הליכוד):>
יש לנו ניסיון - - -

<שי באב"ד:>
איתי, קח עשר ממנו, שש ממנו ושלוש ממנו, ותגמור עניין. 

<היו"ר רועי פולקמן:>
טוב, גואטה, יש כמה אפשרויות בעניין, אני מציע שתחליף מילה עם איתי תכף - - -

<דוד ביטן (הליכוד):>
לא, בוא נגמור את זה עכשיו. 

<היו"ר רועי פולקמן:>
לא, אבל זה לא בנוסח של הסעיף, זה לא רלוונטי לנוסח של הסעיף הזה, כי אתה לא כותב סכום בחוק. כי אולי צריך חמישה שנה הבאה, אולי צריך 15 עוד שנה... אתה לא צריך לכתוב סכום. 

<יגאל גואטה (ש"ס):>
למה לא צריך לכתוב?

<היו"ר רועי פולקמן:>
אתה לא צריך לכתוב סכום בחוק.

<שי באב"ד:>
יש לי הצעה - - -

<יגאל גואטה (ש"ס):>
צריך. הרי כל מטרת החוק הזה זה טיפול במהמרים. כל מטרת החוק הזה זה טיפול במהמרים, ואין פה שום טיפול במהמרים. 
<שי באב"ד:>
יש לי הצעה. חבר הכנסת גואטה, מאחר שאני מסכים איתך ואתה העלית נושא חשוב, יש לי הצעה, ואני אומר אותה. היה סיכום עם הפיס שאנחנו ניקח 20 מיליון ונשים אותם ביחידה המשטרתית. מה שאני מציע זה שבמסגרת 20 המיליון האלה נשים עשרה מיליון ליחידה המשטרתית ועשרה מיליון לנושא של טיפול במהמרים. 

<עוזי דיין:>
אתה מדבר על ה-20 מיליון של האוצר?

<שי באב"ד:>
לא, כשאנחנו עשינו את הדיונים בינינו - - -

<דוד ביטן (הליכוד):>
זה הפיס - - -

<היו"ר רועי פולקמן:>
לא, זה ביחד - - -

<עדנה הראל:>
זה בהחלטת הממשלה - - -

<קריאות:>
- - -

<היו"ר רועי פולקמן:>
- - - אתה רוצה שזה יפגע בתקציבי הספורט?

<שי באב"ד:>
עוזי, במסגרת הדיונים שהיו בינינו דיברנו על זה שאנחנו שמנו בהחלטת ממשלה 20 מיליון ואתם הצעתם - - -

<עוזי דיין:>
אנחנו הצענו לשים 20 מיליון מול זה ואתם סירבתם. אתה מקבל את זה?

<שי באב"ד:>
אני מקבל את זה, ובמסגרת זה שאני מקבל את זה, אני אומר את הדבר הבא. מתוך ה-20 מיליון הזה אנחנו נחלק חלק ליחידה המשטרתית וחלק לטיפול בהימורים. 

<עוזי דיין:>
אני מציע גם וגם. אנחנו ניתן 20 מיליון מול 20 מיליון של האוצר, ונעביר את זה לאוצר להקמת יחידה משטרתית, ואני מציע שגם הטוטו יתנו לזה משהו. חוץ מזה, אם צריך יותר כסף לטיפול במהמרים, אנחנו ניתן אותו בנוסף, למה מתוך ה-20?

<עדנה הראל:>
סליחה, מעבר לראש של העסקאות שנעשות כאן, אני רוצה להעיר - - -

<שי באב"ד:>
הטוטו מוכן לשים גם כן איזשהו סכום?

<איתי טמקין:>
שי, שי, לא, נו - - -

<עדנה הראל:>
סליחה, אני מבקשת להעיר מטעם - - -

<שי באב"ד:>
איתי, רק אם הם מוכנים, אני לא כופה עליהם. 

<עדנה הראל:>
אני מבקשת להעיר - - -

<היו"ר רועי פולקמן:>
שנייה, עדנה, לפני זה אני רוצה לראות מה עוד יש - - -

<עדנה הראל:>
אי אפשר שגוף פרטי יתחייב לכסף להקמת יחידת משטרה שאוכפת - - -

<שי באב"ד:>
זה לא גוף פרטי. 

<עדנה הראל:>
זה כן גוף  פרטי. לעניין הזה הם גוף פרטי. 

<היו"ר רועי פולקמן:>
אני חושב שאנחנו נצטרך ל - - - כי עכשיו לקבוע משהו זה יהיה שליפה מהמותן. 

<קריאות:>
- - -

<עדנה הראל:>
שי, יש עמדת יועץ בעניין הזה בהקשרים קודמים. הם לא יכולים להקים יחידות משטרה. 

<שי באב"ד:>
הם לא מקימים את היחידה, הם מעבירים לי כסף ואני - - -

<עדנה הראל:>
הם לא יכולים להקצות כסף לצורך הקמת יחידות משטרה. 

<שי באב"ד:>
אז איך הם מקימים כיתות לימוד?

<עדנה הראל:>
זה לא יחידת אכיפה של החוק, זה לא אותו דבר. 

<שי באב"ד:>
אבל זה לא הם מקימים. 

<היו"ר רועי פולקמן:>
שי, די, אני רוצה להציע רגע הצעה - - -

<עוזי דיין:>
רועי, זה פשוט שני נושאים מאוד חשובים - - -

<היו"ר רועי פולקמן:>
עוזי, הבנתי, הבנתי, הבנתי. חברי הכנסת גואטה וביטן, מכיוון שמה שאנחנו עושים עכשיו זה קצת שליפה מהמותן, אני רוצה להציע שנגדיר – ומשרד האוצר יאשר את העניין הזה – שבתוך שלושה חודשים אנחנו נבקש ממשרד הרווחה, הספורט והאוצר להביא מתווה לטיפול במכורים בהיקף שלא יפחת מעשרה מיליון שקלים. כי אנחנו לא יכולים עכשיו להגדיר את מנגנוני ההקצאה, אנחנו לא יכולים עכשיו - - -

<יגאל גואטה (ש"ס):>
לא, לא - - - 

<היו"ר רועי פולקמן:>
אתה לא יכול להגדיר את זה. מה אתה רוצה שיהיה כתוב בחוק, ביטן? 

<יגאל גואטה (ש"ס):>
אין לי בעיה עם הנושא, אבל פה שיהיה עשרה מיליון - - -

<דוד ביטן (הליכוד):>
למה אתה נרתע מהסכום, אני לא מבין. הוא מוכן לתת עשר, גם הטוטו יתנו עשר, מה הבעיה?

<היו"ר רועי פולקמן:>
מה, זה כסף של אבא שלך?

<דוד ביטן (הליכוד):>
מה זאת אומרת? זה של אבא שלהם? בינתיים מי שמממן את זה זה המכורים, לא אף אחד אחר. 

<היו"ר רועי פולקמן:>
לא, אבל אתה צריך שזה יהיה אפקטיבי. סתם לזרוק כסף? צריך לבדוק מי מוציא את הכסף, האם זה יוצא מהפיס, האם הפיס משתמש בזה. צריך שזה יהיה אפקטיבי. אי אפשר להיכנס לזה עכשיו. גואטה, האם הנוסח שהצעתי הוא נוסח שאפשר להתקדם איתו?

<יגאל גואטה (ש"ס):>
מה?

<היו"ר רועי פולקמן:>
שיציגו לנו מתווה שהסכומים האלה יהיו בו, אבל שיהיה שם גם מנגנון. כי עכשיו אנחנו לא יכולים להגיד מי שם, איך שם, למה זה הולך, כמה לרווחה, כמה לבריאות. אנחנו לא יכולים להיכנס לזה עכשיו. 
<יגאל גואטה (ש"ס):>
אם אתה לא כותב מי שם אז מחר הוא לא ישים. למה שהוא ישים?

<שי באב"ד:>
יוסי, אתם מוכנים לשים איזשהו סכום על ההימורים? אתם יכולים?

<קריאות:>
- - -

<יגאל גואטה (ש"ס):>
כל אחד יברח מזה.

<היו"ר רועי פולקמן:>
עכשיו תהיה התחייבות פה.

<יגאל גואטה (ש"ס):>
של מי? 

<היו"ר רועי פולקמן:>
של האוצר.

<שי באב"ד:>
יוסי, אני שואל: אתם יכולים?

<קריאות:>
- - -

<יואל רזבוזוב (יש עתיד):>
אני מבקש עכשיו להתעמלות אמנותית. זה לא יכול להיות שמתערבים עכשיו - - -

<יגאל גואטה (ש"ס):>
אמרנו, האוצר יביא עשרה מיליון שקלים - - -

<היו"ר רועי פולקמן:>
או יגיע לסיכום עם הפיס והטוטו. 

<יגאל גואטה (ש"ס):>
לא, הוא אמר: אני מוכן לעשות מצ'ינג - - -

<שי באב"ד:>
לא, לא, זה לא מה שהוא אמר, זה לא מה שהוא אמר. 

<קריאות:>
- - -

<היו"ר רועי פולקמן:>
חברים, התקדמנו. ביטן, התייחסות ואז נתקדם. בבקשה. 

<דוד ביטן (הליכוד):>
אתם תביאו לנו תוך עשרה ימים - - -

<עוזי דיין:>
רועי, יש אי-הבנה לגבי מה שאמרתי?

<היו"ר רועי פולקמן:>
שנייה, עוזי, שנייה. 

<עוזי דיין:>
אני רק שואל: יש אי-הבנה לגבי מה שאמרתי?

<קריאות:>
- - -

<עדנה הראל:>
אני רק מבקשת לחזור ולהגיד לפרוטוקול שכסף לא מוקצה להקמת יחידות אכיפה על ידי גורמים פרטיים. 

<היו"ר רועי פולקמן:>
ידוע. 

<מרב מיכאלי (המחנה הציוני):>
אני גם רוצה להגיד לפרוטוקול, אדוני, שמה שנעשה עכשיו - - -

<עדנה הראל:>
אתם לא יכולים להקצות כסף - - -

<היו"ר רועי פולקמן:>
עדנה, עדנה, אני לא מוכן שיהיו פה דיונים עכשיו בנושא הזה. 

<מרב מיכאלי (המחנה הציוני):>
אנחנו מספיק במצב גרוע שהיום באים ואומרים שאי אפשר לעשות שינויים כי לא יהיה כסף לספורט ולא יהיה כסף לכיתות לימוד. והדבר הבא: שלא יהיה כסף לאכיפה - -

<קריאה:>
ולא יהיה כסף לזכיינים. 

<מרב מיכאלי (המחנה הציוני):>
- - ואז אי אפשר יהיה - - -

<שי באב"ד:>
לא, לא, אכיפה זה בנפרד, אני לא נוגע באכיפה. באכיפה שמנו 20 מיליון בהחלטת ממשלה וננסה לראות במצ'ינג איך מגדילים את הסכום - - -

<מרב מיכאלי (המחנה הציוני):>
אבל זה לא כסף שצריך להגיע משם. 

<שי באב"ד:>
בסדר, בסדר - - -

<היו"ר רועי פולקמן:>
ביטן, תציע את המתווה שלך - - -

<שי באב"ד:>
אני מקבל את המתווה הבא: משרד האוצר מתחייב תוך 45 יום להביא פתרון יחד עם הפיס, הטוטו, משרד הרווחה, לייצר ביחד איזשהו פתרון לעשרה מיליון שקל. נציג את זה פה בוועדה תוך 45 יום. 
<מרב מיכאלי (המחנה הציוני):>
לאיזה תכנית?

<שי באב"ד:>
תכנית לטיפול במכורים. 

<מרב מיכאלי (המחנה הציוני):>
חד-משמעית. הכי חשוב. 

<יגאל גואטה (ש"ס):>
רגע, עוד הערה קטנה: שזה לא יבוא משום כסף שקיים שמוקצה לנושא הזה. 

<שי באב"ד:>
נכון, בסדר. אני אומר שזה יהיה כסף תוספתי לטיפול במכורים, בסדר?

<היו"ר רועי פולקמן:>
בסד, יאללה - - -

<קריאה:>
או מתקציבי הספורט. 

<היו"ר רועי פולקמן:>
בסדר, זה נאמר. 

<דוד ביטן (הליכוד):>
גם אם זה יהיה מתקציב הספורט אז זה יהיה מתקציב הספורט, די, יש גבול לכל דבר. 

<שי באב"ד:>
נביא תכנית. 

<היו"ר רועי פולקמן:>
חברים, אני מתקדם - - -

<דוד ביטן (הליכוד):>
סכום של עשרה מיליון ילך למכורים - - -

<היו"ר רועי פולקמן:>
ביטן, אנחנו מצביעים על סעיף 10 לחוק, כולל התיקון שנעשה בסעיף (א2), שבו הורדנו את זה מ-85.4 ל-85% והתיקון שנעשה בעמוד 9, גם כן מ-85.4 ל-85%, כפי שהציג מנכ"ל משרד התרבות והספורט. מי בעד הסעיף? מי נגד?

הצבעה

בעד אישור הסעיף – פה אחד

סעיף 10 אושר, בכפוף לשינויים שנאמרו לפרוטוקול.

<היו"ר רועי פולקמן:>
סעיף 10 אושר פה אחד. 

אנחנו מתקדמים. על סעיף 11 הצבענו, על סעיף 12 הצבענו. אנחנו בעמוד 12, סעיף 13. מיד נגיע לעניין הזכיינים. סעיף 13 הוא סעיף... אנחנו בעמוד 12, סעיף 13. יש לנו שני סעיפים יחסית טכניים - - -

<איתי טמקין:>
רועי, רק משהו קטן שחשוב להגיד לפרוטוקול, לבקשת המשרד. סעיף 3 ל - - -
<היו"ר רועי פולקמן:>
לא, אני לא פותח את זה עכשיו. עכשיו הסברים. אסתי, בבקשה. 

<אסתי פלדמן:>
סעיף 13 זה תיקון של סעיף שנכנס בחוק ההסדרים השנה שמדבר על הכספים האחרונים והכספים שהמועצה תעביר למדינה. יש כאן הוספה של שני סעיפים נוספים שמדברים על שני סכומים נוספים שהמועצה תעביר למדינה. הסברנו כבר את כל המנגנון ולמה זה נועד. 

וסעיף קטן (ב) הוא תיקון שמדבר על ההחזרה של הכספים מהמדינה למועצה, ומוסיף את סעיף קטן (א1), שאותו עכשיו הוספנו. 

<היו"ר רועי פולקמן:>
ואני חוזר על מה שנאמר כאן קודם – אין כאן פגיעה בתקציבי הספורט, כפי שנאמר בצורה מפורשת על ידי מנכ"ל המשרד. אפשר להצביע? מי בעד הסעיף? מי נגד?

הצבעה

בעד אישור הסעיף – פה אחד

סעיף 13 אושר.

<היו"ר רועי פולקמן:>
סעיף 13 אושר. 

סעיף 14, סעיף אמצעי הלבנת הון. אנחנו בפרק הלבנת הון. התקיימו עליו דיונים ארוכים. הערה? בבקשה, מר דיין, אבל קצר, כי אנחנו לא בדיונים עכשיו. 
<עוזי דיין:>
אני מבקש, מכיוון שלא היינו שותפים - - -

<היו"ר רועי פולקמן:>
שי, אני לא יכול ככה, לא יכול לעבוד ככה, לא יכול, סוֹרי. 

<עוזי דיין:>
תקשיבו שנייה בבקשה. בעמוד 13 למטה, בסעיף (ב)(2), יש את הסכומים המדוברים, מ-5,000 עד 30,000 וכו'. יש לי בקשה שבסוף הסכום של ה-20,000, כלומר מה שהסכמת שר התרבות והספורט נדרשת לו, יהיה לא 20,000 אלא 25,000. הבקשה הזאת היא פשוט אצלנו מדרגה. מכיוון שיעשו מזה גזירה שווה, זו מדרגה שתביא עוד 2,600 אנשים, שבמקום לקבל את הזכייה שלהם הם יצטרכו לבוא לפיס בתל אביב. זה 250% יותר.
<היו"ר רועי פולקמן:>
זה טרטור אתה אומר. הרי יש פה עניין מתי אתה יכול לקבל בתחנה ומתי אתה צריך ללכת - - -

<דוד ביטן (הליכוד):>
רגע, אבל בתחנה גם יהיה זיהוי. 

<עוזי דיין:>
לא, בתחנה אין בעיה. הבעיה היא שהוא לא יכול - - -

<היו"ר רועי פולקמן:>
עדנה, האם זה עקרוני 20 או 25? 

<עדנה הראל:>
קודם כול, מבחינת חוקי איסור הלבנת הון - - -

<היו"ר רועי פולקמן:>
הוא טוען שמבחינה אדמיניסטרטיבית - - -

<עדנה הראל:>
אולי כדאי שתשמעו את הרשות לאיסור הלבנת הון, שהנתונים שיש להם אומרים שהרף של 20,000 הוא רף משמעותי. 

<היו"ר רועי פולקמן:>
אבל השאלה היא אם בגלל הסיבה האדמיניסטרטיבית הזאת - - -
<עדנה הראל:>
אבל המטרה היא להגיד: אנחנו חושבים ש-20,000 הוא הסכום שלא צריך להיות גבוה ממנו בעניין הזה, ולכן - - -

<היו"ר רועי פולקמן:>
הבנתי. 

<ניצן וולקן:>
שמי ניצן וולקן, סגנית היועצת המשפטית של הרשות לאיסור הלבנת הון - - -

<עוזי דיין:>
רק לפני שמדברים על הלבנות הון, מכיוון שאתם יודעים שאנחנו עושים את זה כמה שנים, אז לא מדובר על לשנות את הרף הזה, אלא מדובר ששרת התרבות והספורט תוכל - - -

<היו"ר רועי פולקמן:>
הנקודה ברורה, עוזי. 

<עוזי דיין:>
זו מדרגה שונה, זה הכול
<ניצן וולקן:>
לא, זאת הבנה לא נכונה של - - -
<עדנה הראל:>
לא, סליחה, זה גם הרף של הזיהוי.

<היו"ר רועי פולקמן:>
עדנה, אני מבקש לא... ניצן, משפט ואנחנו מתקדמים. 

<דוד ביטן (הליכוד):>
רגע, מה, בתחנה אין זיהוי למי נותנים את הכסף?

<ניצן וולקן:>
הזיהוי תלוי ברף שייקבע. יש לנו תופעה של רכישת זכויות, והתייחסתי אליה בדיוני הפתיחה של הצעת החוק הזאת. המטרה של המנגנון הזה היא למנוע את התופעה. לפי ההערכות המקצועיות שלנו, כולל הערכות של אגף המחקר, הסכום הרלוונטי לעניין הזה הוא 20,000 שקל, ואנחנו חושבים שהסכום שקבוע בפיס הוא גבוהה מדי. 
<היו"ר רועי פולקמן:>
מר דיין, אני לא יכול עכשיו, בשלב ההצבעות, לפתוח את זה. יש כאן גופי מקצוע - - -

<עוזי דיין:>
רק שאף אחד לא מתנגד. ו-ב', זה לא נכון מה שנאמר כאן - - -

<היו"ר רועי פולקמן:>
אין לנו דרך, גם לא לחברי הוועדה - - -

<ניצן וולקן:>
גם אני מכירה את הנושא. 

<עוזי דיין:>
אני רק רוצה להגיד שאם זה היה נכון אז הרפים לא היו 20, 25, 30 וכולי. 

<ניצן וולקן:>
לא, הרף הוא - - -

<היו"ר רועי פולקמן:>
חברים, זה הנוסח - - -

<ניצן וולקן:>
לא, אדוני, אני רק רוצה להבהיר - - -

<היו"ר רועי פולקמן:>
אין צורך, ניצן, תודה. 

<ניצן וולקן:>
אני רק רוצה להבהיר שיש טווח בין 5,000 ל-30,000, זה לא מדויק. 

<היו"ר רועי פולקמן:>
ניצן, אין צורך. 

<דוד ביטן (הליכוד):>
מה, לא שמעתי, הוא פשוט דיבר איתי - - -

<היו"ר רועי פולקמן:>
היו כאן דיונים למה נקבע... הרשות להלבנת הון הציגה כאן ארוכות למה נקבעו הסכומים ומה החששות. אלה הסכומים ובאמת מיותר להיכנס לרזולוציה הזאת עכשיו. אנחנו מצביעים על סעיף... יש עוד הערות של חברי הכנסת? אנחנו מצביעים על סעיף 14, נוהלי הלבנת הון, בנוסח שמופיע לפניכם, נוסח הוועדה - - -
<עוזי דיין:>
- - - היא פשוט לא מקצועית. עוד 3,000 איש לנסוע מקריית שמונה - - -

<מרב מיכאלי (המחנה הציוני):>
רגע, אדוני, אני רוצה - - -

<היו"ר רועי פולקמן:>
אני עוצר שנייה את ההצבעה. 

<מרב מיכאלי (המחנה הציוני):>
למה שלא נוסיף כאן סעיף שעושה גם הגבלה על השחקן ולא רק לצורכי הגבלת הון? זה דבר שאתה רצית לקדם אותו. 

<היו"ר רועי פולקמן:>
כרטיס שחקן?

<מרב מיכאלי (המחנה הציוני):>
כן. זה כבר חצי דבר, אז למה שלא נוסיף כאן גם את ההגבלה הזאת? חבל, אחר כך סתם נעשה תיקון, חבל. 

<היו"ר רועי פולקמן:>
איפה איתי? אתה רוצה להגיד מילה על נושא הכנסת כרטיס שחקן? כי יש זיהוי שהוא לא בדיוק קרוב - - -

<מרב מיכאלי (המחנה הציוני):>
אז בוא נהפוך אותו כבר - - -

<שי באב"ד:>
הבעיה היא שזה להקים את זה טכנית... תנו לעדנה להתייחס לזה, זה מורכב. 

<עדנה הראל:>
אני רוצה לדבר דווקא על כרטיס שחקן. כרטיס שחקן זה נושא שנדון בוועדה שאני עמדתי בראשה, ובמסגרת ההמלצות של ועדת באב"ד להמשיך ולדון, נכלל גם הנושא הזה. וגם אנחנו בצוות שלנו מפרטים את השימוש שנעשה בו בחלק ממדינות העולם. זה שימוש מאוד מעניין, אבל הוא מגוון; יש מדינות שזה וולונטרי, יש מדינות שזה אכיף, יש מדינות שזה אכיף לגבי חלק מהתכניות. זה מעורר גם שאלות של הגנה על הפרטיות. שאלות מאוד לא טריוויאליות של הגנה על פרטיות. למשל, אם את עושה כרטיס - - -

<עוזי דיין:>
זה בעיקר על מכונות משחק. 

<עדנה הראל:>
לא רק על מכונות משחק. 

<עוזי דיין:>
כמעט רק על מכונות משחק. 

<עדנה הראל:>
לא רק על מכונות משחק. יש מדינות שבהן זה לא על מכונות משחק, זה תנאי להשתתפות בסוגי הימורים מסוימים. אבל זה מחייב דיון וליבון, ואנחנו לא חושבים שהממשלה בשלה לעשות את זה מבחינת האיזון בין ההסדרים השונים – הטכנולוגיים, הפרטיות ומניעת הימורים. 

<שי באב"ד:>
בקיצור, זה לא בשל עדיין, היא צודקת, אנחנו מסכימים איתה. זה לא בשל, אני מסכים עם עדנה, אני חושב שזה יהיה לא נכון להכניס את זה לחקיקה. 
<מרב מיכאלי (המחנה הציוני):>
בסדר גמור. 

<היו"ר רועי פולקמן:>
אז אנחנו מצביעים על סעיף 14, סעיף הלבנת הון, כפי שהוצג. מי בעד? מי נגד?

הצבעה

בעד אישור הסעיף – פה אחד

סעיף 14 אושר.

<היו"ר רועי פולקמן:>
סעיף 14 אושר כנוסח הוועדה. 

יש לנו שני סעיפים שדילגנו עליהם ואנחנו נדון בהם לאור ההערות של פורר וביטן. אבל אני רוצה להתייחס שניה, חברת הכנסת מיכאלי, לעניין הזכיינים. אני רוצה לדעת האם אנחנו יכולים להתקדם עם הסכמות שלכם למתווה שאני אציג את עיקריו.

<חיים טל:>
יש לנו בעיה אחת מרכזית בסעיף הפיצויים לזכיינים, שהוא סעיף מחלוקת. לגבי עניין העמלות, יש פה הצעה של חבר הכנסת ביטן, שהיא לא מופיעה בנוסח - - -

<מרב מיכאלי (המחנה הציוני):>
יש גם הסתייגויות שלי לעניין העמלות.

<היו"ר רועי פולקמן:>
אני מיד אגיד, חברת הכנסת מיכאלי. חיים, זה נכון, היא לא מופיעה. אבל אנחנו נתקן את הנוסח במידה שיש הסכמות. הסיבה שזה לא הוכנס היא שזאת עסקת חבילה. הצגנו לכם עסקה שכוללת את התיקון בעמלות לפי ההצעה של חבר הכנסת ביטן - - -

<קריאה:>
למה - - - הצעה שאין בה מכונות למישהו שיש לו מכונות?

<היו"ר רועי פולקמן:>
אתה צודק. 
<קריאות:>
- - -

<היו"ר רועי פולקמן:>
לא, פריסה, מה שדיברנו עליו, פריסת ההחלה של העמלות, דיברנו על זה, ממתי מתחילים - - -

<איתי טמקין:>
על מה הדירוג? לא הבנתי. 

<היו"ר רועי פולקמן:>
דירוג ביישום של העמלות. דיברנו על זה. 

<איתי טמקין:>
המודל כפי שהוא כתוב אבל ביותר שנים?

<היו"ר רועי פולקמן:>
כן, כן, כן, זה הדיבור. עכשיו, אני מציע את הדבר הבא, חברת הכנסת מיכאלי. אני מציע שנעשה ככה - - -

<קריאות:>
- - -

<היו"ר רועי פולקמן:>
שקט, חברים. אנחנו נעשה תכף הפסקה קצרה שבה נעשה שני דיוני משנה קצרים: אחד על המתווה ואחד - - -

<חיים טל:>
אבל בואו נשמע את ההסתייגויות של מרב. אני חושב שמרב מייצגת - - -

<היו"ר רועי פולקמן:>
אנחנו נשמע, אני רק רוצה להגיע להסכמות ככל האפשר, כי עד עכשיו עשינו את זה בלי הסתייגויות. אנחנו נראה מה אנחנו צריכים להכניס; מה המתווה שאנחנו יכולים להעביר אותו. חברת הכנסת מיכאלי, את רוצה להציג מה מבחינתך צריך לעבור תיקון? אז בואי תגידי. 

<מרב מיכאלי (המחנה הציוני):>
אבל אי אפשר לדבר פה ככה, אדוני, זה ממש מדהים, זה ממש מזעזע.
<היו"ר רועי פולקמן:>
זכות הדיבור של חברת הכנסת מיכאלי.

<מרב מיכאלי (המחנה הציוני):>
תודה רבה, אדוני. 

<קריאות:>
- - -

<היו"ר רועי פולקמן:>
בבקשה, חברת הכנסת מיכאלי. 

<מרב מיכאלי (המחנה הציוני):>
אני רוצה להזכיר לחבר הכנסת דוד ביטן שמי שהגיש לראשונה את הצעת החוק לביטול מכונות המשחק ולהגביל את ההימורים זה אני, בכנסת הקודמת, יחד עם השר דרעי ואחרים.

אדוני, אתה הבטחת שפיצוי לזכיינים יוצג בוועדה - - -
<היו"ר רועי פולקמן:>
יוצג, לא נסיים את ההצבעות לפני שזה יוצג. 

<מרב מיכאלי (המחנה הציוני):>
כמו שאמר לי חבר הכנסת מרגי כרגע בוועדת החינוך, הא בהא תליה. אי אפשר לקצץ אותם גם מכיוון העמלות וגם מכיוון הפיצוי, צריך לייצר פה איזשהו איזון. 
קודם כול, אני רוצה להוסיף, ואני חושבת שזה יהיה מוסכם על כולם, סעיף שאומר שאין בזה כדי למנוע מהמועצה מלשלם לבעלי התחנות תשלומים קבועים במקום עמלות - - -

<היו"ר רועי פולקמן:>
בהחלט.  לדעתי זה כבר מופיע בנוסח.  

<ורד קירו-זילברמן:>
לא. 

<היו"ר רועי פולקמן:>
אה, עוד לא הכנסנו את זה, נכון. אבל זו הסתייגות שאנחנו בעד לקבל אותה. שזה יהיה גם פיקס וגם עמלות. אנחנו נכניס את זה כהסתייגות לחוק. 

<מרב מיכאלי (המחנה הציוני):>
אם אנחנו רוצות - - -
<היו"ר רועי פולקמן:>
שי, תן לה לסיים. 

<מרב מיכאלי (המחנה הציוני):>
אני רואה את הרציונל בהפחתת העמלות, אבל אני חושבת שצריך לקחת בחשבון את ההוצאות הנורמטיבית – ומן הסתם נורמטיביות יהיו יחסיות ופרוגרסיביות – של כל אחד מהזכיינים. זאת אומרת, לנכות את ההוצאות הנורמטיביות מהעמלות. 

<דוד ביטן (הליכוד):>
מה זה הוצאות נורמטיביות?

<מרב מיכאלי (המחנה הציוני):>
כמה שעולה להחזיק את התחנה. הרי אנשים עשו - - -

<שי באב"ד:>
זה מאוד סובייקטיבי. הרי אם בן אדם החליט להשקיע מיליון ובן אדם אחר החליט להשקיע חמישה מיליון והם עושים אותה תחנה - - -

<מרב מיכאלי (המחנה הציוני):>
לכן אמרתי הוצאות נורמטיביות. הוצאות נורמטיביות לוקחות בחשבון - - -

<חיים טל:>
שכירות, חשמל - - -

<מרב מיכאלי (המחנה הציוני):>
סליחה, חיים. יש נתונים - - -

<דוד ביטן (הליכוד):>
תקשיבו, זה לא חובה להיות זכיין. מי מחייב אותו?

<איציק שמולי (המחנה הציוני):>
אבל לא ביום בהיר אחד.

<מרב מיכאלי (המחנה הציוני):>
אדוני, סליחה רגע, אני  רוצה מילה כללית - - -

<שי באב"ד:>
זה לא יום בהיר אחד, זו תקופת הסתגלות מאוד ארוכה. 

<מרב מיכאלי (המחנה הציוני):>
לא, אני רוצה - - -

<שי באב"ד:>
שנה לא נגענו בעמלות ונתנו ארבעה וחצי חודשים פיצוי על המכונות שלקחנו, שכבר באוגוסט הייתה החלטת ממשלה - - -

<מרב מיכאלי (המחנה הציוני):>
אבל שנייה רגע, אדוני - - -

<שי באב"ד:>
אז להגיד שזה - - -

<היו"ר רועי פולקמן:>
שי, אני מבין שזה בנפשך, אבל בוא לא ניכנס עכשיו - - -

<מרב מיכאלי (המחנה הציוני):>
זה בנפש של כולנו. 

<איציק שמולי (המחנה הציוני):>
כבר סיכמנו שהזכיינים לא קוראים את החלטות הממשלה. 

<שי באב"ד:>
לכן נתנו ארבעה וחצי חודשים, ושנה בעמלות. 

<מרב מיכאלי (המחנה הציוני):>
אני באמצע רשות דיבור - - -

<קריאות:>
- - -

<היו"ר רועי פולקמן:>
לא, חברים, זה לא עובד ככה. 

<איציק שמולי (המחנה הציוני):>

אם הכול ילך לפי ערוץ 2 ומה שהם אומרים בערוץ 2, המצב יהיה חמור. 

<היו"ר רועי פולקמן:>
חברת הכנסת מיכאלי, בואי תתקדמי עם ההערות. בבקשה. 

<מרב מיכאלי (המחנה הציוני):>
לא, זה חשוב לי, כי זה המקום לדבר על הזכיינים. אני רוצה להגיד לאדוני מנכ"ל האוצר שזה לא דבר בלתי שכיח, זה לא דבר נדיר, שהממשלה מודיעה על איזו כוונה לעשות איזה רפורמה ואז לא קורה כלום. 

<שי באב"ד:>
בסדר, נתנו פיצוי. 

<מרב מיכאלי (המחנה הציוני):>
עכשיו, לצערי, אני יכולה להבין, באנושיות... מפעל הפיס קיווה שזה לא יקרה, הם כבר אמרו את זה לא פעם ולא פעמיים. אבל ברוך השם זה קרה. ועכשיו צריך לקחת בחשבון שהאנשים האלה, שהם לא מפעל הפיס, שהם לא עומדים מול האוצר, הם עומדים מול מפעל הפיס, שאוסר עליהם להתאגד – שזה דבר שצריך לדון גם עליו, לראות אם אפשר להמשיך את המצב הזה, האם זה בגלל הגיוני והוגן - - -

<עוזי דיין:>
מפעל הפיס לא אוסר כלום והוא גם לא התנגד. הוא לפני יותר משנה הציע תכנית פי עשרה יותר הגיונית לעשות את זה. 

<מרב מיכאלי (המחנה הציוני):>
ומה מנע ממנו לעשות את זה?

<עוזי דיין:>
משרד האוצר מנע ממנו. 

<היו"ר רועי פולקמן:>
לא, אנחנו לא שם כרגע. 

<מרב מיכאלי (המחנה הציוני):>
משרד האוצר מנע ממנו?

<עוזי דיין:>
כן. 

<מרב מיכאלי (המחנה הציוני):>
נו, אז קדימה - - -

<היו"ר רועי פולקמן:>
לא, מרב, אני מציע לא לפתוח את זה עכשיו. 

<שי באב"ד:>
הוא רוצה לקדם את מכונות המזל, משרד האוצר... עם היפודרום למרוצי סוסים. 

<היו"ר רועי פולקמן:>
מרב, האם את מוכנה... בואי נעשה דבר כזה: נציג שנייה את מתווה הפיצויים - - -

<מרב מיכאלי (המחנה הציוני):>
זה מה שהצענו מלכתחילה. 

<היו"ר רועי פולקמן:>
איתי, אתה רוצה להציג את עיקרי המתווה? אני אגיד רגע, ישבנו ארוכות, וסוגיית - - -

<דוד ביטן (הליכוד):>
מי שרוצה לוקח - - -

<מרב מיכאלי (המחנה הציוני):>
לגבי הוצאות נורמטיביות צריך להגיד שיש הוצאות שאפשר לקבל - - -

<היו"ר רועי פולקמן:>
זה הוצאות שאי אפשר לחשב אותן. 

<מרב מיכאלי (המחנה הציוני):>
רגע. יש מחירים שהלשכה המרכזית לסטטיסטיקה עוקבת אחריהם. אנחנו מדברות על שכירות, על עלויות שהם לפי המקום הגאוגרפי, על כמה עולה במקום גאוגרפי מסוים לשכור חנות. אלה לא מחירים שהם סובייקטיביים, אלה נתונים שאפשר למצוא אותם ומדינת ישראל אוספת אותם. 

<שי באב"ד:>
מרב, תני לי שנייה לעזור - - -

<היו"ר רועי פולקמן:>
שנייה, שי, אני רוצה להתקדם למתווה. בחנו את זה טכנית, וזה מסורבל מאוד לייצר את זה, מכיוון שיש שונות עצומה בין הזכיינים.

<מרב מיכאלי (המחנה הציוני):>
חד-משמעית.

<היו"ר רועי פולקמן:>
ויותר מזה, זה תקף רק למי שסגר, כי מי שלא סגר, משתתפים בהוצאות של - - -

<חיים טל:>
ממש לא, ממש לא. 

<מרב מיכאלי (המחנה הציוני):>
לא, להפך, ההוצאות השוטפות, זה בדיוק העניין. 

<שי באב"ד:>
חברת הכנסת, שנייה. ישבנו לא מעט עם הזכיינים, גם משרד האוצר וגם אני באופן אישי, שעות עם הזכיינים. 

<שלומי ברזני:>
שיחה אחת לא - - -

<היו"ר רועי פולקמן:>
לא, אני לא אתן לך. כל הערה אתה תצא החוצה. אני רוצה שאתה תהיה פה, אבל עוד הערה אתה יוצא החוצה. 

<שי באב"ד:>
זה לא יפה, שלומי. 

<שלומי ברזני:>
למה אתם לא עושים - - -

<היו"ר רועי פולקמן:>
צא החוצה, אני מבקש לצאת. 

<שי באב"ד:>
שיחה חד-צדדית זה שיחה שרק אני מדבר ואתם לא מדברים. אני לא חושב שזה מה שהיה. 

<היו"ר רועי פולקמן:>
יש גבול, כל אחד שיתפרץ כאן יצא. 

<קריאה:>
מושיבים אותנו ואומרים "קחו. או שתיקח את זה או שנלך על הראש שלכם".
<היו"ר רועי פולקמן:>
צא, צא. צריך גם לשתף פעולה. להגיד שלא מתייחסים אליכם?

<שי באב"ד:>
זה ממש לא נכון ואני חושב שזה גם לא הוגן להגיד את זה, ישבתי לא מעט שעות איתם והצוות שלי ישב עוד שעות איתם. 

מההצעה הראשונית שהצענו להם ועד ההצעה הנוכחית יש פער מאוד גדול שנעשה. פעם אחת - - -

<יגאל גואטה (ש"ס):>
כמה הפער, שי?

<שי באב"ד:>
אני אגיד. 

<איציק שמולי (המחנה הציוני):>
שי, לא באחוזים, במספרים. 

<קריאה:>
הנה, דוח הוועדה פה, מונח על השולחן. לא שינו את העמלות - - -
<היו"ר רועי פולקמן:>
אני לא אתן להתפרץ, חברים. כי לא היה דיון על העמלות, היה דיון על פיצוי. 

<שי באב"ד:>
עכשיו - - -

<קריאה:>
לא אומרים את האמת אפילו. 

<שי באב"ד:>
אני מבקש לא להעיר הערות, בטח כשהן לא נכונות. בתורכם תדברו. דבר ראשון - - -

<קריאה:>
זה מופע של בן אדם אחד, בואו נצא כולנו. בא שי באב"ד ומחליט מה יהיה, מה תהיה הרפורמה, איך היא תבוצע, וממה אנחנו נחיה - - -

<היו"ר רועי פולקמן:>
חברים, אני יודע שזה בנפשכם ואני רוצה שאתם תהיו פה, אבל אתם תקשיבו - - -

<שי באב"ד:>
זו הצגה יפה, אבל בסדר, נו. 

<היו"ר רועי פולקמן:>
שי, שי, שי, אתה לא יכול לנהל איתו דיון, זה לא ילך. 

<קריאה:>
הוא לא יכול - - - 

<היו"ר רועי פולקמן:>
החוצה, החוצה, תוכלו לחזור עוד כמה דקות. 

<קריאות:>
בושה, בושה, בושה. 

<היו"ר רועי פולקמן:>
זה לא משנה כרגע, חברי הכנסת ישאלו שאלות אם יהיה צריך. שי, בבקשה. 

<שי באב"ד:>
אנחנו התחלנו עם פיצוי של שלושה חודשים. אמרנו שניתן פיצוי של שלושה חודשים לכל אותם אלה שנפגעו ממכונות המזל שיוצאות, ניתן להם את הכסף שהם היו מקבלים בשלושת החודשים האלה. אחרי אינספור דיונים הוספנו את הדברים הבאים על העמדה הראשונית הזאת: אחד, העלינו משלושה חודשים לארבעה וחצי חודשים. דבר שני, מתוך 208 בעלי התחנות, 150 מפעילים גם את ה"קינו"; עכשיו אמורה להיות פריסת "קינו" ארצית, אבל אמרנו: לא, נשמור לכם את הבלעדיות על ה"קינו" לתקופה ארוכה יותר. זה התחיל משלושה חודשים, ואתמול בערב העלינו את זה לתשעה חודשים. זאת אומרת, תהיה להם בלעדיות על ה"קינו" למשך תשעה חודשים. דבר שלישי - - -

<יגאל גואטה (ש"ס):>
מה זאת אומרת בלעדיות?

<שי באב"ד:>
זאת אומרת שלא נפרוס את זה בארץ באופן - - -

<יגאל גואטה (ש"ס):>
1,500 תחנות שמדברים עליהן?

<שי באב"ד:>
כן. זה אומר שיהיו רק - - -

<יגאל גואטה (ש"ס):>
תעשה הקפאה לתשעה חודשים?

<שי באב"ד:>
רגע, תן לי לענות לך - - -

<דוד ביטן (הליכוד):>
במידה שיש לו היתר הפעלה של "קינו" בשיטה החדשה. 
<שי באב"ד:>
שנייה, תנו לי רגע לענות לכם על זה. שאלתם שאלה - - -

<יגאל גואטה (ש"ס):>
- - - אלף הגרלות - - -

<שי באב"ד:>
תנו לי רגע לענות לכם על זה. 

<דוד ביטן (הליכוד):>
הגדילו את ה - - -

<יגאל גואטה (ש"ס):>
12,000.

<שי באב"ד:>
ה"קינו" היה 24 משחקים ביום - - -

<קריאה:>
את ה"קינו" החזרת - - -

<שי באב"ד:>
שנייה. ה"קינו" היה 24 הגרלות ביום - - -

<יגאל גואטה (ש"ס):>
כפול 150 תחנות. 

<שי באב"ד:>
ב-208 תחנות, כי ה-150 היה רק הסוסים. עכשיו - - -

<דוד ביטן (הליכוד):>
ועכשיו כמה תחנות - - - ?

<שי באב"ד:>
רגע, אי אפשר ככה. 

<דוד ביטן (הליכוד):>
אני שואל אותך. 

<היו"ר רועי פולקמן:>
לא, ביטן, אי אפשר ככה, באמת שלא. 

<דוד ביטן (הליכוד):>
אני רק שואל אותו. 

<היו"ר רועי פולקמן:>
בסדר, אבל תן לו לסיים להגיד ואז הוא יציג - - -

<יגאל גואטה (ש"ס):>
עכשיו יש שמונה הגרלות כפול 1,500 - - -

<מרב מיכאלי (המחנה הציוני):>
ברוכים הבאים לחיים שלי. 

<שי באב"ד:>
יש סיבה שאני לא רוצה לשבת פה ולא אשב פה. 

<מרב מיכאלי (המחנה הציוני):>
לא, אני מדברת עליו ספציפית. 

<שי באב"ד:>
לא, אותו אני אוהב, זה לא קשור. 

<דוד ביטן (הליכוד):>
איתי? מה הקשר?

<מרב מיכאלי (המחנה הציוני):>
מה הקשר...

<שי באב"ד:>
עכשיו, המתווה בא ואמר את הדבר הבא: במקום 208 תחנות יהיה מצב שבו מסוציו-אקונומי 0 עד 5 לא יהיו תחנות בכלל, ומאשכולות 6 עד 10 יהיו תחנות, כאשר המשחקים ירדו מ-24 - - -
<יגאל גואטה (ש"ס):>
כמה תחנות - - -

<שי באב"ד:>
שנייה, יואו, תנו לסיים משפט, אי אפשר ככה, באמת, בחייאת גואטה, תרשום ותגיד לי בסוף.

<יגאל גואטה (ש"ס):>
אני רוצה להבין, אתה צועק?
<שי באב"ד:>
אבל אני לא יכול, אתם כל שנייה קוטעים אותי?

<יגאל גואטה (ש"ס):>
לא, אני רוצה להבין, אתה צועק?

<שי באב"ד:>
אני לא צועק, אני אומר שנייה, תנו רגע - - -

<יגאל גואטה (ש"ס):>
תרסן את עצמך קצת. אתה מנכ"ל האוצר, אבל תתנהג - - -

<שי באב"ד:>
אבל תן לסיים משפט. 

<יגאל גואטה (ש"ס):>
אתה גם לא נתת לי מקודם לסיים משפט, ולא צעקתי עליך ככה. מותר לשאול אותך שאלה באמצע. 

<שי באב"ד:>
אני לא יכול, אני לא מצליח להשלים משפט. 

<יגאל גואטה (ש"ס):>
אני מתחיל להאמין שהם צודקים במה שהם אומרים, אתה מתנהל איתם כמו שריף, זה לא עובד ככה. 

<שי באב"ד:>
אני רק רוצה לסיים משפט - - -

<יגאל גואטה (ש"ס):>
מה קרה, שואלים אותך שאלה. 

<שי באב"ד:>
גואטה, אני מתנצל, אבל אני לא יכול לסיים משפט, כל שנייה מישהו זורק הערה. 

<יגאל גואטה (ש"ס):>
גם אתה הפרעת לי לסיים משפטים. 

<שי באב"ד:>
תסיים, אני לא מדבר, תסיים. 

<יגאל גואטה (ש"ס):>
כולה שואלים אותך.

<היו"ר רועי פולקמן:>
חבר הכנסת גואטה, תן לו לסיים ואז נשאל את כל השאלות. 

<יגאל גואטה (ש"ס):>
אני אתן לו לסיים, אבל ש... מה קרה. 

<היו"ר רועי פולקמן:>
בוא תסיים, שי, בוא תסיים. 

<שי באב"ד:>
גואטה, אני רוצה לתת לך לסיים. אני מתנצל שהפרעתי לך לסיים. רק שאחר כך תיתן לי לסיים כמה שאני רוצה - - -

<יגאל גואטה (ש"ס):>
אני לא מסיים לעולם... 

<שי באב"ד:>
ברשותך אני יכול לדבר דקה וחצי בלי הפרעה?

<יגאל גואטה (ש"ס):>
יש לך דקה וחצי, אני מודד לך זמן.

<שי באב"ד:>
אבל בלי הפרעה, בלי הפרעה. 

<יגאל גואטה (ש"ס):>
פתחתי, אתה כבר בדפיציט של 20 שניות. 

<שי באב"ד:>
באנו ואמרנו במתווה הזה שבמקום שמכונות ה"קינו" יהיו ממחר בבוקר, זה אומר שייכנסו מסוציו-אקונומי 6 עד 10, ובנוסף המשחקים ירדו מ-24 לשמונה. זה למעלה מ-1,000 תחנות. באנו ואמרנו שנעשה את הדבר הבא: ניתן לתחנות האלה, במסגרת הפיצוי, שיהיו להן תשעה חודשים שבהם זה ימשיך במתכונת הקיימת, רק עם השינוי של המשחקים – שינוי של כל כמה זמן יוכלו לשחק. כלומר, לא נפחית את כמות המשחקים פעם אחת, ופעם שנייה, לא ניתן לתחנות האחרות; אלא את כל השינוי של הסוציו-אקונומי והפחתת המשחקים נעשה אחרי תשעה חודשים. 

אז פעם אחת נתנו את התשעה חודשי הגנה ב"קינו" על אותן תחנות. פעם שנייה, העלינו בארבעה וחצי חודשים את הפיצוי למכונות המזל, ופעם שלישית, לאור הבקשות שלהם, אמרנו שמודל העמלות החדש לא ייכנס לתוקף בשנת 2017, אלא הוא יידחה – ואת זה נתנו להם אתמול בערב – למרות האמרות שנאמרו עד אוקטובר, אני נתתי שנה שלמה אחרי הדיונים איתם. אז למרות שהם טענו שלא עשינו כלום והיה מונולוג, הלכנו והעלינו את כמות הפיצוי. עמלות – שנה שלמה לא נוגעים. "קינו" – למשך תשעה חודשים אותן תחנות שנפגעות מוגנות באופן מלא ולא נותנים לאחרים לפרוס, דבר שנותן להן בלעדיות. ובנוסף – ארבעה וחצי חודשים פיצוי על מרוצי הסוסים. 
<קריאה:>
על המכונות, לא על הסוסים. 

<שי באב"ד:>
סליחה, על המכונות. ארבעה וחצי חודשים פיצוי. כל החבילה הזאת נועדה לתת פיצוי, אחרי הרבה מאוד דיונים איתם, שבהם כל פעם נתנו עוד קצת ועוד קצת ועוד קצת. 

<היו"ר רועי פולקמן:>
תודה. עד כאן. ביטן - - -

<מרב מיכאלי (המחנה הציוני):>
אני מבקשת - - -

<היו"ר רועי פולקמן:>
שנייה, אנחנו ניתן לכולם להתייחס, אבל אני רוצה שנהיה ספציפיים. 

<מרב מיכאלי (המחנה הציוני):>
לפני ביטן, אני רק רוצה לבקש את חוות הדעת של עדנה על המתווה של הפיצויים לזכיינים. 

<עודד פורר (ישראל ביתנו):>
מה עניינה - - -

<מרב מיכאלי (המחנה הציוני):>
עניינה בגלל התמריצים למכירת הימורים. 

<היו"ר רועי פולקמן:>
לא, מרב, את עושה כאן ערבוב לדעתי. לגבי סוגיית הפיקס – זאת ההסתייגות שלכם.

<מרב מיכאלי (המחנה הציוני):>
לא, זה בסדר, אותה כבר רשמנו והיא מתקבלת. 

<היו"ר רועי פולקמן:>
לגבי המתווה, האם צריך לפצות כך או אחרת – למה צריך את העמדה של משרד המשפטים? מה זה קשור?

<עדנה הראל:>
כל המודל אומר - - -

<היו"ר רועי פולקמן:>
שנייה, אני מבקש מחברי הכנסת: אנחנו עכשיו בשלב של לדייק את מתווה הפיצויים, אז אני לא רוצה דיונים כלליים, כי מיצינו אותם. חברי הכנסת שמולי וביטן, בבקשה.

<דוד ביטן (הליכוד):>
לגבי ה"קינו", לפי השיטה החדשה אתה נותן יותר הגרלות, נכון? אז אם ה"קינו" - - -

<שי באב"ד:>
לא. 

<היו"ר רועי פולקמן:>
יותר מקומות, לא יותר הגרלות. 

<שי באב"ד:>
לא, הבעיה - - -

<דוד ביטן (הליכוד):>
אם היו איקס הגרלות - - -

<שי באב"ד:>
ביטן, זו שאלה מצוינת ואני אסביר. הציג לכם פה איתי שהבעיה במשחקים זה שהמשחק חוזר על עצמו הרבה מאוד פעמים ושאתה יודע את התוצאה של המשחק מיד ואתה יכול להמר עוד פעם. ברגע שאתה הולך ומפזר את המשחק הזה פעם ראשונה לא בסוציו-אקונומי מ- 0 עד 5... היום גם יש מ-0 עד 5 וגם אפשר לשחק 24 משחקים ביום לאותם מכורים. אלא שכאן אתה מפזר את זה מסוציו-אקונומי 6 עד 10, דבר ראשון, ודבר שני, אתה מפחית את כמות המשחקים לשמונה משחקים ביום, ולכן רצף המשחקים שאפשר היה לשחק כל חצי שעה, נגמר. עכשיו אפשר יהיה לשחק רק כל שעה וחצי או כל שעתיים. 
<דוד ביטן (הליכוד):>
אבל יותר הגרלות. 

<שי באב"ד:>
יהיו בכלל הארץ יותר הגרלות, אבל כלפי אותם מכורים, שמצאנו ששיטת ההתמכרות היא שאותם משחקים חוזרים על עצמם מהר – התופעה הזאת תרד. זה כמו שחיש-גד יש בכל הארץ.
עוד מילה אחת בהקשר הזה. אני מזכיר לכולם - - -

<היו"ר רועי פולקמן:>
שי, זה הובן. 

<שי באב"ד:>
רגע, עוד מילה אחת. אני מזכיר לכולם שהיה צריך לפצות גם את הפיס וגם את הטוטו על זה שלקחנו להם מקור הכנסה גדול, ולייצר מקור הכנסה אחר שייתן להם פיצוי כספי על זה. והרעיון היה גם לקחת את האשכולות הגבוהים וגם לקחת משחק ולהפוך אותו לפחות ממכר. זאת הדרך, אין לנו דרך אחרת, הלוואי שהיינו יכולים לתפוס את הכול. 

<מרב מיכאלי (המחנה הציוני):>
למה צריך לפתוח אותו ליותר תחנות?
<שי באב"ד:>
אם אתה לא פותח אותו ליותר תחנות, הפיס והטוטו לא מגיעים להכנסות שהם היו צריכים להגיע אליהן קודם. 

<מרב מיכאלי (המחנה הציוני):>
אבל מה עשינו בזה? אפשרנו ליותר - - -

<היו"ר רועי פולקמן:>
טוב, חבר הכנסת שמולי, משפט, חבר הכנסת גואטה, משפט, ובואו נתקדם. אני רוצה להתקדם. 

<שי באב"ד:>
המשחק הוא לא בעייתי - - - 24 פעמים ביום - - -

<מרב מיכאלי (המחנה הציוני):>
- - - תהיה גישה אליו - - -

<שי באב"ד:>
אין גישה כבר היום לדעתי - - -

<קריאה:>
- - -

<היו"ר רועי פולקמן:>
לא, אין היום דיונים, אני מצטער, היום זה רק הצבעות. אם אתה רוצה משפט, אז בבקשה, לפנים משורת הדין. אבל קודם חברי הכנסת. 

<שי באב"ד:>
- - - צריך למצוא מה עושים, אבל - - -

<היו"ר רועי פולקמן:>
שי, שי, די, די, תנו לי לנהל את הדיון. מה שרלוונטי לפתוח – נפתח. אבל אנחנו לא בדיונים כלליים היום. שמולי, בבקשה. 

<איציק שמולי (המחנה הציוני):>
אני רוצה לשאול את חיים לגבי העניין של הפיצוי שעדיין במחלוקת. אמרת בתחילת הדיון ש - - -

<חיים טל:>
אנחנו - - -

<איציק שמולי (המחנה הציוני):>
רגע, רגע, תן לי לשאול. כשאמרת שהפיצוי עדיין במחלוקת, האם התכוונת לארבעה וחצי חודשים, או לכל המתווה?

<חיים טל:>
לארבעה וחצי חודשים. כי אני מזכיר לכם - - -

<איציק שמולי (המחנה הציוני):>
מה הציפיות  שלכם?

<חיים טל:>
אני אגיד לך מה הציפיות. אנחנו כשהגשנו בג"ץ - - -

<איציק שמולי (המחנה הציוני):>
לא, לא, עזוב אותי מבג"ץ, אני רוצה לדעת עם מה לעבוד. 

<חיים טל:>
אני משווה את זה לשנת עבודה, אני מדבר על שנת עבודה. שנה. 

<איציק שמולי (המחנה הציוני):>
אני רוצה לדעת מה הפער, זה הכול. 

<עודד פורר (ישראל ביתנו):>
הם רצו שנה. אתם רציתם שנה, נכון?

<חיים טל:>
אנחנו מדברים על שנה. שנה בהכול. 

<איציק שמולי (המחנה הציוני):>
אני רוצה להגיש הצעה. אני רוצה לבקש - - -

<מרב מיכאלי (המחנה הציוני):>
אנחנו רוצים להגדיל לחצי שנה. 

<איציק שמולי (המחנה הציוני):>
שי, אני מבקש מכם לשקול בהפסקה חצי שנה - - -

<דוד ביטן (הליכוד):>
בוא נשים להם חצי שנה ונגמור עניין. 

<שי באב"ד:>
בסדר, אחרי כל מה שעשינו... בכוונה לא פיצינו בכסף - - -

<איציק שמולי (המחנה הציוני):>
רגע, בוא אני אשים את הדברים בצורה נכונה. אני חושב שהתיאור שניתן פה כאילו האוצר לא עשה מאמצים הוא תיאור לא נכון, הוא תיאור שהוא חוטא למציאות ואין שום ספק שיש שיפור משמעותי של המתווים. אבל אני מבקש – בשם כולנו אני חושב – שתנסו לראות בהפסקה אם אפשר בכל זאת להעלות לאזור החצי שנה. אני מבקש - - -

<שי באב"ד:>
אני מוכן לתת חלופה, אז זה כסף קש. למה הלכנו - - -

<היו"ר רועי פולקמן:>
לא עכשיו, לא עכשיו.

<יגאל גואטה (ש"ס):>
נצא החוצה. 

<דוד ביטן (הליכוד):>
הזכיינים, אם אנחנו מוסיפים לכם משהו אנחנו גומרים את העניין איתכם או לא?

<קריאה:>
כן, אבל נדבר על זה בחוץ - - -

<קריאה:>
כן, אבל לא ככה, שלא נותנים לנו לדבר. ושי, עם כל הכבוד, אני נפגשתי איתך וכל השיחות בינינו הן חד-צדדיות. 

<היו"ר רועי פולקמן:>
לא, לא, לא, אתה התפרצת, זה לא מקובל.

<קריאה:>
למה זה חד-צדדי? כי מה שאני אתן לך, אני לא אקבל אותו בחיים. 

<היו"ר רועי פולקמן:>
אפשר להוציא אותו? תוציא אותו החוצה. 

<קריאה:>
תוציא אותי החוצה עוד הפעם. פעם רביעית. מה העניין של להוציא אותי החוצה? נבטל את כל העסקה - - -

<היו"ר רועי פולקמן:>
החוצה, החוצה, החוצה. 

<קריאה:>
אתה רוצה לדבר? בוא נדבר. אתה רוצה להוציא אותי? בוא נצא. 

<היו"ר רועי פולקמן:>
רק עם זכות דיבור, לא יהיו כאן היום התפרצויות. 

<קריאות:>
אתה לא נותן לדבר. 

<היו"ר רועי פולקמן:>
אתם דיברתם המון, אבל לא היום. דיברתם כאן בלי סוף בישיבה האחרונה. חבר הכנסת גואטה, בבקשה. 

<יגאל גואטה (ש"ס):>
לגבי הנושא של ה"קינו" יש פה לפי דעתי בעיה... תוציאו לי את איציק החוצה בבקשה...

<היו"ר רועי פולקמן:>
איציק דווקא מרגיע שם את שלומי. בבקשה. 

<יגאל גואטה (ש"ס):>
לגבי הנושא של ה"קינו" – שי, אני רוצה שתהיה קשוב – אני חושב שזה נושא באמת בעייתי, בגלל שלהגדיל את ההגרלות מ-3,600 הגרלות ביום ל-12,000 הגרלות ביום זה דבר מטורף. נכון שהמרווחים יהיו יותר גדולים - - 
<שי באב"ד:>
ובאשכולות 6 עד 10.

<יגאל גואטה (ש"ס):>
שנייה. - - כי במקום 24 הגרלות ביום יהיו שמונה הגרלות ביום, אבל בזמן שהוא יחכה להגרלה הבאה הוא יגרד חיש-גד, הרי הוא ישב שם ויחכה להגרלה.

<שי באב"ד:>
אבל את זה הוא יכול לעשות גם היום. 

<יגאל גואטה (ש"ס):>
שנייה רגע. אי אפשר לעשות במקום 3,600 הגרלות ביום 12,000 הגרלות ביום. את מבינה, חברת הכנסת מיכאלי? 12,000 הגרלות ביום. זה פי ארבעה, זה מטורף. 

<שי באב"ד:>
כן, אבל לקחתם להם את מכונות המזל ואתה צריך למצוא משחק אחר במקום, שהוא פחות ממכר. 

<יגאל גואטה (ש"ס):>
רגע, עכשיו מה אתה אומר? שאותן תחנות שהיו בסוציו-אקונומי עד 6, זה לא מפצה אותן בכלום. כי את 1,500 התחנות החדשות עושים רק בסוציו-אקונומי 6 ומעלה. זאת אומרת אותם אלה שהם בסוציו-אקונומי הנמוך יהיו דפוקים - - -

<שי באב"ד:>
לא, אותם פיצינו בדרך אחרת. 

<יגאל גואטה (ש"ס):>
אני לא יודע באיזה דרך. 

<שי באב"ד:>
אני אמרתי. 

<יגאל גואטה (ש"ס):>
הם יהיו דפוקים - - -

<שי באב"ד:>
אבל נותנים להם פיצוי. 

<יגאל גואטה (ש"ס):>
רק בסוציו-אקונומי עד 5?

<שי באב"ד:>
כן, לקיים היום נותנים פיצוי. 

<יגאל גואטה (ש"ס):>
רק בסוציו-אקונומי עד 5?

<שי באב"ד:>
לא, לכל הקיימים היום. למי שקיים היום נותנים גם בסוציו-אקונומי עד 5 וגם מעל 5. כל אלה שיש להם היום - - -

<יגאל גואטה (ש"ס):>
אבל לפי מה שאתה אומר, לכאורה זה שמעל 5, לא צריך לתת לו פיצוי, כי הוא הולך להיות עכשיו מתוגמל. 

<שי באב"ד:>
לא, לתחנות הקיימות אנחנו נותנים את הפיצוי, והתחנות שלא היו לא יקבלו פיצוי. 

<יגאל גואטה (ש"ס):>
אוקיי. עכשיו לגבי הנושא של הסוציו-אקונומי 6 ומעלה. יש עם זה קצת בעיה, הרי בסופו של יום מדובר על בן אדם שהימר עד עכשיו באור יהודה ועכשיו הוא ילך לגני תקווה להמר. זאת אומרת שגם התחנה באור יהודה תלך פייפן, כי לא יהיו לה קליינטים כי המהמר ילך חמש דקות ברגל לגני תקווה. 

<שי באב"ד:>
אתה צודק, אבל אין לזה סוף. 

<יגאל גואטה (ש"ס):>
לא רק שאין לזה סוף, גם אין לזה התחלה. 

<שי באב"ד:>
לא, אם אתה צריך לנסוע עכשיו מהעיר שלך, מסוציו-אקונומי 3 או 4 ל-5 - - -

<יגאל גואטה (ש"ס):>
אתה דופק את החלשים פעמיים.

<שי באב"ד:>
אני לא דופק אותם, אני מקשה עליהם, אני אומר לו: אל תלך חמש דקות ברגל, תיסע 20 דקות. 

<יגאל גואטה (ש"ס):>
לא, לא, לא. אתה גם דופק את הזכיין, כי לא יהיה לו את זה, אלא זה יהיה רק בסוציו-אקונומי 6, ואתה דופק גם את המהמר - - -

<שי באב"ד:>
אז מה אתה רוצה? שנשים את התחנות בסוציו-אקונומי 5 ומטה?

<יגאל גואטה (ש"ס):>
לא, אני אמרתי לך, אני נגד הימורים, סגור הכול.
<שי באב"ד:>
נכון, אבל אלה השלבים. 

<עודד פורר (ישראל ביתנו):>
אבל שי, גם בערים של סוציו-אקונומי 6 יש אזורים - - -

<שי באב"ד:>
אתה לא יוצא מזה. אתה צודק, אבל אין לזה סוף - - -
<היו"ר רועי פולקמן:>
בואו נתקדם - - -

<יגאל גואטה (ש"ס):>
אתה אומר "בואו נתקדם" כאילו "שמענו, רשמנו". אבל זה לא ככה.

<היו"ר רועי פולקמן:>
זה כן ככה. 

<יגאל גואטה (ש"ס):>
לא, זה לא ככה. 

<היו"ר רועי פולקמן:>
זה כן ככה כי כרגע את זה אי אפשר לפתור, כי זה לא בחוק. אני יכול לפתוח את הדיונים עד מחר, אבל זה לא בחוק. גואטה, סליחה שאני אומר לך, אבל זה לא הדיון כרגע. זה חשוב לי מה שאתה אומר, אתה אומר דברי טעם, אבל זה לא בחוק. 

<שי באב"ד:>
זה לא בחוק, זה בהיתר שלנו מול הפיס. 

<יגאל גואטה (ש"ס):>
אז בוא נשים את זה בחוק. 

<היו"ר רועי פולקמן:>
לא, אי אפשר, אנחנו לא נכנסים לרזולוציה איך - - -

<שי באב"ד:>
לא, לא, לא, זה בהיתר של הפיס. 

<דוד ביטן (הליכוד):>
גואטה, להגיד שלא יהיה "קינו"? מה אתה רוצה?

<יגאל גואטה (ש"ס):>
אני לא יודע מה, אבל זה לא טוב. 

<היו"ר רועי פולקמן:>
אז צריך לדון בזה נפרד, גואטה. 

<דוד ביטן (הליכוד):>
- - - אם זה טוב, גואטה. 

<יגאל גואטה (ש"ס):>
אתה חושב שזה טוב להגדיל מ-3,600 ל-12,000? לא. אז בואו תחשבו מה כן טוב. 

<היו"ר רועי פולקמן:>
חבר הכנסת ג'בארין, בבקשה. 

<יוסף ג'בארין (הרשימה המשותפת):>
אני מבין שאתם הולכים לשבת איתם לגבי הורדת העמלות - - -

<היו"ר רועי פולקמן:>
לא, בעמלות לא נוגעים. הם יודעים מהו מתווה הפיצויים: פריסת התחלת העמלות, פיצוי על הנזקים וכולי וכולי. 

<יוסף ג'בארין (הרשימה המשותפת):>
מה זה אומר שלא נוגעים בעמלות?

<היו"ר רועי פולקמן:>
לא נוגעים במבנה העמלות. זה מוסכם גם על חברי הכנסת. יהיה פיצוי, תהיה דחייה, יהיו כל הדברים שכרגע תוארו כאן, אבל בנוסחה של העמלות לא נוגעים. 

<יגאל גואטה (ש"ס):>
בואו נגמור את הפריסה, חצי-חצי-חצי - - -

<היו"ר רועי פולקמן:>
את הפריסה כן, אבל לא את העמלות.

<דוד ביטן (הליכוד):>
- - - חצי אחוז. 

<היו"ר רועי פולקמן:>
זה אני לא יודע, יש איזה תיקון של חצי אחוז - - -

<חיים טל:>
ביטן, מה הבנת מהעמלות?

<קריאות:>
- - -

<קריאה:>
ביטן אמר שזה ירד עד 5.5.

<היו"ר רועי פולקמן:>
ג'בארין, בבקשה. 

<יוסף ג'בארין (הרשימה המשותפת):>
מה שאני מבין, וביטן יכול לאשר את זה, היא שהמגמה הולכת על חצי אחוז כל שנה, לשלוש שנים. 

<דוד ביטן (הליכוד):>
כן. מ-2017.

<קריאה:>
לא, מ-2018.

<יגאל גואטה (ש"ס):>
ב-2017 אתה לא מוריד לו בכלל, רק מ-2018. 

<דוד ביטן (הליכוד):>
2017 הוא לא מוריד כלום. 

<היו"ר רועי פולקמן:>
בגלל שהגיעו איתם להסכמה. 

<שי באב"ד:>
נכון. אז אל תתחיל עכשיו פיצוי על פיצוי על פיצוי על פיצוי. בכוונה אמרתי שב-2017 אני לא נוגע להם. 

<היו"ר רועי פולקמן:>
ג'בארין, בבקשה. 

<יוסף ג'בארין (הרשימה המשותפת):>
שאנחנו לא נעשה רטרואקטיבית על 2017, אלא ההתחלה היא מ-2017 - - -

<היו"ר רועי פולקמן:>
כן, זו ההצעה. טוב, חברים, מה שנעשה זה ככה... מה נשאר? יש לנו עוד סעיפים שהם לא אלה שעליהם יש לנו לדבר?

<קריאות:>
- - -

<היו"ר רועי פולקמן:>
משפט אחד לנציג הזכיינים. 

<חיים טל:>
בהמשך למה שאמר חבר הכנסת ג'בארין, אנחנו רוצים להבין שכולם מבינים מה מבנה העמלות המוצע. 

<היו"ר רועי פולקמן:>
אני אציג את זה. אדוני, משפט אחד.
<דובר:>
מה שהוצג פה לגבי ה"קינו" זה טוב ויפה, אבל אני, יש לי תחנה בירושלים, שאני משלם עליה שכירות מאוד-מאוד גבוהה, העלויות הבסיסיות של החנות - - -

<היו"ר רועי פולקמן:>
אתה התחנה של ה-60 מיליון שקל מחזור בשנה?

<דובר:>
ממש לא. ומה שהוצע פה זה לא פיצוי, אלא הוא רק דוחה לי את הקץ בתשעה חודשים. כי אחרי תשעה חודשים ה"קינו" יוצא ממני לגמרי. אז איזה פיצוי קיבלתי? איזה מין פיצוי קיבלתי?

<שי באב"ד:>
אז לפי זה בואו נשאיר גם באשכולות - - -

<יגאל גואטה (ש"ס):>
למה, הוא סוציו-אקונומי 5?

<היו"ר רועי פולקמן:>
ברור, ירושלים. אפשר להתקדם?

<מרב מיכאלי (המחנה הציוני):>
לא, לא, כי זו נקודה מרכזית. אני רוצה להגיד משהו לגבי הסיפור של ה"קינו". אני רוצה לשים את הסיפור של הפיצויים בצד ולדבר על ה"קינו". אני באמת אומרת שהעסקה הזאת של לתת לטוטו וללוטו להחזיר את הזה שלהם באמצעות זה שאנחנו נרחיב את הפריסה של ה"קינו" זה דבר לא מתקבל על הדעת. נכון שאתה תוריד את מספר הפעמים ביום שאפשר להמר, אבל אתה תחשוף ציבור הרבה יותר - - -

<שי באב"ד:>
וגם אשכולות. 

<מרב מיכאלי (המחנה הציוני):>
אתה תחשוף ציבור הרבה יותר גדול, כולל קטינים, שהם לא חשופים היום למתחמי הימורים, הם לא יכולים להיכנס לשם, ועכשיו הם כן יהיו חשופים ל"קינו", שהוא כן משחק ממכר. וכמו שחזרתי ואמרתי, היום יש שר אוצר שמבין את סכנות ההימורים אבל מחר עלול להיות שר אוצר שלא יבין. 

<דוד ביטן (הליכוד):>
מי אמר שהוא מבין?

<היו"ר רועי פולקמן:>
הוא מבין את זה. 

<מרב מיכאלי (המחנה הציוני):>
לא משנה. אני אומרת שהסיפור הזה הוא לא נכון בכל מקרה. להשאיר רק להם את ה"קינו" זה נכון - - -

<היו"ר רועי פולקמן:>
חברת הכנסת מיכאלי, זה לא בחוק. 

<מרב מיכאלי (המחנה הציוני):>
אבל זה חשוב למתווה של הפיצויים. שי, זה חשוב למתווה, אבל אני לא באה לזה מהמקום של הפיצויים שלהם, אלא אני אומרת שזה לא נכון, כי על הדרך שאתה בא לתקן, אתה עושה פה נזק. להרחיב את התחנות של ה"קינו" זו טעות. זו טעות שתעשה נזק שנצטרך לתקן אותו בהמשך. 

עכשיו, למרות שאני חושבת את זה באמת בלי קשר לפיצויים, אפשר ל"הרוויח" את זה גם בתוך הסיפור של הפיצויים. זה נכון להשאיר את ה"קינו" רק במתחמי ההימורים. זה נכון עניינית. 

<חיים טל:>
בדיוק. ולכמה שנים. עד סוף ההיתר. 

<מרב מיכאלי (המחנה הציוני):>
בלי קשר לפיצויים, זה טעות לפזר את ה"קינו", באמת. 

<שי באב"ד:>
אבל אז את משאירה את זה בסוציו-אקונומי נמוך, במתחמי הימורים באשכולות 3 ו-2 ו-4, שבדיוק משם רצינו להוציא את זה.  עכשיו, צודקת הטענה שהוא יכול לנסוע לשם, אבל ככה אתה מתחיל את הדרך, ככה אתה מתחיל להוציא את זה מהאזורים האלה. אבל בכל מקרה זה לא בחוק. 

<מרב מיכאלי (המחנה הציוני):>
עדנה, מה את חושבת?

<עדנה הראל:>
יש עניין אחד - - -

<היו"ר רועי פולקמן:>
חברים, מה שאנחנו עושים - - -

<שי באב"ד:>
זה לא בחוק. 

<היו"ר רועי פולקמן:>
זה לא בחוק אבל צריך לדבר על זה. 

<שי באב"ד:>
מרב, זה לא בחוק, זה לא בחוק. 

<מרב מיכאלי (המחנה הציוני):>
אבל זה שייך לפיצויים. 

<היו"ר רועי פולקמן:>
אוקיי, אנחנו עושים עכשיו חמש דקות הפסקה כדי לסגור דברים. יש לנו בסך הכול שלושה דברים שאנחנו נסכם אוף-ליין: ועדת ביקורת, מינוי רואה חשבון וסיפור הזכיינים. אנחנו נסכם את זה - - -
<עוזי דיין:>
והשעות של הפרסום. 

<היו"ר רועי פולקמן:>
כן, והשעות של הפרסום. אני מבקש רק את חברי הכנסת ונציגי הממשלה. חמש דקות הפסקה. 

<(הישיבה נפסקה בשעה 13:13 ונתחדשה בשעה 13:32.)>
<היו"ר רועי פולקמן:>
אני מחדש את ישיבת הוועדה. אני עובר על הסעיפים שהיו פתוחים ואנחנו מנקים שולחן. סעיף 3, עמוד 3, ועדת הביקורת. איפה נציגי משרד התרבות והספורט? איפה נציגי האוצר? שי, בוא, אנחנו עושים ויש ומסיימים. לגבי ועדת הביקורת אמרנו שנציג הציבור ימונה בהתייעצות עם גופי הציבור. 

<עדנה הראל:>
נציג הציבור השלישי. 

<היו"ר רועי פולקמן:>
כן, נציג הציבור השלישי ימונה בהתייעצות עם גופי הספורט. 

<עדנה הראל:>
עם חברי המועצה החברים בגופי הספורט. 

<אריק קפלן:>
זה ישראבלוף, למה מי הם נציגי הציבור? נציגי הציבור עצמם מונו על ידי השרים. 

<היו"ר רועי פולקמן:>
זו הפשרה. היה על זה דיון ארוך עכשיו וזו הפשרה. 

<קריאה:>
רגע, מה הפשרה?

<היו"ר רועי פולקמן:>
הפשרה שסוכמה היא שנציג הציבור בוועדת הביקורת לא יהיה נציג של גופי הספורט אבל הוא  ימונה בהתייעצות עם גופי הספורט במועצה. 

אני מצביע על סעיף 3 כנוסח הוועדה, עם התיקון שאמרתי כרגע. מי בעד? מי נגד?

הצבעה

בעד אישור הסעיף – פה אחד

סעיף 3 אושר, בכפוף לשינויים שנאמרו לפרוטוקול.

<היו"ר רועי פולקמן:>
פה אחד. 

<איציק שמולי (המחנה הציוני):>
אני מצטרף. 

<היו"ר רועי פולקמן:>
חבר הכנסת שמולי מצטרף להצבעה בסעיף הזה. 

סעיף 5, מינוי רואה החשבון. אני אומר שוב, לאור הדיון והבקשות של חברי הכנסת שעלו כאן עכשיו, את סעיף 5 אנחנו מוחקים כרגע מנוסח החוק, כאשר מה שנשאר זה סעיף ההגדרות שבו נאמר איך יוגשו דוחות רואה החשבון. על סעיף 6 כבר הצבענו והוא חלק מהחוק, אבל סעיף 5 יורד. 

<עדנה הראל:>
אני רק רוצה להגיד מילה לפרוטוקול. 

<דוד ביטן (הליכוד):>
מי בעד הסעיף?

<היו"ר רועי פולקמן:>
אין צורך להצביע. אם הוא ירד אז אין צורך להצביע עליו.

<קריאה:>
רק רגע, רועי, איזה סעיף ירד?

<היו"ר רועי פולקמן:>
סעיף 5 בחוק ירד. 

<קריאה:>
לא סעיף 5 בחוק, סעיף 6א.

<היו"ר רועי פולקמן:>
היועצת המשפטית תבהיר. ורד, בבקשה. 

<ורד קירו-זילברמן:>
אנחנו מתייחסים לסעיף 5 בנוסח המוצע, המונח לפניכם, שמדבר על הוספת סעיף 6א, רואה חשבון מבקר. 

<דוד ביטן (הליכוד):>
זה יורד, אנחנו לא מצביעים עליו.

<מרב מיכאלי (המחנה הציוני):>
לא הבנתי איך זה קרה. 

<היו"ר רועי פולקמן:>
לא היו הסכמות על השינויים. היו הסכמות על נוהל הדיווחים, אבל מכיוון שאין הסכמות על נוהל המינויים, העמדה הייתה שעדיף מהתיקונים... הייתה שיחה, גם עם משרד המשפטים, שבמקום לעשות פה שלייקעס שמותר ככה או אחרת, עדיף בשלב הזה שהנוסח בכלל לא יהיה. כך הבנתי. 

<עדנה הראל:>
אולי אני אסביר שנייה לפרוטוקול - - -

<היו"ר רועי פולקמן:>
כן אישרנו את מינוי סמנכ"ל הכספים ואת נוהל הדיווח, מרב. 

<עדנה הראל:>
דוחות מבוקרים צריכים להיות ערוכים על ידי רואה חשבון לפי הדין הכללי. כאן הדין הכללי של רואה חשבון יחול, ואני תקווה שרואי חשבון ראויים ייבחרו לעניין הזה, יפעלו בהתאם לדין החל ולא יסכימו לפעול באופן שאיננו עולה בקנה אחד - - -

<דוד ביטן (הליכוד):>
בוא נשמע הצהרה של הטוטו בעניין הזה - - -

<עדנה הראל:>
אנחנו חשבנו שרצוי לעגן את זה, אבל עדיף לא לעגן משהו שהוא לא נכון, ולכן עדיף מבחינתנו שלא ייאמרו אמירות שסוטות מהדין הכללי.

<דוד ביטן (הליכוד):>
אבל הם יכולים להצהיר על זה, בדיוק כמו שהאוצר מצהיר. 

<היו"ר רועי פולקמן:>
אוקיי, סעיף 7, עמוד 6. זהו סעיף העמלות. אני מעדכן את התיקון כפי שדיברנו עליו. מה שאמרנו זה שאת המדרגה התחתונה אנחנו מעלים מ-4.5 ל-5, וזה יקרה - - -

<יוסף ג'בארין (הרשימה המשותפת):>
אבל פה זה 5.5, לא?

<שי באב"ד:>
לא, 5.

<איתי טמקין:>
כדי לאזן את זה למעלה, יש גם שינוי. 

<היו"ר רועי פולקמן:>
מה השינוי למעלה?

<איתי טמקין:>
ה-6.5 - - -

<קריאות:>
- - -

<היו"ר רועי פולקמן:>
רגע, איתי, תקריא את כל השינויים. איתי, בבקשה תציג את השינוי בעמלות. 

<איתי טמקין:>
מהמודל שיש מול העיניים של חברי הכנסת, משתנים שני דברים. דבר ראשון, ה-4.5% שיש במודל פה, המדרגה התחתונה, עולים ל-5% במודל המלא. כדי להישאר באותו חיסכון כספי אנחנו מבצעים התאמה גם למעלה – 6.5 יהפוך ל-6.25 במדרגה העליונה. במקום להתחיל ב-1,680,000 - - -
<איציק לארי:>
רגע, (2) יורד ל-6.5?
<היו"ר רועי פולקמן:>
כן, בסעיף (2) ה-6.5 יורד ל-6.25.

<איתי טמקין:>
והמדרגה לא תתחיל ב-1,680,000 אלא היא תתחיל ב-1,286,000, ואותו דבר גם בפיס. 

<היו"ר רועי פולקמן:>
רגע, מה שאמרנו שזה ילך ככה: ב-2017 אין שינוי בכלל במודל העמלות הנהוג, ב-2018 המדרגה התחתונה תהיה 6% - - -

<איתי טמקין:>
לכן לא תהיה שום ירידה, כי כל מודל שיש בו מתחת ל-6%, זה הופך להיות במקום 5% – 6%.

<היו"ר רועי פולקמן:>
כן, זו המדרגה התחתונה. וב-2019 המודל יהיה כפי שהוא נמצא כאן בנוסח החוק. 
<שי באב"ד:>
נכון. 

<היו"ר רועי פולקמן:>
אוקיי, על זה אנחנו מצביעים. 

<יוסי שרעבי:>
מה יהיה ב-2019? 4.5?

<היו"ר רועי פולקמן:>
חמש. המדרגה התחתונה ב-2019 היא 5. ב-2017 אפס, ב-2018 שש וב-2019 חמש. חברים, אנחנו מצביעים על המתווה - - -

<קריאה:>
שנייה, רועי - - -

<קריאות:>
- - -

<שי באב"ד:>
יאללה, נו, תצביע על זה, רועי. 

<איתי טמקין:>
רועי, עוד תיקון שנגרם כתוצאה מזה: בגלל שהחיסכון ב-2017 ו-2018 הוא יותר קטן, אז סעיף ההחרגה שהוא חצי, יעלה ל-1.2 בכל אחת מהשנים האלה בהתאמה. סליחה, טעות שלי, בסך הכול ל-0.7. מ-0.5 ל-0.7.

<קריאות:>
- - -

<היו"ר רועי פולקמן:>
רגע, אני אומר לפרוטוקול: סעיף ההחרגה מעודכן מ-0.5 ל-0.7 ב-2017 ו-2018. אני אומר לפרוטוקול שסעיף ההחרגה מוחרג מ-0.5 ל-0.7 ב-2017 ו-2018.

<קריאה:>
רגע, ב-2017 אמרתם שאין בכלל. 

<קריאה:>
רועי, אפשר להקריא את הסעיף? זה לא ברור מה שנאמר. 

<היו"ר רועי פולקמן:>
חברים, מי מציג את ההערות שלכם? אנחנו נכניס אותן לנוסח ואתם תוותרו על ההסתייגות. 
<מרב מיכאלי (המחנה הציוני):>
לא, זאת פשוט הסתייגות שצריכה להתקבל, זה הכול. 

<היו"ר רועי פולקמן:>
אז בואו תציגו את ההסתייגות על הפיקס. שאפשר גם לשלם. 

<דוד ביטן (הליכוד):>
זה לא הסתייגות, אנחנו מכניסים את זה לחוק. 

<היו"ר רועי פולקמן:>
לא, אי אפשר עכשיו. 

<מרב מיכאלי (המחנה הציוני):>
האופן שמכניסים את זה לחוק זה על ידי קבלת ההסתייגות. 

<היו"ר רועי פולקמן:>
חברת הכנסת מיכאלי, תציגי את ההסתייגות. 

<מרב מיכאלי (המחנה הציוני):>
אחרי סעיף קטן (ג) בסעיף 8א, יבוא "אין בזה כדי למנוע מהמועצה לשלם לבעלי התחנות תשלומים קבועים במקום עמלות".

<היו"ר רועי פולקמן:>
מאה אחוז. מי בעד ההסתייגות כפי שהוקראה? מי נגד?

הצבעה

בעד ההסתייגות – פה אחד

ההסתייגות שהקריאה חברת הכנסת מרב מיכאלי התקבלה.

<היו"ר רועי פולקמן:>
ההסתייגות התקבלה פה אחד ותוכנס לנוסח סעיף 8.

<שי באב"ד:>
תצביע על העמלות עכשיו. 

<היו"ר רועי פולקמן:>
עכשיו אנחנו מצביעים על סעיף 8... לא, סליחה, איזה סעיף אנחנו? איפה הסעיף של העמלות? סעיף 8, סעיף העמלות, מי בעד?

<קריאה:>
רגע, מה נאמר? במקום עמלות או בנוסף?

<חיים טל:>
אפשר הבהרה לגבי סעיף העמלות?

<היו"ר רועי פולקמן:>
מי בעד כפי שתוקן - - -

<קריאה:>
רגע, אבל - - - 

<קריאות:>
- - -

<היו"ר רועי פולקמן:>
תיקנו אותו. העלינו ל-5, עשינו מדרגות 2017, 2018 - - -

<קריאה:>
במקום עמלות או בנוסף?

<היו"ר רועי פולקמן:>
ב-2017 נשארות העמלות הנהוגות היום. מי בעד הסעיף? איציק? מרב? מי נגד?

<יוסף ג'בארין (הרשימה המשותפת):>
מרב, אנחנו נגד, אנחנו לא רוצים - - -

<היו"ר רועי פולקמן:>
לא, אין מה להיות נגד, זה הסיכום - - -

<עדנה הראל:>
זה צריך להיות "במקום עמלות או חלקן". "במקום עמלות או חלקן". "במקום עמלות או חלקן". 

<מרב מיכאלי (המחנה הציוני):>
"במקום עמלות או חלקן"?

<עדנה הראל:>
אני חושבת, אחרת זה צריך להיות במאה אחוז במקום עמלה. 

<מרב מיכאלי (המחנה הציוני):>
אז אנחנו צריכים לדייק את הנוסח של ההסתייגות שעברה ל"במקום עמלות או חלקן".

<היו"ר רועי פולקמן:>
בסדר. 

<דוד ביטן (הליכוד):>
אין בעיה. 

<היו"ר רועי פולקמן:>
טוב, אנחנו הצבענו על סעיף 8? ג'בארין, אתה נגד? אתם נמנעים?

<מרב מיכאלי (המחנה הציוני):>
אני נמנעת בעמלות.

<היו"ר רועי פולקמן:>
אז ארבעה בעד, אחד נגד, ושניים נמנעים. 

הצבעה

בעד אישור הסעיף – 4
נגד – 1

נמנעים – 2

סעיף 7 אושר, בכפוף לשינויים שנאמרו לפרוטוקול.

<היו"ר רועי פולקמן:>
סעיף 8 אושר. 

<איתי טמקין:>
רועי, צריך להוסיף הוראת מעבר. 

<היו"ר רועי פולקמן:>
נצביע על הוראת המעבר. חבר הכנסת גואטה גם בעד. אז זה חמישה בעד, אחד נגד ושניים נמנעו. תודה רבה, אושר. 

הלאה, אנחנו בסעיף 15. 

<קריאה:>
אנחנו יכולים לקבל עוד פעם הבהרה לגבי העמלות?

<היו"ר רועי פולקמן:>
אתם תקבלו מיד. סעיף 15 - - -

<קריאות:>
- - -

<היו"ר רועי פולקמן:>
שקט, די. אנחנו מצביעים עכשיו על סעיפים 15 ו-16 - - -

<קריאה:>
רגע, אתם רצים להצביע בלי שאנחנו יודעים על מה. 

<היו"ר רועי פולקמן:>
אני רוצה שתגיד מה סוכם על השעות. 

<קריאה:>
אנחנו יכולים להבין?

<היו"ר רועי פולקמן:>
לא, לא, אתה תדבר בסוף ואנחנו נבהיר את הכול. כרגע לא. אי אפשר לנהל פה דיון שכל הזמן אתם מפריעים, אי אפשר. בסוף יהיו תשובות להכול, אל דאגה. 

<קריאה:>
אתם דנים בעתיד שלנו, אנחנו רוצים לדעת. 

<היו"ר רועי פולקמן:>
אתה צודק. אנחנו מיד נבהיר את הכול. 

<קריאה:>
אם הצבעתם איך נדע מה להגיד?

<היו"ר רועי פולקמן:>
אני אגיד בסוף הדיון הכול. 

<שי באב"ד:>
הלאה, הבהרה לגבי השעות של הפרסום. 

<היו"ר רועי פולקמן:>
סעיפים 15 ו-16, תיקון לגבי השעות. 

<שי באב"ד:>
כרגע מופיע בנוסח, אם אני זוכר נכון, משלוש עד תשע. מה שאנחנו באים ואומרים זה שבמקום משלוש עד תשע יופיע מאחת עד שבע. כלומר, איסור הפרסום יהיה מאחת עד שבע, ומשבע אפשר יהיה לפרסם. ההוראה הזאת תהיה בהוראת שעה לשלוש שנים, ששרת התרבות יחד עם שר האוצר יוכלו להאריך על ההארכה של זה. 

<היו"ר רועי פולקמן:>
התיקון כפי שנאמר עכשיו על ידי מנכ"ל האוצר - - -

<קריאות:>
- - -

<שי באב"ד:>
- - - השרים.
<היו"ר רועי פולקמן:>
חברים, זה הסיכום. יש עוד הערות לסעיפים 15 ו-16?
<איציק שמולי (המחנה הציוני):>
הגשתי הסתייגות לסעיף הזה. 

<היו"ר רועי פולקמן:>
אתה רוצה להקריא את ההסתייגות שאתה אומר?

<שי באב"ד:>
דרך אגב, ההנחיה הזאת היא לטוטו, אני לא בהכרח עושה את אותו דבר לפיס. אני מצהיר לפרוטוקול שלגבי הפרסומות זה לטוטו ולא בהכרח יהיה אותו דבר בפיס. 

<דוד ביטן (הליכוד):>
שמולי, מה ההסתייגות?

<קריאות:>
- - -

<היו"ר רועי פולקמן:>
אני מקריא את ההסתייגות, אבל אנחנו עוד לא מצביעים עליה, מסיבות ברורות: היה וגובה הפיצוי יעלה על 10 מיליון ש"ח כתוצאה מיישום סעיף (ה), סעיף הביטול של המרוצים, יידרש אישור ועדת הכספים טרם ביטול התכנית. 

זה אירוע שאנחנו לא יכולים, זה עוצר את כל התהליך הזה - - -

<עודד פורר (ישראל ביתנו):>
אנחנו לא סיכמנו שיהיה אישור של ועדת הכספים לזה?

<היו"ר רועי פולקמן:>
לא, סיכמנו שכל הסכמה על פיצוי למרוצים תהיה באישור ועדת הכספים. הוא אומר שאפילו עוד לפני שמבטלים... זה כאילו למנוע תביעה עתידית אפשרית, וזה מסבך אותנו בצורה לא אפשרית. חבר הכנסת שמולי מעלה את זה, והשאלה אם אתה איתנו, רזבוזוב. 

<דוד ביטן (הליכוד):>
איציק, רד מזה. אמרת את שלך לפרוטוקול, זה מספיק טוב. 

<היו"ר רועי פולקמן:>
אנחנו מיד נצביע על זה. 

<קריאות:>
- - -

<עודד פורר (ישראל ביתנו):>
אנחנו ארבעה, ההסתייגות שלו לא יכולה להתקבל. בוא נצביע, לא צריך גיוס. 

<קריאות:>
- - -

<היו"ר רועי פולקמן:>
- - - שאת מסירה את כל ההסתייגויות למעט ההסתייגות הזאת, ובואו נצביע עליה רגע, כי אני רוצה להתקדם.
<עודד פורר (ישראל ביתנו):>
או להצביע על ההסתייגות של שמולי, אין לו רוב. 

<היו"ר רועי פולקמן:>
רגע, לפני ההצבעה הזאת - - -

<מרב מיכאלי (המחנה הציוני):>
רועי, בוא נעביר גם את תכנית הימורים חדשה, מה שבלאו הכי עדנה הולכת לעשות. שתהיה ועדת מומחים לאישור - - -

<היו"ר רועי פולקמן:>
לא, אי אפשר עכשיו במחטף לעשות את זה. 

<מרב מיכאלי (המחנה הציוני):>
אנחנו בלאו הכי הגדרנו מה זה תכנית הימורים חדשה וגם נותנים להם יותר כסף בשביל לממן אותה, אז בוא כבר נקבע שהיא תהיה באישור. 

<היו"ר רועי פולקמן:>
שנייה, בואי נגיע להסתייגויות. אנחנו מצביעים על ההסתייגות של חבר הכנסת שמולי כפי שהקראתי אותה קודם. מי בעד ההסתייגות? שניים. מי נגד? ארבעה. 
הצבעה

בעד ההסתייגות – 2

נגד – 4

נמנע – 1

ההסתייגות של חבר הכנסת איציק שמולי לא התקבלה.

<היו"ר רועי פולקמן:>
אנחנו מצביעים עכשיו על סעיפים 15 ו-16 כנוסח החוק, עם התיקון שהיה כאן לעשות, כפי שאמר אותם - - -

<יגאל גואטה (ש"ס):>
מה נשאר פתוח?

<היו"ר רועי פולקמן:>
אני מיד אומר. 

<דוד ביטן (הליכוד):>
זאת הצבעה אחרונה. 

<היו"ר רועי פולקמן:>
לא, רגע, יש עוד הסתייגות של חברת הכנסת מיכאלי שאנחנו חייבים לקבל. סעיפים 15 ו-16, מי בעד סעיפי החוק שהוקראו, עם התיקון של המנכ"ל? מי נגד?

<דוד ביטן (הליכוד):>
לא רק המנכ"ל, כל מי שהיה בתפקיד. 

<היו"ר רועי פולקמן:>
לא, הייתה כאן הערה על השעות של מנכ"ל האוצר. 

הצבעה

סעיפים 15 ו-16 אושרו, בכפוף לשינויים שנאמרו לפרוטוקול.

<היו"ר רועי פולקמן:>
סעיפים 15 ו-16 התקבלו פה אחד. 

<אסתי פלדמן:>
אני רק מזכירה שלעניין הוראות מעבר, תחילת תחולה לגבי הפרסונות, הסמכתם את הצוות המשפטי לקבוע נוסח, ככל שיש צורך בכך. 

<היו"ר רועי פולקמן:>
ויש כאן תיקון אחד שצריך לעשות: בגלל שבוטל סעיף רואה החשבון צריך לבטל את סעיף (ו) בסעיף התחולה. 

<עדנה הראל:>
וגם יש את מה שאמרתם עכשיו עם הכסף, שגם צריך להוסיף. 

<אסתי פלדמן:>
נכון. 

<היו"ר רועי פולקמן:>
אני משאיר רגע את הסעיף האחרון. סעיפים 17 ו-18 כנוסח הוועדה, מי בעד?

<מרב מיכאלי (המחנה הציוני):>
מה זה 17 ו-18?

<היו"ר רועי פולקמן:>
סעיפי התחולה. מרב, אני משאיר לך את התיקון האחרון. 

הצבעה

סעיפים 17 ו-18 אושרו.

<היו"ר רועי פולקמן:>
הסעיפים אושרו פה אחד כנוסח הוועדה. 

<יגאל גואטה (ש"ס):>
לא אמרנו שאת העשרה מיליון נשים בתחולה?

<היו"ר רועי פולקמן:>
לא, זאת הייתה התחייבות של האוצר לפרוטוקול. 

מרב, תגידי הסתייגות כללית שהיא לא בסעיפים, לגבי בעלי חיים. 

<מרב מיכאלי (המחנה הציוני):>
כן, הוספה של סעיף 19, איסור שימוש בבעלי חיים לצורכי הימורים. זה אומר שאי אפשר יהיה לעשות - - -

<קריאה:>
הימורי סוסים. 

<דוד ביטן (הליכוד):>
אי אפשר - - -

<מרב מיכאלי (המחנה הציוני):>
למה אי אפשר לקבל את זה?

<דוד ביטן (הליכוד):>
אי אפשר, זה חוק. אתה רוצה לכל החיים - - -

<עודד פורר (ישראל ביתנו):>
שחקני כדורגל וכדורסל הם גם בעלי חיים. 

<מרב מיכאלי (המחנה הציוני):>
לא מרוצי כלבים, לא מרוצי סוסים. אנחנו מבטלים פה את מרוצי הסוסים, כי הסברנו כמה זה ממכר, ואני רוצה שגם פה זה לא יהיה זה. 

<קריאה:>
עודד, אז נגיד "בעלי חיים על ארבע".

<עודד פורר (ישראל ביתנו):>
אז תרנגולות כן?

<עדנה הראל:>
אני רק רוצה להגיד לחבר הכנסת ביטן שהפרשנות של משרד המשפטים לחוק צער בעלי חיים הקיים היום הוא שממילא זה צער בעלי חיים וזה אסור לפי החוק. 

<עודד פורר (ישראל ביתנו):>
אז למה אני צריך להכניס את זה פה?

<מרב מיכאלי (המחנה הציוני):>
כי עובדה שהייתה החלטת ממשלה להקים היפודרום סוסים וכבר עשו לו הכנות. בני ביטון ישב ואמר את זה כאן. אז אי אפשר להקים - - -

<היו"ר רועי פולקמן:>
האמת שזה נמצא גם בדיון בוועדת שרים - - -

<עדנה הראל:>
כנראה היה צריך לעשות תיקון חקיקה לצורך העניין הזה, להבנתנו. 

<מרב מיכאלי (המחנה הציוני):>
הממשלה קיבלה החלטה ואנחנו רוצים למנוע את זה - - -

<היו"ר רועי פולקמן:>
אני לא אכניס את זה עכשיו בהצעת החוק. 

<מרב מיכאלי (המחנה הציוני):>
אבל כך סיכם איתי האוצר. האוצר חוזר בו מזה? סליחה, זה היה הסיכום, שי הבטיח לי את זה. 

<היו"ר רועי פולקמן:>
יכול להיות שצריך לקבל את זה כחוק נפרד - - -

<מרב מיכאלי (המחנה הציוני):>
אבל הוא  סיכם איתי את זה, נירית פה יכולה להעיד ששי הבטיח לי את זה. 

<היו"ר רועי פולקמן:>
אני לא יכול להכניס את זה כאן. אין לי התנגדות עקרונית, אבל השאלה אם אפשר לעשות את זה - - -

<איתי טמקין:>
שנייה, בואו נבדוק - - -

<עדנה הראל:>
איתי, למה אתה מתנגד? אם אני אומרת שלפי המצב המשפטי הקיים ממילא אי אפשר, אז על סמך מה אתה מתנגד בשם הממשלה?

<איתי טמקין:>
אני שנייה בודק מה נאמר למרב, אני לא יודע. 

<מרב מיכאלי (המחנה הציוני):>
אבל המצב המשפטי לא הפריע לממשלת ישראל לקבל החלטה כזאת ולהתחיל בהכנות - - 
<עודד פורר (ישראל ביתנו):>
הוא גם לא יפריע לה אם תעבירי את החוק הזה. 

<מרב מיכאלי (המחנה הציוני):>
- - זה סימן שהיא לא מקבלת את זה כמשהו ש... אז איפה היה הייעוץ של משרד המשפטים בזמן שהתקבלה החלטת הממשלה הזאת?
<עודד פורר (ישראל ביתנו):>
אפשר לקבל החלטת ממשלה ולהגיד שיעשו תיקון חקיקה. 

<נירית איבי:>
מרב, כדי לדייק, שי אמר שהוא לא בעד ולא נגד.

<מרב מיכאלי (המחנה הציוני):>
סליחה, זה לא נכון, זה פשוט לא נכון. 

<נירית איבי:>
אני הייתי שם איתכם - - -

<מרב מיכאלי (המחנה הציוני):>
נירית, זה פשוט לא נכון, וגם היושב-ראש שמע את זה. הוא אמר שהוא בעד זה ושהוא תומך בזה. 

<עדנה הראל:>
בהחלטת הממשלה היה כתוב שיתוקן חוק צער בעלי חיים. 

<מרב מיכאלי (המחנה הציוני):>
אז זאת אומרת שהתחילו בכל ההכנות וגרמו לבני ביטון ובגלבוע להוציא הון עתק על הכנות להיפודרום – בלי שעשו את התיקון בחוק. 

<יואל רזבוזוב (יש עתיד):>
בואו נצביע על ההסתייגות. 

<מרב מיכאלי (המחנה הציוני):>
לא, חברת הכנסת מיכאלי, יש פה גם - - -

<מרב מיכאלי (המחנה הציוני):>
כאילו, באיזה עולם? זה כזה הזיה. 

<היו"ר רועי פולקמן:>
חברת הכנסת מיכאלי, יש פה גם התנגדות של חלק מחברי הוועדה ואני לא יכול עכשיו לפתוח את זה. 

<דוד ביטן (הליכוד):>
זה לא מתאים העניין. 

<מרב מיכאלי (המחנה הציוני):>
אני צריכה ללכת, כמו הזכיינים, לבג"ץ על הדבר הזה. בסדר גמור. אתם רואים את שרשרת המזון?

<היו"ר רועי פולקמן:>
חברת הכנסת מיכאלי, את רוצה שנצביע על ההסתייגות הזאת?

<מרב מיכאלי (המחנה הציוני):>
לא. 

<היו"ר רועי פולקמן:>
אז אני מצביע על שני הסעיפים האחרונים שנותרו, סעיפים 18 ו-19, הוראת שעה ותיקון חוק הספורט. מי בעד כנוסח הוועדה? מי נגד? מי נמנע? 
הצבעה

סעיף 19 אושר.
<היו"ר רועי פולקמן:>
פה אחד. תודה רבה, נוסח החוק אושר כנוסח הוועדה, עם התיקונים שנאמרו כאן. כל סעיפי החוק אושרו.
אני אומר לזכיינים: תיקנו את הרצפה מ-4.5, כפי שהיה, ל-5. דבר שני, ב-2017 לא תהיה בכלל החלה של מודל העמלות החדש. ב-2018 הרצפה תהיה על 6%, וב-2019, כפי שכתוב בנוסח הוועדה, על 5%, עם תיקון המדרגות בהתאמה, כפי שציין נציג האוצר איתי טמקין לפרוטוקול קודם לכן. והוראת שעה. אלו התיקונים שעשינו בעמלות. תודה רבה, הישיבה נעולה. 

<עוזי דיין:>
ומה עם הסכום הקבוע? 

<היו"ר רועי פולקמן:>
גם זה נכנס. הישיבה נעולה, תודה רבה. 

<הישיבה ננעלה בשעה 13:55.>

